
SAYIATA E SERAN 
POOKI PAR TI ATUA OLARI 
Te ng'asunoto e Sayiata e Seran nejo Olarikoni to ltoilo 


kitok te naa obo anaa oare te kulo kererin sinyat te kulo 
ooitanapisheteki. Kore te siadi nejo anaa nairukurukore kulo. 


ILKERERIN 
KORE ilasari le Nkai naa enkishui natigile: kore oltau 
otigile neisina mimen Iyie, Na Ai. Zab. 51. 17. 


Kainyototo alo enetii Papa, najoki Papa, kaitarroyie te 
keper, mnaaitarrika iyie, meishiaakino ti nikimbot ajo 
enkerai ino. Luka 15. 18, 19. 


Ti nikijo mikiata ing'ok kisap ate, nemetii nadede atua 
iyioo, kake ti nikilimu iyioo ing?ok ang, neitabaya ninye - 
amu keata sipata napalakinye iyioo ing'ok ang, neituk 
iyioo matung'uai pooki nemesinya. I Yoh. 1.8, 9. 


Te nkata e Inoto o Laitoriani lang, naa Christmas. Eng'orai, 
ayaki intai ilomon supati le ng'ida kitok naaku too Itung'ana 
pooki, amu etiikaki intai ena par ti atua enkang e Daudi 
Olaitajeunoni, naa ninye Kristo, Olaitoriani. 

Luka 2, 10, II. 


Juma Supat. Amu eibalunyie Enkai enchaman enye te 
yioo, amu kore apa ewon kira ilaitarruorrok, ketua Kristo 
te nkaraki iyioo. Rom. 5. 8. 


Empiunoto. Kore taata etopiua Kristo aing'uaa ilootuata, 
netaa olng'anayioi le kue te lelo ooilorate. 
Í 1 Kor. 15. 20. 


Enkilepata. Naa ninye eilepie Enkai te nkaina enye e tatene 
pee eaku Olaitoriani naa Olaitajeunoni, pee eisho Israeli 
enkirridunoto o impalakinot oo ng'ok enche. 

Iasat 5. 31. 


Pentekost. Ai ti niyiololo intai oora torrok aishoo inkera 
inchi inkishorot supati, amaa, melusoo Papa linchi otii 
keper aisho Enkiyang'et Sinyati kuldo oomon ? 

Luka 11.13. 


SAYIATA E SERAN 
Kore tene kejo Olarikoni ena kitarriyianata. 


Ilalashera laainei ooshami keitadoli iyioo ti atua Ilkigerot 
too nkulie ng'uejitin maibalunye nikilimu impukunot 
pooki oo ng'ok o ntorrok ang, nimikisudoo anaa kisiapaa 
ninche te kue enkomom e Nkai Olaidimani le pooki, Papa 
lang le keper; kake matolimu to Itau obor, oata enkanyit, 
oirridu, nening'isho; peeyie kitum empalakinoto te supa- 
tisho enye o enkordunoto enye nemeata enkiting'oto. 
O te naa keishiaakino too iyioo ti nikimbalie ing'ok ang te 
mborron te kue Enkai inkatitin pooki, keishiaakino alusoo 
ti nikinko inyi enkata nikinturrurro aashukoki enashe too 
mayianat kituaa nikitang”'amaitie too nkaik enyena, aaibalie 
enkisisa enye naishiaakino oleng, aaning Orerei lenye ora 
sinyati aaomonu nena baa nayieuni too seseni o te 
nkishui ang. Te nkaraki inia kasai intai pooki ootii ene, 
erukurukoreki too Itauja ooibor o too ltoiloishi oobor o 
matabaki olorika le mpiris otii keper, entojo te siadi nanu; 


Naa kulo sii irerei loo Itung'ana pooki le limunoto 00 ngok, 
naa kulo ejo iltung'ana pooki te siadi Olarikoni, etigila pooki 
kung'a. 


NAA Papa, Olaidimani le pooki oing'erisho oleng; 
ikintaroitie iyioo, nikiminaitie too nkoitei inono anaa 
inkerra naashomo kitala. Nikirukurukore oleng inkiguenat o 
ing'uarat oo Itauja lang maate. Nikitadia inkitanapat inono 
sinyat. Kore enaishiaakino nikias, neitu kias, nikitaasa 
nemeishiaakino nikias; Nimikiata seriani ti atua iyioo 
maate. Kake iyie, Olaitoriani, ingeru iyioo, ilaitarruorrok 
ooshal. Na Ai, tapalaki lelo oolimu inkitadiat enche. 
Tang'amai lelo ooirridutuo: te risioroto lekutukie linono 
lintaka iltung'ana pooki ti atua Kristo Yesu Olaitoriani 
lang. Na Papa oata inkordunot naalang pooki inchoo iyioo 
te nkaraki ninye; Pee kinchu abaki ena par te nkishon 
naanyit iyie, te sinyatisho o te mborron, pee eishori 
Enkarna ino sinyati enkitoo. Amin. 


"Enkitaiinoto oo ngok; nalikoo Olarikoni kitok openy, 
eitashe, ewon egilita iltung ana kung'a. 


ENKAI, Olaidimani le pooki, Menye Olaitoriani lang 
Yesu Kristo, lemeyieu nee oloas ing'ok, kake enaikash te 
ninye te neibelekenya aing'uaa entorroni enye pee epok; 

naa keishoo ninye engolon ilaisiaiak lenyena neitanap pee 
elikoo aaitayiolo elakunoto o empalakinoto oo ng'ok enche 
too Itung'ana lenyena ooirridutuo; Nepalaki ninye nelaku 
lelo pooki ooirridutuo to nadede, neiruk ilomon lenyena 
sinyat nemetii sapare. Te nkaraki inia matoomon ninye 
pee eisho iyioo enkirridunoto nadede, o Enkiyang'et enye 
Sinyati pee eiting'id ninye nena baa nikiasita taata; pee 
eaku supat naa sinyati enkishon ang abaki taata o kenya 
ake; pee kibaki te nkiting'oto eng'ida enye o ntarasi5 
ti atua Yesu Kristo Olaitoriani lang. 


Kore te ne o too nkiting'ot oo nkomonon pooki nejo iltung ana, 
Amin. 


Kore te siadi negil Olarikoni kitok kung nejo Enkomono o 
Laitoriani to ltoilo oning'oi: naa kore egilita iltung'ana 


kung'a nejo te nebo ninye te na kata o enkata pooki naji te 
Nkomono e Nkai. 


PAPAlangotii keper, Meitisinyi Enkarnaino. Meuenkitoria 
ino, Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo ilooitarriki 
iyioo. Nimirik iyioo atua isaanat, kake intajeu iyioo te ilo 
arruoni. Amu enino enkitoria, o engolon, o enkitoo, 
Intarasi o intarasi. Amin. 


Nejo sti atiu nyi 
Olaitoriani, tobolo inkutukie ang. 
Walata. Neitaduaya inkutukie ang enkisisa ino. 


Kasisi. Na Ai, tasioki pee intajeu iyioo. 
Walata. Olaitoriani, tasioki tareto iyioo. 


Kore te neitasho pooki, nejo, 


Metaa ne Papa enkitoo, o ne Nkerai:o ne 
Nkiyang'et Sinyati, 

Walata. Anaa enatiu te ng'asunoto o taata: o metabaa 
anaa intarasi. Amin. 

Kasisi. Esisa intai Olaitoriani. 

Walata. Meisisi Enkarna o Laitoriani. 


Te ne eranyi ele Zaburi Venite, nemara te Mpari e 
Mpiunoto. 

VENITE 
Zaburi 95 3 


WOTU, mataranyaki Olaitoriani : matishipakinoto osoit 
le njeunoto ang. 

Maape asioyo, aaitashe te kue enkomom aNG nikincho 
enashe : nikishipakino te zaburi. 

Amu Olaitoriani, ninye Enkai kitok : naa Olaiguenani 
kitok te shumata inkaiitin pooki, 

Netii enkaina enye ng'uejitin naagut e nkop : naa 
enenye sii enkadori 00 ldoinyo. 

Naa enenye enaiposha, ninye oitobira makewan : inkaik 
enyena naaitobirita enkop natoyo. 

Wotu, matoomon, nikisai ninye : matigil kung'a te kue 
Olaitoriani oitobira iyioo. 

Amu ninye Olaitoriani Enkai ang : nikira iyioo 
iltung”ana le nkirita enye, nikira inkerra e nkaina enye. 

Ena par, te naa ining'ining oltoilo lenye, emintagol 
iltauja linchi : anaa te nkitagoroto, anaa te inia par o 
ntemat ti ong'ata. 

Peeiyie aatem ilominyi nanu : naajur, netadua esiai ai. 

Ilarin artam aaitogorito ilo porror, najo : Olorere 
ninche ootalama too Itauja lenche: neitu eyiolou inkoiteii 
aainei, 

Inia peeiyie ainosie olmomai ti atua engoro ai : inchere, 
mejing ninche enkiyeng”iyeng'ata ai. 

Metaa ne Papa enkitoo, o ne Nkerai : o ne Nkiyang'et 
Sinyati; 

Anaa natiu te ng'asunoto o taata : o metabaa anaa 
intarasi. Amin. 


Neirukurukore Zaburi te nkata enye anaa naitanapisheteki 


o metabaki te nkiting'oto e pooki Zaburi ti atua olari ololong’a 
o sit te nkiting'oto e Magnificat o Nunc Dimittis, keisomi 
kulo rerei, anaa keranyi, 


Metaa ne Papa enkitoo, o ne Nkerai : o ne 
Nkiyang'et Sinyati 5 

Walata. Anaa natiu te ng'asunoto o taata: o metabaa 
anaa intarasi. Amin. 


Keibalieki Enkisoma to ltoilo oning'oi, Enkisoma e kue ti atua 
'Olning'o Musana, anaa naitanapisheteki ti atua Kalendar 

namara empar naitanapishetekt te nkai Kisoma. Naa kore 
oloisom neitashe eing'or embata natii iltung'ana pee ening 
oleng anaa inootii. 


Kore te siadi neisomi anaa eranyi sinkolio le Te Deum 
Laudamus te mpar pooki e olari ololong'a. Ing'orai: ajo te 
ng'asunoto e pooki Kisoma, nejo elde oisom, Keng'as tene 
Chapter naje, Embuku naje, anaa eng'asunoto o Ikereri oje. 


Naa te nkiting'oto e Nkisoma nejo, Enkisoma e kue anaa ne 
are eiting'o tene. 


TE DEUM LAUDAMUS 


AIKISIS iyie, Enkai : nikilimu aajo iyie Olaitoriani. 
Aikiomon iyie inkuapi pooki : Papa lo ntarasi. 
Kinjiraki ilmalaikani pooki too Itoiloishi : inkeperi o 

inkitooni enche pooki. 

Te kue i iyie Makerubi o Maserafi : mepal mejo, 

Sinyati, sinyati, sinyati : Olaitoriani Enkai o lororani. 

Kebore keper o enkop enkitoria : e nkitoo ino. 

Aikisis iyie : olturrur le nkitoo oo Ikipaareta. 

Aikisis iyie : enchola enopeny enkisisa nolaidetidetak. 

Aikisis iyie : olorora supat loo lalimunok ootaraki. 

Enkanisa sinyati e nkop pooki : aikimbalunye iyie. 

Papa : olopeny enkitoria nemeata enkiting'oto. 3. 

Oinoti lino kelei : le nchunet o lonadede. 

O sii Enkiyang'et Sinyati : Olaretoni. 

Iyie Kristo : ira Olaiguenani le nkitoo. 

Ira iyie Oinoti lo ntarasi : le Papa. 

Kore pee intaii kewan pee intajeu iltung'ana : eitu imen 
enkoshoke e inia Oliontoi. 

Pee imir emion e olke : itaboloko iltung'ana pooki 
oociruk enkitoria natii keper. 


Niwonita iyie te nkaina e tatene e Nkai : ti atua 
enkitoo e Papa. 

Aikirukuto aajo ilotu : pee iaku Olaiguenani lang. 

Ayia kiomon iyie, tereto ilaisiaiak linono : linyang'ua to 
sarge lino kirotet. 

Inchoo eikenakini te nebo sinyat linono : ti atua enkitoo 
e intarasi. 

Olaitoriani, intajeu iltung'ana linono : nimayian ila- 
jung'ok linono. 

Intoria : nilepie intarasi. 

Imparitin pooki : aikisis iyie. 

Nikiomon Enkarna ino : intarasi o intarasi. 

Ting'idai, Olaitoriani : irita iyioo ena par pee mikias 
ing'ok. 

Olaitoriani, ingeru iyioo : ing'eru iyioo. 

Olaitoriani, inchoo iyioo olng'er lino : amu aikisilig iyie. 

Olaitoriani, aisiliga iyie: mincho aitorari. 


Te ne eisomi ajo inyi Enkisoma e are ti atua Olning'o Ng djuk. 
Kore te siadi eirukurukore ele sinkolio. 


JUBILATE DEO 
Zaburi 100 


ENTISHIPAKINOTO Olaitoriani, intai inkuapi pooki : 
esiaia Olaitoriani te ng'ida, wotu te kue enkomom enye, 
iranyitata. 

Entayiolo Olaitoriani inchere ninye Enkai : ilo apa 
oitobira iyioo, nikira iyioo ilenyena; ikira iyioo iltung'ana 
lenyena, o inkerra e mboo enye. 

Entijing inkishomin enyena ninchosho enashe; entijing 
olkirrie lenye te nkisisa : Enchoo enashe, nimayianana 
Enkarna enye. 

Amu eisupat Olaitoriani, naa no ntarasi enkordunoto 
enye : newon nadede enye o metabaki ishoritin pooki. 

Metaa ne Papa enkitoo : o ne Nkerai o ne Nkiyang'et 
Sinyati5 

Anaa enatiu te ng'asunoto o taata : o metabaa anaa 
intarasi. Amin. 


Nejo ilo Arikoni o kuldo tung'ana imbaa e Nkirukoto eoo 


Lkipaareta eitasheito pooki. 


IMBAA E NKIRUKOTO EOO 
LKIPAARETA 


Kairukuto te Nkai Papa Olaidimani le pooki, Olaitobirani 
le keper o le nkop: 

O te Yesu Kristo, Enkerai enye kelei, Olaitoriani lang, 
otunutateki te Nkiyang”et Sinyati, otiuwaki te inia Oliontoi 
Maria, oitamioki te nkitoria e Pontio Pilato, neshei te 
-salaba, nee, nenukari, nedoki enkop oo lootuata, kore te 

mpar e uni nepiu aitoki aing'uaa ilootuata, neilepaa alo 
keper, newonita te nkaina e tatene e Nkai Papa Olaidimani 
le pooki; naa keitoki aing'uaa idie alotu aiguenare ilooishu 
abaki ilootuata. 

Nairukuto te Nkiyang'et Sinyati, Enkanisa sinyati natii 
inkuapi pooki 5 Enchola oo Sinyat, Empalakinoto oo ng'ok; 
Empiunoto e sesen; o Empuan nemeish. Amin. 


Kore te siadi eomoni kuna omonon naairukurukore ene, 
egilita iltung'ana kung'a te nkanyit, neituruk Olarikoni ajo 
to ltoilo kitok, 


Metoboitare Olaitoriani intai. 
Walata. Mikitoboitare enkishui ino. 
Kasisi, Matoomon. 
Olaitoriani, ing eru iyioo 
Kristo, ing'eru iyioo. 
Olaitoriani, ingeru iyioo. 


Te ne ejo Olarikoni o kuldo tung'ana Enkomono o Laitoriani 
too ltoiloishi kituaa. E 
PAPA langotii keper, Meitisinyi Enkarna ino. Meu enkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo ilooitarriki 
iyioo. Nimirik iyioo atua isaanat; kake intajeu iyioo te ilo 
arruoni. Amin. 


Neitashe Olarikoni tene ajo, 


Olaitoriani, intodua ti atua iyioo olng'er lino. 
Walata. Nincho iyioo enjeunoto ino 
Kasisi. Olaitoriani, tamayiana ilaitoriak lang. 
Walata. Nining iyioo to Ing'er enkata nikimbot iyie. 
Kasisi. Inchopoki ilaisiaiak linono sipat. 
Walata. Ninting'id ilgelunot linono. 
Kasisi. Olaitoriani, intajeu iltung'ana linono. 
Walata. Nimayian enjung'oto ino. 
Kasisi. Inchoo iyioo sotua too nkatitin ang, Olaitoriani. 
Walata. Amu, Na Ai, meatai likai ojing iyioo namara iyie. 
Kasisi. Na Ai, intusupata iltauja lang atua. 
Walata. Nimintai te iyioo Enkiyang'et ino Sinyati. 


Neirukurukore te ne Inkomonon uni: ne kue naa ne inia Par 
naitanapishete ti atua Enchola: ne are nikiomonoki Sotuay 

ni uni nikiomonoki Mpiris nawonyeki te supatisho. Nemei- 
belekenya nena Omonon are e nkiting'oto, kake eji enkata 
pooki to lari te Nkomono e Seran, anaa nairukurukore ene; 
egilita kuldo tung”ana kung'a pooki. 


ENKOMONO E ARE TE SOTUA 


IYIE Enkai, Olang'asunoni le Sotua, olachamani le 
nchola, kore enkishon ang eo ntarasi naa ti nikiyiolo iyie, 
naa ti nikisiai iyie naa inia enkisiaa nabaya katukul, 
Torripo iyioo ilaisiaiak linono oobor too larabali pooki loo 
mang'ati lang, metaa mikiurie engolon e pooki mang'antita, 
kisiligita oleng erripoto ino, ti atua engolon e Yesu Kristo 
Olaitoriani lang. Amin. l 


ENKOMONO E UNI TE MPIRIS 


IYIE Olaitoriani, Papa lang le keper, Enkai Olaidimani le 
pooki lo ntarasi, oitabaka iyioo eng'asunoto e ena par te 
seriani; Irita taata iyioo te ngolon ino nagol, mincho iyioo 
ena par kiria ti atua ing'ok, ana kikuet atua inkasurot e 
mpukunot pooki; kake toriko iasat ang pooki te nkitoria 
naitanapishe iyie, pe kias oshi ake naishiaakino too nkonyek 
inono; ti atua Yesu Kristo Olaitoriani lang. Amin. 


Kore te ne neranyi Sinkolio. 
Neji te ne inkomonon naairukurukore mara enkata naji Litani. 


ENKOMONO TE SIRKALI 


ENKAI, Olaidimani le pooki, oitore iloreren pooki nint- 
anap te nchaman ino supat ikisai iyie ngora to In'ger lino 
Rais lang o ilaisiaiak lenyena pee easishere enkitoria. nin- 
choo mparitin pooki, te nkaraki osotua le nkop, o eseriani, 
o enkanyit, o esupatisho te ele orere o te supatisho e Nkanisa 
ino sinyati, ti atua Yesu Kristo Olaitoriani lang. Amin. 


ENKOMONO TOO LOIRITA 
ILTAUJA LOO LTUNG'ANA O SII 
TOO LTUNG'ANA POOKI 


ENKAI, Olaidimani lo ntarasi, iyie openy oidim ataasa 
noo nkidimat, ikiomon iyie intadoki Enkiyang'et ino e 
mpiris nayau supatisho, te keper Askofuni lang, o Iloirita 
iltauja loo Itung'ana, o pooki natumokino iltung'ana 

ooishoki meiritisho ; tubukoki ninche emayianata ino e oshi 
ake, pee kinting’id to nadede; Nincho nena te nkaraki 
enkanyit o Lairitani lang o Olaomonokinoni lang Yesu 
Kristo. Amin. 


ENKOMONO TOO LTUNG’ ANA 
LOO MPUKUNOT O LE RAPITO POOKI 


IYIE Na Ai, Olaitobirani, Olairitani loo Itung'ana pooki 
ikiomonoki iltung”ana loo mpukunot pooki o le rapito pooki, 
tachama iyie nintayiolo ninche inkoiteii inono, o enjeunoto 
ino ti atua iloshon pooki. 

Ikiomonoki aaitulusoo [Enkanisa sinyati naitaiutua 
ilkipaareta natii inkuapi pooki meitasho supat; pee eriki 
neitorelii ninye te Nkiyang'et ino Sinyati, metaa kore pooki 
oojo ikira le Kristo, nerikuni ti atua enkoitei nadede 
neibung enkirukoto manabo too Itauja o te enat o sotua, 
o te supatisho e nkishon. l 

Kore te siadi ikiomonoki iyie te supatisho e Papa lelo 
pooki ooata, isinaitin, anaa emion, te naa too iltauja anaa 
too seseni anaa too ntokitin enche; Inchoo mikinting'ida 
aret nintagol ninche te risioroto isinaitin lenche pooki, 
nincho ninche ng'iriata ti atua isinaitin lenche, o enkiting”- 
oto naiting?'id ninche ti atua inkitamiot enche pooki. 
Nikiomon nena te nkaraki Yesu Kristo enkorrok enye. 
Amin. 


ENKOMONO E KRISOSTOM SINYATI 


NA Ai, Olaidimani le pooki, oisho iyioo mpiris te na kata 
aayaki iyie iyieunot ang, iyioo pooki te mparunoto nabo; 
naa iyie oitayia lekutuk, ajo te netumo iltung'ana oare anaa 
okuni ooiturrurrote te Nkarna ino, naa incho entoki 
nayieu5, intabaki ninche taata, Olaitoriani, iyieunot o 
enkomono oo ilaisiaiak linono too naishiaakino iyioo3 
nincho iyioo matayiolo naadede inono ti atua ena kop, o 
enkishon nemeiting ti atua enkop nalotu. Amin. 


2 Korinthio 13. 14 


EMPIRIS o Laitoriani lang, Yesu Kristo, o enchaman e 
Nkai, o enchola e Nkiyang'et Sinyati metaa te nebo iyioo 
pooki intarasi. Amin. 


Kore enkoitei e Sayiata e Seran pooki o lari neiting te ne. 

SAYIATA E TEIPA 
POOKI PAR TI ATUA OLARI 


Te ng'asunoto e Sayiata e Teipa nejo Olarikoni to ltoilo 
kitok te naa obo anaa oare te kulo kererin sinyat te kulo 
ooitanapisheteki. Kore te siadi nejo anaa nairukurukore kulo. 


ILKERERIN 


KORE ilasari le Nkai, naa enkishui natigile: kore oltau 
otigile neisina mimen, Iyie, Na Ai. Zab. 51. 17. 


Kainyototo alo enetii Papa, najoki, Papa, kaitarroyie te 
‘keper naaitarrika iyie, meishiaakino ti nikimbot ajo 
enkerai ino. Luka 15, 18, 19. 


Ti nikijo mikiata ing'ok kisap ate, nemetii nadede atua 
iyioo, kake ti nikilimu iyioo ing'ok ang, neitabaya ninye 
amu keata sipata napalakinye iyioo ing'ok ang, neituk 
iyioo matung'uai pooki nemesinya. I Yoh. 1.8,9. 


Te nkata e Inoto o Laitoriani lang, naa Christmas. Eng'orai, 
ayaki intai ilomon supati le ng”ida kitok naaku too Itung'ana 
pooki, amu etiikaki intai ena par ti atua enkang e Daudi 
Olaitajeunoni, naa ninye Kristo, Olaitoriani. 

Luka 2. 10, II. 


Juma Supat. Amu eibalunyie Enkai enchaman enye te 
yioo, amu kore apa ewon kira ilaitarruorrok, ketua Kristo 
te nkaraki iyioo. Rom. 5.8. 


Empiunoto. Kore taata etopiua Kristo aing'uaa ilootuata, 
netaa olng'anayioi le kue te lelo ooilorate. 
I Kor. 15. 20. 


Enkilepata. Naa ninye eilepie Enkai te nkaina enye e tatene 
pee eaku Olaitoriani naa Olaitajeunoni, pee eisho Israeli 
enkirridunoto o impalakinot oo ng'ok enche. 

Iasat 5. 31. 


. Pentekost. Ai ti niyiololo intai oora torrok aishoo inkera 
inchi inkishorot supati, amaa, melusoo Papa linchi otii 
keper aisho Enkiyang”et Sinyati kuldo oomon ? 

Luka 11.13. 


LO 


SAYIATA E TEIPA 


Kore tene kejo Olarikoni ena kitarriyianata. 


Halashera laainei ooshami, keitadoli iyioo ti atua Ilkigerot 
too nkulie ng'uejitin maibalunye nikilimu impukunot pooki 
oo ng'ok o ntorrok ang, nimikisudoo anaa kisiapaa ninche 
te kue enkomom e Nkai Olaidimani le pooki, Papa lang le 
keper; kake matolimu to Itau obor, oata enkanyit, oirridu, 
nening”isho 5 peeyie kitum empalakinoto te supatisho enye 
o enkordunoto enye nemeata enkiting'oto. O te naa 
keishiaakino te iyioo ti nikimbalie ing'ok ang te mborron 
te kue Enkai inkatitin pooki , keishiaakino alusoo ti nikinko 
inyi enkata nikinturrurro aashukoki enashe too mayianat 
kituaa nikitang amaitie too nkaik enyena, aaibalie enkisisa 
enye naishiaakino oleng, aaning Orerei lenye ora sinyati 
aaomonu nena baa nayieuni too seseni o te nkishui ang. 
Te nkaraki inia kasai intai pooki ootii ene, erukurukoreki 
too Itauja ooibor o too Itoiloishi oobor o matabaki olorika 
le mpiris otii keper, entojo te siadi nanu, 


Naa kulo sii irerei loo Itung'ana pooki le limunoto oo ng'ok, 
naa kulo ejo iltung”ana pooki te siadi Olarikoni, etigila pooki 
kung'a. 


NAA Papa, Olaidimani le pooki oing'erisho oleng; 
ikintaroitie iyioo, nikiminaitie too nkoitei inono anaa 
inkerra naashomo kitala. Nikirukurukore oleng inkiguenat o 
ing'uarat oo Itauja lang maate. Nikitadia inkitanapat inono 
sinyat. Kore enaishiaakino nikias, neitu kias, nikitaasa 
nemeishiaakino nikias, Nimikiata seriani ti atua iyioo 
maate. Kake iyie, Olaitoriani, ing'eru iyioo, ilaitarruorrok 
ooshal. Na Ai, tapalaki lelo oolimu inkitadiat enche. 
Tang'amai lelo ooirridutuo: te risioroto lekutukie linono 
lintaka iltung'ana pooki ti atua Kristo Yesu Olaitoriani 
lang. Na Papa oata inkordunot naalang pooki inchoo 
iyioo te nkaraki ninye; Pee kinchu abaki ena par te nkishon 
naanyit iyie, te sinyatisho o te mborron, pee eishori 
Enkarna ino sinyati enkitoo. Amin. 


Enkitaiinoto o0 ngok; nalikoo Olarikoni kitok openy, 
eitashe, ewon egilita iltung”ana kung'a. 


ENKAI, Olaidimani le pooki, Menye Olaitoriani lang 
Yesu Kristo, lemeyieu nee oloas ing'ok, kake enaikash te 
ninye te neibelekenya aing'uaa entorroni enye pee epok; 
naa keishoo ninye engolon ilaisiaiak lenyena neitanap pee 


II 


SAYIATA E TEIPA 


. elikoo aaitayiolo elakunoto o empalakinoto oo ng'ok enche 
too Itung'ana lenyena ooirridutuo , Nepalaki ninye nelaku 
lelo pooki ooirridutuo to nadede, neiruk ilomon lenyena 


sinyat nemetii sapare. Te nkaraki inia matoomon ninye 


pee eishoo iyioo enkirridunoto nadede, o Enkiyang'et enye 
Sinyati pee eiting'id ninye nena baa nikiasita taata; pee 
eaku supat naa sinyati enkishon ang abaki taata o kenya 
“ake; pee kibaki te nkiting'oto eng'ida enye o ntarasi5, 
ti atua Yesu Kristo Olaitoriani lang. 4min. 


Kore te siadi negil Olarikoni kitok kung nejo Enkomono o 
Laitoriani egilita sii iltung'ana kung'a nejo te nebo ninye 
PAPAlangotii keper, Meitisinyi Enkarnaino. Meuenkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo ilooitarriki 
iyioo. Nimirik iyioo atua isaanat, kake intajeu iyioo te ilo 
arruoni. Amu enino enkitoria, o engolon, o enkitoo, 
Intarasi o intarasi. Amin. 


Ngjo sii atiu inyi, 
| Olaitoriani, tobolo inkutukie ang. 
Walata. Neitaduaya inkutukie ang enkisisa ino. 


Kasisi. Na Ai, tasioki pee intajeu iyioo. 
Walata. Olaitoriani, tasioki tareto iyioo. 


Kore te neitasho pooki, nejo, 


Metaa ne Papa enkitoo, o ne Nkerai : o ne 
Nkiyang” et Sinyati5 

Walata. Anaa enatiu te ng'asunoto o taata: o metabaa anaa 
intarasi. Amin. 

Kasisi. Esisa intai Olaitoriani. 

Walata. Meisisi Enkarna o Laitoriani. 


Kore te ne neji anaa keranyi Zaburi te nkata enye anaa 
naitanapisheteki. Kore te siadi keisomi [Enkisoma e 
Olning'o Musana anaa naitanapisheteki. Naa kore te siadi 
inia, keatai Magnificat (anaa Sinkolio e Nkoliontoi Maria 
Namayiana) anaa nairukurukore te ne. 

MAGNIFICAT 

Luka 1.46-55 
FISISITA oltau lai Olaitoriani : neiting'idi oltau lai Enkai 
Olaitaj eunoni lai. 

Amu eng'ora : enkitisho e nkaisiaiani enye. 

Amu idol taata o kenya : kaaji kaamayiana too ishoritin 
pooki. 

Amu ilo oata engolon kaa imbaa kituaa : naa keji 
Enkarna enye sinyati. 

Netii enking'erunoto enye metabaki ishoritin pooki : 
lelo oourie ninye. 

Keitaduayie engolon te nkaina enye: neisardaikie iloo- 
ilash ti atua imparunot oo Itauja lenche. 

Neitadoua ilaiguenak too lorikan lenche : neilepie lelo 
oobor o ilooshal. 

Neiteumua ilooata esumash too ntokitin supati : 
neirriuaa ilkarsisi erook inkaik. 

Ketereto Israeli, olaisiaiani lenye, pee eparo enking”- 
erunoto enye : anaa natiaaka opapa lang, Ibrahim o eishoi 
enye metabaki intarasi. 

Metaa ne Papa enkitoo o ne Nkerai : o ne Nkiyang” et 
Sinyati , 

Anaa enatiu te ng'asunoto o taata : o metabaa anaa 
intarasi. Amin. 


Kore te siadi keisomi atua Olning'o Ng'ejuk anaa enaitana- 
pisheteki. Kore te siadi neirukurukore Nunc Dimittis. 


NUNC DIMITTIS 
Luka 2. 29-32 


OLAITORIANI, inchoo taata olaisiaiani lino meshomo 
to sotua : te risioroto Orerei lino. 
Amu ketodua inkonyek aainei : enjeunoto ino 
Nintobira : te kue inkomomi oo Itung'ana pooki, 
-Metaa ewang'an naitawang iloshon : neaku enkisisa o 
lorere lino, Israeli. 
Metaa ne Papa enkitoo, o ne Nkerai : o ne Nkiyang'et 
Sinyati 
. Anaa enatiu te ng'asunoto o taata : o metabaa anaa 
intarasi. Amin. 

DEUS MISEREATUR 
Zaburi 67 
ING'ERU iyioo, Enkai, naa tamayiana iyioo : inchoo 
enkomom ino metawang'a te shumata iyioo: 

Pee aa ore enkoitoi ino eyiolouni te nkop : neyiolou 
iloreren pooki enjeunoto ino. 

Inchoo iloreren pooki mikisisa iyie, Na Ai : inchoo 
iloreren pooki mikisisa iyie. 

Inchoo iloreren meting'idata nerany : amu iyie oigu- 
enare iloreren te supatisho, nintore iloshon pooki ootii 
enkop. 

Inchoo iloreren pooki mikisisa iyie, Na Ai : inchoo 
iloreren pooki mikisisa iyie. 

Neponaa enkop inia kata ilng'anayio lenyena : nema- 
yian iyioo Enkai, ee Enkai ang namayian iyioo. 

Kemayian iyioo Enkai : neure ninye inkiting'ot e 
nkop. 

Metaa ne Papa enkitoo, o ne Nkerai : o ne Nkiyang'et 
Sinyati, 

Anaa enatiu te ng'asunoto o taata : o metabaa anaa 
intarasi. Amin. 


Nejo ilo Arikoni o kuldo tung'ana Imbaa e Nkirukoto oo 
Lkipaareta eitasheito pooki. 


IMBAA E NKIRUKOTO EOO LKIPAARETA 


Kairukuto te Nkai Papa Olaidimani le pooki, Olaitobirani 
le keper o le nkop: 

O te Yesu Kristo, Enkerai enye kelei, Olaitoriani lang, 
otunutateki te Nkiyang'et Sinyati, otiuwaki te inia Oliontoi 
Maria, oitamioki te nkitoria e Pontio Pilato, neshei te 
salaba, nee, nenukari, nedoki enkop oo lootuata, kore te 
mpar e uni nepiu aitoki aing'uaa ilootuata, neilepaa alo 
keper, newonita te nkaina e tatene e Nkai Papa Olaidimani 
le pooki, naa keitoki aing”uaa idie alotu aiguenare ilooishu 
abaki ilootuata. a 

Nairukuto te Nkiyang'et Sinyati, Enkanisa sinyati natii 
inkuapi pooki , Enchola oo Sinyat, Empalakinoto o0 ngok; 

Empiunoto e sesen; o Empuan nemeish. Amin. 

Kore te siadi eomoni kuna omonon naairukurukore ene, 
egilita iltung'ana kung'a te nkanyit, neituruk Olarikoni ajo 
to ltoilo kitok, 


Metoboitare Olaitoriani intai. 
Walata. Mikitoboitare enkishui ino. 
Kasisi, Matoomon. 
Olaitoriani, ingeru iyioo. 
Kristo, ingeru iyioo. 
Olaitoriani, ing'eru iyioo. 


Te ne ejo Olarikoni o kuldo tung'ana Enkomono o Laitoriani 
too ltoiloishi kituaa. 


PAPA lang otii keper, Meitisinyi Enkarna ino. Meu enkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo ilooitarriki 
iyioo. Nimirik iyioo atua isaanat, kake intajeu iyioo te ilo 
arruoni. Amin. 


Neitashe Olarikoni te ne ajo, 


Olaitoriani, intodua ti atua iyioo olng'er lino. 
Walata. Nincho iyioo enjeunoto ino. 
Kasisi. Olaitoriani, tamayiana ilaitoriak lang. 
Walata. Nining iyioo to Ing'er enkata nikimbot iyie. 
Kasisi. Inchopoki ilaisiaiak linono sipat. 
Walata. Ninting'id ilgelunot linono. 
Kasisi. Olaitoriani, intajeu iltung'ana linono. 
Walata. Nimayian enjung'oto ino. 
Kasisi. Inchoo iyioo sotua too nkatitin ang, Olaitoriani. 
Walata. Amu, Na Ai, meatai likai ojing iyioo namara iyie. 
Kasisi. Na Ai, intusupata iltauja lang atua. 
Walata. Nimintai te iyioo Enkiyang'et ino Sinyati. 


Neirukurukore te ne Inkomonon uni; ne kue ne inai Par, ne 
are neomonokini Sotuay kore ne uni naomoni te retoto 
enkiritata atua inkasurot pooki, anaa natii ene te siadi, 
keisomi kuna omonon are e nkiting'oto imparitin pooki te 
nkata e Sayiata e Teipa to lari ololong”a, nemeibelekenya. 

ENKOMONO E ARE TI ATUA SAYIATA E TEIPA 
NA Ai, Olaidimani le pooki, iyie eing'uaa ing'uarat sinyat 
pooki, 0 lomon supati o siai nadede pooki; Inchoo ilai- 
siaiak linono ilo sotua lemeidim enkop aishoo; pee enyok 
iltauja lang aaibung inkitanapat inono, metaa keiritai 
iyioo te iyie te nkuretisho oo Imang'ati lang, nikipuoye 
imparitin ang enkiyeng'iyengata o enkitering'ata, ti atua 
inkishiaakinot enyena Yesu Kristo Olaitajeunoni lang. 
Armin. 


ENKOMONO E UNI TE RETOTO TOO NKASUROT 
POOKI 


INTAWANGPA iyioo ti atua enaimin ang, ikiomon iyie, 
Olaitoriani: o te nkordunoto ino kitok torripo iyioo too 
nkasurot o too nkaramat pooki naarisho e na kewarie3 
te nkaraki enchaman e Nkerai ino kelei, Olaitajeunoni lang 
Yesu Kristo. Amin. 


Kore te ne neranyi Sinkolio. 
Neji te ne inkomonon naairukurukore mara enkata naji 
Litania. 


ENKOMONO TE SIRKALI 


ENKAI, Olaidimani le pooki, oitore iloreren pooki, 
nintanap te nchaman ino supat, ikisai iyie ng'ora to Ing'er 
lino, .Rais lang o ilaisiaiak lenyena pee easishere enki- 
toria ninchoo mparitin pooki, te nkaraki osotua le nkop, 
o eseriani, o enkanyit, o esupatisho te ele orere o te supa- 
tisho e Nkanisa ino sinyati, ti atua Yesu Kristo Olaitoriani 
lang. Amin. 


ENKOMONO TOO LOIRITA 
ILTAUJA LOO LTUNG'ANA O SII 
TOO LTUNG'ANA POOKI 


ENKAI, Olaidimani lo ntarasi, iyie openy oidim ataasa 
noo nkidimat:, ikiomon iyie intadoki Enkiyang'et ino e 
mpiris nayau supatisho, te keper Askofuni lang, o Iloirita 
iltauja loo Itung'ana, o pooki natumokino iltung'ana 
ooishooki meiritisho ; tubukoki ninche emayianata ino e oshi 
ake, pee kinting'id to nadede, Nincho nena te nkaraki 
enkanyit o Lairitani lang o Olaomonokinoni lang Yesu 
. Kristo. Amin. sa 

ENKOMONO TOO LTUNG'ANA 
LOO MPUKUNOT POOKI O LE RAPITO POOKI 


IYIE Na Ai, Olaitobirani, Olairitani loo Itung'ana pooki 
ikiomonoki iltung'ana loo mpukunot pooki o le rapito 
pooki, tachama iyie nintayiolo ninche inkoiteii inono, 0 
enjeunoto ino ti atua iloshon pooki. S 

Ikiomonoki aaitulusoo [Enkanisa sinyati naitaiutua 
ilkipaareta natii inkuapi pooki meitasho supat; pee eriki 
neitoreii ninye te Nkiyang'et ino Sinyati, metaa kore pooki 
oojo ikira le Kristo, nerikuni ti atua enkoitei nadede 
neibung enkirukoto manabo too Itauja o te enat o sotua, O 
te supatisho e nkishon. 

Kore te siadi ikiomonoki iyie te supatisho e Papa lelo 
pooki ooata isinaitin, anaa emion, te naa too iltauja anaa 
too seseni anaa too ntokitin enche; Inchoo mikinting'ida 
aret nintagol ninche te risioroto isinaitin lenche pooki, 
nincho ninche ng'iriata ti atua isinaitin lenche, o enkiting?- 
oto naiting'id ninche ti atua inkitamiot enche pooki. 
iang nena te nkaraki Yesu Kristo enkorrok enye. 

min. 


ENKOMONO E KRISOSTOM SINYATI 


NA Ai, Olaidimani le pooki oisho iyioo mpiris te na kata 
aayaki iyie iyieunot ang, iyioo pooki te mparunoto nabo; 
naa iyie oitayia lekutuk, ajo te netumo iltung'ana oare anaa 
okuni ooiturrurrote te Nkarna ino, naa incho entoki 
nayieu5 intabaki ninche taata, Olaitoriani, iyieunot o 
enkomono oo ilaisiaiak linono too naishiaakino iyioo5 
nincho iyioo matayiolo naadede inono ti atua ena kop, o 
enkishon nemeiting ti atua enkop nalotu. Amin. 


2 Korinthio 13. 14 


EMPIRIS o Laitoriani lang, Yesu Kristo, o enchaman e 
Nkai, o enchola e Nkiyang'et Sinyati metaa te nebo iyioo 
pooki intarasi. Amin. 


Kore enkoitei e Sayiata e Teipa enkata pooki o lari neiting 
te ne. 

INKISHIAAKINOT NAAIRUKI 
E ATHANASIO SINYATI 


QUICUNQUE VULT 


Kore pooki ng'ai ocham neitajeuni : meata ajo meng'as 
enkibung'ata e nkirukoto natii atua Enkanisa e Kristo natii 
enkop pooki. 

2 Naa te neitu eibung oltung'ani inia kirukoto nalolong'a 
neitaa torrono : meing'ashi keimin intarasi. 

3 Naa ena enkirukoto e Nkanisa e Kristo natii enkop 
pooki : inchere ikisai iyioo Enkai nabo ti atua Okuni, 
naa Okuni ti atua Nabo. 

4 Metii enking'oling?olata atua nena korroki : anaa 
eori empukunoto enye oshi ake. 

5 Amu ketii enkorrok nabo e Papa, o ai korrok ne 
Nkerai : o ai korrok e Nkiyang'et Sinyati. 

6 Kake kore inia Aiisho nabo ake ti atua Papa o Enkerai 
o Enkiyang'et Sinyati : Kore inia Kitoo enye kerisio o 
inia Kitoria enye e ntarasi nataa nabo. 

7 Enetiu Papa naa neijia etiu Enkerai : o Enkiyang'et 
Sinyati. 

8 Kore Papa meitobiruno, nemeitobiruno Enkerai : 
nemeitobiruno Enkiyang'et Sinyati. ` 

9 Meparunoi Papa, meparunoi Enkerai : nemeparunoi 
Enkiyang'et Sinyati. 

ro Ketii Papa to ntarasi metabaki intarasi, netii Enkerai 
to ntarasi metabaki intarasi : o Enkiyang'et Sinyati to 
ntarasi metabaki intarasi. 

11 Kore te nebo inia, metii Okuni lo ntarasi : kake 
kore lo ntarasi Obo. 

12 Kore te siadi neijia etiu metii Okuni lemeparunoi 
anaa Okuni lemeitobiruno: kake lootii naa Obo lemeito- 
biruno anaa lemeparunoi. 

13 Anaa neijia etiu Papa Olaidimani, naa neijia etiu 
Enkerai Olaidimani : naa Olaidimani Enkiyang'et Sinyati. 

14 Kore te siadi metii Okuni oara Ilaidimak : kake 
iloara Laidimak naa Obo. 

15 Naa neijia Papa naa Enkai : neijia etiu Enkerai naa 
Enkai : naa Enkai sii Enkiyang'et Sinyati. 

16 Metii Inkaiitok uni : kake kore Enkai naatai naa 

nabo. 

17 Naa neijia etiu Papa naa Olaitoriani, naa neijia etiu 
Enkerai naa Olaitoriani : naa Olaitoriani sii Enkiyang'et 
Sinyati. 

18 Metii Ilaitoriak okuni : Olaitoriani otii naa obo. 

19 Kore naisimakini iyioo to nadede te Nkirukoto e 
Kristo : aibalunye pooki korrok nabo ajo Enkai naa Olai- 
toriani. l l 

20 Kemitiki iyioo empukunoto e Nkanisa e Kristo 
natii enkop pooki : kijo keatai Inkaiitok uni anaa kijo 
Ilaitoriak okuni. a, 

21 Eitu eitobiri. Papa te pooki : neitu eitaini, neitu 
eini. . 

22 Kore Enkerai naa ne Papa openy : eitu eitaini neitu 
eitobiri kake etiuwaki. 

23 Kore Enkiyang'et Sinyati etii atua Papa o atua 


 Enkerai : neitu eitaini neitu eitobiri neitu eini, kake 


eipung'wa. , 

24 Metaa keatai Papa obo, mara okuni, naa nabo 
Enkerai, namara uni : nabo Enkiyang'et Sinyati, namara 
uni. , 

25 Naa kore ti atua nena Uni, meatai ne kue o ne siadi ; 
nemeatai kitok alang enkai, nemeatai kiti alang enkai. 

26 Kake kore kuna Uni naalolong'a keweni intarasi 
pookitiatua nabo : naa kerisio ti atua nabo.. 

27 Kore ti atua kuna baa anaa natojoki : kore imatuan 
pokira Uni naa nabo, naa kore ti atua nabo naa imatuan 
Uni, naa kesaii. 

28 Kore ilo oyieu neitajeuni : meata ajo meyiolou nena 
matuan pokira Uni. Maa? 

29 Kore nalusoo te pooki nemeata ajo meyieuni te 
njeunoto e. ntarasi : airuk te naishiaakino ilomon lo 
Laitoriani lang Yesu Kristo ajo keitaaki osesen. 

30 Amu Enkirukoto naitoriori naa ena enkirukoto ang 
too Itauja lang o enkibalunoto : inchere Olaitoriani lang 
Yesu Kristo Enkerai e Nkai, naa Enkai naa Oltung'ani sii. 

31 Naa Enkai te mpukunoto enye Papa neino te kue 
ewon meatai entoki naatai : naa Oltung'ani te mpukunoto 
e ng'otonye, etiuwaki atua ena kop. 

32 Naa Enkai nabaya, naa Oltung'ani obaya : neata 
enkishui naparisho, o osesen lo Itung'ani. 

33 Nerisio Papa te nkikenata e Nkaiisho enye : neaku 
kitisho te Papa te nkikenata oo Itung'ana. 

.. 34 Abaki aa Enkai te nebo oltung'ani : kake mara oare, 
kake Kristo obo. 

35 Naa obo namara inia Aiisho naibelekenya aaku 
osesen : kake ilo Tung'ani oitaaki ti atua Enkai. 

36 Naa obo ake, mara te nking’oling’olata o mpukunot : 
kake etaa nabo ti atua enkorrok. 

; 37 Anaa enkishui naparisho o sesen lo ltung’ani, naa 
oltung ani obo : naa neijia etiu Enkai o Oltung'ani naa 
Kristo obo. 

38 Oitamioki te nkaraki enjeunoto ang: nedoyo ninye 
abori natii ilootuata, nepiu aitoki te mpar e uni aing'uaa 
ilootuata. # i 

39 Neilep ajing atua enkop e Nkai, newonita te nkaina e 
tatene e Nkai Papa Olaidimani le pooki: naa keitoki aing”- 
uaa idye alotu aiguenare ilooishu o ilootuata. 

40 Naa kore enkata nashukunye ninye, meata ajo 
mepiu iltung ana pooki aaitasho neibung iseseni lenche : 
nelimu esiana oo iasat enche pooki ng'ai. 

4I Kore lelo oataasa supati nejing atua enkishon o 
ntarasi : kore iloataasa intorrok nejing atua enkima e 
ontarasi. 

42 Nena Enkirukoto e Kristo natii enkop pooki : naa 
te naa meiruk anaa ena Kirukoto, meidimi aitajeu. 

.Metaa ne Papa enkitoo, o ne Nkerai : o ne Nkiyang'et 
Sinyati: 

l Anaa natiu te ng'asunoto o taata : o metabaa anaa 
intarasi. Amin. 


29 


LITANI 


Kore ene etii Litani anaa Sayiare easishoreki te nkiting'oto e 
Sayiata e Seran, te mpar e Jumapili, o Jumatano o Ijumaa, 
o te nkulie ng'amat naadol ilo Arikoni ajo keisupat. 


NA Ai, Papa le keper: ing'eru iyioo ilaisinak iloopeny ing”- 
ok 


Na Ai, Papa le keper: ingeru iyioo ilaisinak iloopeny 
ing'ok. 

Na Ai, Enkerai, Olalakunoni le nkop: ing'eru iyioo, 
ilaisinak iloopeny ing'ok. 

Na Ai, Enkerai, Olalakunoni le nkop: ing'eru iyioo, 
ilaisinak iloopeny ing'ok. 

Na Ai, Enkiyang'et Sinyati naing'uaa Papa o Enkerai: 
ing'eru iyioo ilaisinak, iloopeny ing'ok. 

Na Ai, Enkiyang'et Sinyati naing'uaa Papa o Enkerai: 
ing'eru iyioo ilaisinak, iloopeny ing'ok. 

Iyie oara Okuni Sinyati omayiana oisisi Okuni naa 
Enkai nabo: ing'eru iyioo ilaisinak, iloopeny ing'ok. 

Iyie oara Okuni Sinyati omayiana oisisi Okuni naa Enkai 
nabo: ing'eru iyioo ilaisinak iloopeny ing'ok. 


MIPARO inkitarruorrot ang, Olaitoriani anaa inkitar- 

ruorrot oo papa lang, mintalak iyioo ing'ok ang, ing'eru 

iyioo Olaitoriani supat, ingeru iltung'ana linono litalakua 

to sarge lino kirotet oleng, nimigorokino iyioo intarasi, 
Tapalaki iyioo, Olaitoriani supat. 

Kore too ntorrok pooki o te maii pooki; too ng'ok o saare o. 
enkisima o lairirua, te ngoro ino o te nkitemioto e ntarasi, 
Olaitoriani supat, intajeu iyioo. 

Te modooki pooki e oltau; o te nkilaasha o te nkisisa e 
pesho e maate, o te nkitaakinoto 5 te lom o engiba o engilata 
.e oltau, o te mpukunot pooki nimikichamare, 
Olaitoriani supat, intajeu iyioo. 
To loloito o nkulie ng'ok pooki e olke; te saparia pooki e 
nkop o no seseni o noloirirua, 
Olaitoriani supat, intajeu iyioo. 
Te nkiwang'ata o Ikutati ; te tauni o mueyian o olamei; to 
larabal o to loikop, o olke omaniki iyioo, 
Olaitoriani supat, intajeu iyioo. 


21 


LITANI 


Te nkiteenikinoto torrono o imbaa torrok o nkisudorot o 
to Ikuukui, te limunoto e sapare, ooroto o ng'amaroto 
nemeishiaakino 5 te nkitagoloto e oltau; te menata o Rerei 
lino o inkitanapat inono, 

Olaitoriani supat, intajeu iyioo. 


TE nkaraki enkisudoroto sinyati pee itum iyie osesen lo 
Itung'ani te Inoto ino sinyati o muratare ino; te nkibatisare 
ino, empukoroto o isaanat inono, 

Olaitoriani supat, intajeu iyioo. 

Te nkaraki emion ino kitok o enkinyinyeret o Sarge: te 
nkaraki esalaba ino o enkitemioto ino; te nkaraki olke lino 
kirotet o nukaroto5 te nkaraki empiunoto ino e nchunet o 
enkilepata ino; o te nkaraki elotunoto e Nkiyang'et Sinyati, 

Olaitoriani supat, intajeu iyioo. 

Kore te nkata pooki nikisinanio , te nkata pooki nikikar- 

sisu; te nkata e olke, o te mpar e nkiguena, 
Olaitoriani supat, intajeu iyioo. 


KORE iyioo iloopeny ing'ok, ikisai iyie pee ining iyioo, 
Olaitoriani Enkai, inchoo mikinting'idi aitore iyioo nin- 
tanap Enkanisa ino sinyati natii inkuapi pooki meibung'a 
enkoitei naishiaakino 3 

Ikisai iyie, toning'o iyioo, Olaitoriani supat. 

Inchoo mikinting-idi iyie aitawang Askofuni pooki o 
Kasisini pooki o Shemasin pooki aisho ninche eyiolounoto 
nadede metijing'ai ninche Orerei lino; metaa te likioroto 
enche o sii te lototo enche neibalunye neitaduari metalioi. 

Ikisai iyie, toning'o iyioo, Olaitoriani supat. 

Inchoo mikinting'idi iyie aning inkomonon nimayian 
isiaitin e pooki oosan aaitayiolo neibelekeny lelo lemeyiolo 
nadede. 

Ikisai iyie, toning'o iyioo, Olaitoriani supat. 

Inchoo mikinting'idi iyie amayian Rais o ilaisiaiak 

lenyena, nincho empiris, ng'eno o enjing'aroto. 
Ikisai iyie, toning'o iyioo, Olaitoriani supat. 

Inchoo mikinting”idi iyie arik ilaiguenak o ilkituaak 
nincho mpiris pee eitaas iltung'ana pooki enaishiaakino 
meata enkuretisho anaa enkirotetisho, engelunyie anaa 
engiba. 

Ikisai iyie, toning'o iyioo, Olaitoriani supat. 

Inchoo mikintingidi iyie amayian nirrita iltung'ana 
linono pooki. 

Ikisai iyie, toning'o iyioo, Olaitoriani supat. 

Inchoo mikinting'idi iyie aisho iloshon pooki metaa 
nabo, neata sotua o ning'o. 

Ikisai iyie, toning'o iyioo, Olaitoriani supat. 

Inchoo mikinting'idi iyie aisho iyioo iltauja likisham iyie 
nikiurie iyie, nikinyok aairukurukore inkitanapat inono. 

Ikisai iyie, toning'o iyioo, Olaitoriani supat. 

Inchoo mikinting'idi iyie aponiki iltung”ana linono pooki 
empiris pee ening te mborron Orerei lino neng'amaa too 
Itauja supati, neiu ilng”anayio le Nkiyang'et Sinyati. 

Ikisai iyie, toning'o iyioo, Olaitoriani supat. 

Inchoo mikinting”idi iyie ayau ti atua enkoitei nadede 
lelo pooki ootopong'ori netasapaki. 

Ikisai iyie, toning'o iyioo, Olaitoriani supat. 

Inchoo mikinting”idi iyie aitagol lelo o0itashoo 5 nilenyi- 
leny niret lelo ooshal iltauja, ninyoyie lelo ooteriate; kore 
te siadi ninang'aa Shetani ti abori inkejek ang. 

Ikisai iyie, toning'o iyioo, Olaitoriani supat. 

Inchoo mikinting”idi iyie aret nirrita nilenyileny lelo 

ootii inkasurot, anaa ilooata laikin anaa sinaitin. 
Ikisai iyie, toning'o iyioo, Olaitoriani supat. 

Inchoo mikinting'idi iyie airrita lelo pooki oopuopuo te 
nkop anaa te nkare anaa te mpaash, o inkituaak naata emion 
e ishoi, iltamueyia pooki o inkera kunini; ning'eru ilooena 
anaa ilooibung'aki. 

Ikisai iyie, toning'o iyioo, Olaitoriani supat. 

Inchoo mikinting'idi iyie airrita nintoti inkera okishin 
o inkolia, o pooki lemeata eretoto anaa ilooitemioki. 

Ikisai iyie, toning'o iyioo, Olaitoriani supat. 

Inchoo mikinting'idi iyie aing'eru iltung'ana pooki. 

Ikisai iyie, toning'o iyioo, Olaitoriani supat. 
Inchoo mikinting'idi iyie apalaki ilmang'ati lang o 


ilooiteme iyioo o ilooiteeneki iyioo, nimbelekeny iltauja 


lenche. 
Ikisai iyie, toning'o iyioo, Olaitoriani supat. 
Inchoo mikinting”idi iyie aisho ninteng'elaki iyioo 
ilng”anayio le nkop too mpukunot enche, pee kitum aatam 
te ng?amat enche. 
Ikisai iyie, toning'o iyioo, Olaitoriani supat. 

Inchoo mikinting’idi iyie aisho iyioo enkibelekenyata 
nadede, nipalaki iyioo ing'ok ang pooki, 0 enchalan ang 
pooki, o modai ang; ninjopoki iyioo empiris e Nkiyang'et 
ino Sinyati pee kintobir aaitobiraki enkishon ang te 
naishiaakinore Orerei lino sinyati. 

Ikisai iyie, toning'o iyioo, Olaitoriani supat. - 


Enkerai e Nkai, ikisai iyie, toning'o iyioo. 
Enkerai e Nkai, ikisai iyie, toning'o iyioo. 
Iyie, Olkuoo le Nkai oya ing'ok e nkop; 
Inchoo iyioo sotua lino. 
Iyie, Olkuoo le Nkai oya ing'ok e nkop; 
Ing eru iyioo. 
Kristo, toning'o iyioo. 
Kristo, toning'o iyioo. 
Olaitoriani, ingeru iyioo. 
Olaitoriani, ingeru iyioo. 
Kristo, ing'eru iyioo. 
Kristo, ingeru iyioo. 
Olaitoriani, ing'eru iyioo. 
Olaitoriani, ing'eru iyioo. 


ENKOMONO O LAITORIANI 


PAPA langotii keper, Meitisinyi Enkarnaino. Meu enkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo ilooitarriki 
iyioo. Nimirik iyioo atua isaanat, kake intajeu iyioo te ilo 
arruoni. Amin. 

Kasisi. Olaitoriani, mintaas iyioo naishiaakinore inkitar- 


ruorrot ang. 
Walatra. Nimishukoki iyioo intorrok ang. 


Matoomon. 


NA Ai, Papa le nking'erunoto, mimen olodia oltau otigile 
anaa iyieunot oo lelo ooishir. Tereto iyioo too nkomonon 
te nking'erunoto nikiomon te kue iyie ti atua sinaitin lang 
pooki o entorroni enkata naironyi iyioo; ning'eru nining 
iyioo metaa kore nena torrok naitaas iyioo ilosek o eng'eno 
o loirirua anaa noo Itung'ana, naa keaku ne pesho, o te 
"retoto e supatisho ino nesachari5 metaa iyioo ilaisiaiak 

linono eitu eitemei iyioo inkinyalat pooki, ikishukoki iyie 
enashe o kenya ake ti atua Enkanisa ino sinyati, ti atua 
Yesu Kristo Olaitoriani lang. 

Olaitoriani, inyo tereto iyioo nintajeu iyioo te nkaraki 
Enkarna ino. 

Na Ai ,ikitoning'o too nkiyiaa ang, netolikita iyioo oopapa 
lang isiaitin kituaa nitaasa too mparitin enche, o too 
mparitin e apa te kue ninche: 

Olaitoriani, inyo tereto iyioo nintajeu iyioo te nkanyit ino. 

.Metaa ne Papa enkitoo, o ne Nkerai : o ne Nkiyang'et 
Sinyati5 

Anaa enatiu te ng'asunoto o taata 
intarasi. Amin. 

Irita iyioo too Imang'ati lang, Kristo. 

Ing'orai te mpiris ino isinaitin lang. 

Ing'orai te nking”erunoto isinaitin loo Itauja lang. 

Tapalaki ing'ok eo Itung'ana linono te nkordunoto nabore. 

Toning'o inkomonon ang ning'amaa te nkordunoto. 

Enkerai e Daudi, ingeru iyioo. 

Kore taata o abaki kenya ake, tashama nining iyioo, iyie 
Kristo. | 

Toning'o iyioo te mpiris ino, Kristo, toning'o iyioo te 
mpiris ino, Olaitoriani Kristo. 

Olaitoriani, inchoo metodoli olng'er lino te keper iyioo; 


Amu te nkaraki ikisilig iyie. 


: o metabaa anaa 


Matoomon. 


ENKOMONO E KRISOSTOM SINYATI 
NA Ai, Olaidimani le pooki, oisho iyioo mpiris te na kata 
aayaki iyie 1y1cunot ang, iyioo pooki te mparunoto nabo; 
naa iyie oitaya lekutuk, ajo te netumo iltung'ana oare anaa 
okuni ooiturrurrote te Nkarna ino, naa incho entoki 

nayieu; intabaki ninche taata, Olaitoriani, iyieunot o 
enkomono oo ilaisiaiak linono too naishiaakino iyioo; 
nincho iyioo matayiolo naadede inono ti atua ena kop, o 
enkishon nemeiting ti atua enkop nalotu. Amin. 


2 Korinthio 13. 14 


EMPIRIS o Laitoriani lang, Yesu Kristo, o enchaman e 
Nkai, o enchola e Nkiyang'et Sinyati metaa te nebo iyioo 
pooki intarasi. Amin. 


Keiting te ne Litania. 

INKOMONON O INASHIN 
INKOMONON 


ENKOMONO TOO LTUNGANA POOKI 


TAPARO, Olaitoriani, iltung'ana linono ootii ene te kue 
iyie o lelo lemetii te nkaraki keararin, hnemuei, neshal. Irrita 
inkera kunini, toriko lelero, inchoo mikititirimana iloararin, 
intogolo iloashal iltauja, inturrurro iloisardakita, tushukoki 
sum ino lelo oopuo kitala. Shomo te nebo iloparanak, 
torripo inkolia, taa elongo too nkera okishin, talaku lelo 
ooena too nkaik oo Imang'ati, inchiunye iloomueyia. 
Tereto pooki ooata isinaitin loo mpukunot pooki. Taparo 
te supatisho lelo pooki oasham iyioo, abaki lelo ooiba 
iyioo, o sii lelo ooyieu iyioo nikiomonoki ninche, abaki 
mikira sii iyioo supati. Abaki lelo ootorikinete iyioo, 
taparo iyie, Olaitoriani, amu iyie oret lemeata eretoto, 
Olaitajeunoni le lelo ooshomo5 iyie esaru lelo oopuopuo, 
iyie Olaitajeunoni loo lomuei, iyie oyiolo osina le pooki, 
nitoning'o enkomono enye, Inchoo pooki te risioroto 
enchaman ino nabore olng'er intarasi ti atua Yesu Kristo 
Olaitoriani lang. Amin. 


TE MPIRIS O ENKIRRITA 


OLAITORIANI, Olaidimani le pooki, Na Ai e ntarasi, 
ikisai iyie toriko nintisiny nintore iltauja lang o sii iseseni 
lang ti atua inkoitei oo nkitanapat inono o ti atua isiaitin 00 
nkitanapat inono; metaa ti atua erripoto ino nagol oleng ' 
abaki taata o sii intarasi, eirritai iyioo ti atua iseseni lang o 
iltauja, ti atua Olaitoriani lang o Olaitajeunoni lang Yesu 
Kristo. Amin. 


< ENKOMONO TOO NKERA E SCHOOL 


OLAITORIANI Yesu Kristo, kore apa ira iyie enkerai, 
kintayioloki iyie nibulu te ng'eno; inchoo iyioo matayiolo 
Orerei lino sinyati pee kipuoie inkoitei inono nikidip iyie 
imparitin pooki, iyie oishu nintoreisho te nebo Papa o 
Enkiyang'et Sinyati, Enkai nabo, te nkop nemeata enkitin- 
g'oto. Amin. 

ENKOMONO TOO LAISOMISHAK 


PAPA lang, Aidimani le pooki oiriuwa Enkerai ino kelei 
meitajeu iltung'ana pooki ti atua ninye, inchoo engolon 
lelo ooisomisha meitisinya enkishon enche, metaa te 
nkaraki iyie orikito ninche, kerik ninche inkera inono ti 
atua inkoitei e nkishon nemeiting, ti atua Olaitoriani lang 
o Olaitajeunoni Yesu Kristo. Amin. 


PAPA lang lekeper,iyie kinjuyie nikipuoyie nikiata enkishui 
ang ti atua iyie, ikiomon iyie te mborron toriko iyioo 
nintore iyioo te Nkiyang'et ino Sinyati, metaa merikino 
iyioo iyie ai kata ti atua isinaitin pooki o too Ikasin lang 
loo mparitin ang pooki, kake kiparo oshi ake aajo ikipuo 
te kue iyie, ti atua Yesu Kristo Olaitoriani lang. Amin. 


ENKAI iyie olopeny olng'er o empalakinoto, tang'amai 
enkomono ang nabor abaki te naa kiena iyioo te munyororo 
o0 ngok ang, inchoo emborei e nking'erunoto ino metal- 
aku iyioo 3 te nkaraki enkanyit e Yesu Kristo Olaitutumoni 
lang o Olaomonokinoni lang. Amin. 


IYIE Enkai natii ing'uejitin pooki, te nkordunoto ino 
toning'o. enkomono ang te nkaraki lelo likisham iyioo leme- 
boitare iyioo taata; torripo ninche, ikisai iyie, te retoto ino 
too mparunot pooki o too nkasurot o too saanat, imbaraki 
iyioo o ninche matayiolo aajo iboitare iyioo oshi ake nikira 
nabo ti atua iyie intarasi, ti atua Yesu Kristo Olaitoriani 
lang. Amin. 


ENKOMONO TE NCHAN 


ENKAI Papa lang le keper te Nkerai ino Yesu Kristo 
intaka le kutuk lelo pooki ooing'oro enkitoria ino o supa- 
tisho enye, ajo ketum intokitin pooki naaishiaakino naaret 
iseseni lenche , ikiomon iyie iriuwaki iyioo enchan naiteumu 
pee kitum indaiki naaret iyioo pee eisisi Enkarna ino, ti 
atua Yesu Kristo Olaitoriani lang. Amin. 


ENKOMONO TE NKATA O LAMEI 


TYIE Enkai Papa lang le keper te mpiris ino esha enchan 
neisho enkop neponunye ing”uesi o isinkirri, ikiomon iyie 

ing'ora isinaitin loo Itung' ana linono, indimie iyioo too 
kulo sinaitin o ele amei oishiaakino nikitum te nkaraki 


"entorrono ang, neibelekenyi te supatisho o te nkordunoto 


ino metaa empiris nalelek, te nchaman e Yesu Kristo 
Olaitoriani lang, neishori ninye enkanyit pooki o enkisisa 
te nebo iyie o Enkiyang'et Sinyati, taata o intarasi. Amin. 


anaa ena, 


ENKAI Papa le nkordunoto, imbelekenya iyie osina o 
lamei te nkata o Laidetidetani Elija otii apa atua Samaria 
neaku emunyani nalelek. Tokordu iyioo ooitamei taata to 
sina otiu ana ilo; te nkaraki ing'ok ang nereti iyioo anaa 
inia kata. Toponai ishoi e nkop te mayianata ino e keper, 
inchoo iyioo matang'amai enkishorunoto ino sapok 
nikintobirishere ninche te nkisisa ino nikiret lelo lemeata, 
ti atua Yesu Kristo Olaitoriani lang. Amin. 


ENKOMONO TE COMMONWEALTH 


LAITORIANI, iyie Papa lang le keper, le nchunet o le 
ngolon, (Olaiguenani loo laiguenak, (Olaitoriani loo 
aitoriak, iyie openy oitore ilkituaak nidol to lorika lino 
pooki ooweni te nkop 3 Ikisai iyie oleng ing'orai te munyani 
ino enkaisiaiani ino, Elizabeth, nimboto pee eaku Enkitok 
oo Loshon le Commonwealth, Ikiomon iyie te mborron 
irriuwaki mayianata ino enetii ninye nintaa nabo te nchola 
nadede iltung'ana loo loshon oopasha too nkutukie o too 
santuri ilooweni ti atua inia Commonwealth, metaa enapita 
pooki ilolan aaretokino, neisiaisho te nebo te nchola anaa 
ilalashera keitabaya yieunoto ino neibulunye Enkitoria ino 
e ntarasi, ti atua Yesu Kristo, Olaitoriani lang, metaa - 
etum ninye te nebo iyie irara nabo o Enkiyang'et Sinyati 
enchunet pooki, o enkitoria o engolon intarasi, meata 
enkop enkiting'oto. Amin. 

ERINYOKINOTO ENASHE TOO LTUNG'ANA 
POOKI 


NA Ai, Olaidimani le pooki, Papa loo nkordunot pooki, 
iyioo ilaisiaiak linono lemeata digir, ikincho iyie enashe 
te mborron oleng too Itauja lang, te supatisho ino pooki o 
te nchaman ino niata too iyioo o too Itung'ana pooki. 
Kirrep iyie te nkaraki enkitobirunoto ang, o ramat pooki, 
too mayianat pooki te na kishon. Kake kore enalang pooki, 
kincho iyie enashe te nchaman ino nemeikenai, te inia nita- 
lakua enkop to Laitoriani lang Yesu Kristo, o te nkaraki 
enkoitei e mpiris, o siligi le keper. 

Ikisai iyie oleng, inchoo iyioo imparunot supati too 
nkordunot inono pooki pee ketum iltauja lang aayaki enashe 
nemeata monkoi, pee kitum aaitaduai enkisisa ino, namara 
too nkutukie ang ake, kake te nkishon ang: te inia kincho 
iyie ate te siai ino, nikisaab too mparitin ang pooki te kue 
iyie te sinyatisho o to sipat, ti atua Yesu Kristo, Olaitori- 
ani lang, ilo oishori enkanyit o enchunet te nebo iyie o 
Enkiyang'et Sinyati, intarasi o intarasi. Amin. 


ENASHE TE NCHAN 


IYIE Enkai Papa lang le keper te nking'erunoto ino supat 
iyau iyie enchan o lari o loip te keper enkop pee eiu 
ilng'anayio oonya iltung'ana. Kincho iyie enashe te mbor- 
ron itodua ajo eisupat te nkata e laikin ang kitok ayaki 
iyioo enchan supat te njung'oto ino, nintashal natoyo, 
pee ereti iyioo ilaisiaiak linono ooshal pee eisisi Enkarna 
ino sinyati te nkordunoto ino natii atua Yesu Kristo 
Olaitoriani lang. Amin. 


ENASHE TOO NDAIKI KUMOK 


IYIE Papa le nkordunoto sapok too supati inono o te 
mpiris itoning'o Enkanisa ino nikitoomono too ltauja, 
nimbelekenya ilkuti lang o lamei meteleilia netaa leng'on, 
kitii abori inkejek inono, nikincho iyie enashe te nkita- 
boroto ino kitok nikiomon iyioo oleng toponai olng'er lino 
pee eiki enkop ang ilng'anayio lenyena te nkisisa ino o 
enkishorunoto ang; ti atua Yesu Kristo Olaitoriani lang. 
Amin. 

INKOMONON O ILOMON SUPATI 
O IMPALA TE JUMAPILINI POOKI 
O LARI OBO 


JUMAPILI E KUE TI ATUA 
NKATA E LOTUNOTO 
ENKOMONO 


NA Ai, Olaidimani le pooki, inchoo iyioo empiris pee 
kintoraa isiaitin e naimin, nikinchop masaa e wang'an, 
taata te nkata e na kishon natumi olke, ti atua inia kishon 
euo Enkerai ino, Yesu Kristo asaya iyioo te mborron kitok, 
pee kipiu iyioo aatum enkishon nemeata olke te inia par e 
nkiting'oto nalotu ninye ashukunye te nchunet e nkitoo 
enye, aiguenare ilooishu o ilootuata, ti atua ninye oishu 
neitoreisho te nebo iyie, o Enkiyang'et Sinyati, taata o 
intarasi. Amin. 


Keisomi ena omono pooki par te nebo inkulie omonon e 
Lotunoto, o metabaa anaa empar te kue Christmas. 


EMPALAI. Rom. 13.8-14 
ILOMON SUPATI. Mat. 21. 1-13 


JUMAPILI EARE TI ATUA 
NKATA E LOTUNOTO 
ENKOMONO 


OLAITORIANI le mayianata oisho metisiri Ilkigerot 
sinyat pooki te nkitayiolounoto ang, Inchoo iyioo maton- 
Ing, maisoma, mataparo matayiolo, nikisipu ninche ti atua - 
iltauja, metaa kimbung te ng'iriata o te retoto o Rerei lino 
sinyati nikirrip intarasi osiligi omayiana le nkishon nemei- 
ting, linchoo iyioo ti atua Olaitajeunoni lang Yesu Kristo. 
Amin. 
EMPALAI. Rom. 15. 4-13 
ILOMON SUPATI. Luka 21. 25-33 


JUMAPILI E UNI TI ATUA 
NKATA E LOTUNOTO 
ENKOMONO 


OLAITORIANI Yesu Kristo oirriua olkilikuai lino te 
lotunoto ino e kue pee eitobir enkoitei ino te kue iyie, 

Inchoo ilaisiaiak o ilairritak loo nkisudorot inono meitobira 
sii ninche neitaa tayari enkoitei ino te nkibelekenyata 00 
Itauja lemening'isho meishiaakinore eng'eno o isupati o 
ti nintoki alotu aiguenare enkop netumi iyioo kitaa iltung”- 
ana oong'amari too nkonyek inono, iyie oishu nintoreisho 
te nebo Papa o Enkiyang'et Sinyati, Enkai nabo, te nkishon 
nemeiting. Amin. l 


EMPALAI. I Kor. 4. 1-5 
ILOMON SUPATI. Mat. II. 2-10 


JUMAPILI E ONG'UAN TI ATUA 
ENKATA E LOTUNOTO 
ENKOMONO 


OLAITORIANI ikiomon iyie inyoyie engolon ino nilotu 
ti atua iyioo o te nkidimata kitok niret iyioo metaa inchoo 
empiris ino kitok o enkordunoto ino meetu aaret iyioo 
neisarisaru aaitajeu iyioo, amu enkaraki ing'ok ang o 
intorrok ang naaibokito iyioo neimalimalie iyioo te nkue- 
tata e nkilanyata naiteperoki te kue iyioo; ti atua enkiteu- 
.munoto e Nkerai ino, Olaitoriani lang, metaa enenye 
enkanyit o enkitoo, te nebo iyie o Enkiyang'et Sinyati, 
te nkop nemeiting. Amin. 


EMPALAI. Fil. 4. 4-7 
ILOMON SUPATI. Yoh. I. 19-28 


'EMPAR KITOKE EINOTO E KRISTO 
NAJI CHRISTMAS 
ENKOMONO 


ENKAI Olaidimani le pooki oisho iyioo Oinoti lino kelei 
metanapa empukunoto ang, anaa te na kata etiuwaki te 
Nkoliontoi nemeata endioto, inchoo iyioo oigilaki aiu 
ootaa inkera inono te ngelunoto o te mpiris meitang'e- 
juki iyioo te Nkiyang'et ino Sinyati, ti atua ninye 
Olaitoriani lang Yesu Kristo oishu neitoreisho te nebo 
Iyie o inia Kiyang'et, Enkai nabo intarasi, te nkop 
nemeiting. Amin. 


EMPALAI. Hib. I. 1-12 
ILOMON SUPATI. Yoh. I. I-14 

JUMAPILI NAIRUKURUKORE 
EMPAR KITOK E INOTO E KRISTO 
NAJI CHRISTMAS 
ENKOMONO 


ENKAI Olaidimani le pooki oishoo iyioo Oinoti lino kelei 
metanapa empukunoto ang, anaa te na kata etiuwaki te 
Nkoliontoi nemeata endioto 5 inchoo iyioo oigilaki aiu ootaa 
inkera inono te ngelunoto o te mpiris meitang'ejuki iyioo 
te Nkiyang'et ino Sinyati; ti atua ninye Olaitoriani lang 
Yesu Kristo oishu neitoreisho te nebo iyie o inia Nkiyang”- 
et, Enkai nabo intarasi, te nkop nemeiting. Armin. 


EMPALAI. Gal. 4. 1-7 -> 
ILOMON SUPATI. Mat. 1. 18-25 


MURATARE E KRISTO 
January 1 
ENKOMONO 


ENKAI Olaidimani le pooki oishoo metamurati Enkerai 
ino namayiana, neaku oloiruk enkitanapata te nkaraki 
iltung'ana, inchoo iyioo muratare nadede e Nkiyang'et, 
metaa kore eitaki etuata iltauja o irobat ang pooki matung”- 
uai ing'uarat e nkop o nooseseni, nikias iyieunoto ino 
namayiana ti atua imbaa pookis ti atua ina Kerai ino 
Yesu Kristo Olaitoriani lang. Amin. 


EMPALAI. Rom. 4. 8-14 
ILOMON SUPATI. Luka 2. 15-21 


EMBOLUNOTO E YESU 
EMPAR NAIBALUNYEKI KRISTO 
AITODOL ILOSHON 
ENKOMONO 


TYTE Enkai naitodua iloshon Oinoti lino kelei te rikunoto 
o lagera ; te nkordunoto ino inchoo iyioo matum ilng'an- 
ayio le nkitoo ino e Nkai te nkiting'oto e na kishon; ti atua 
Yesu Kristo Olaitoriani lang. Amin. 


EMPALAI. Efes. 3. 1-12 
ILOMON SUPATI. Mat. 2. I-12 

JUMAPILI E KUE 
TE SIADI EMBOLUNOTO E YESU 
ENKOMONO 


OLAITORIANI, ikiomon iyie te nkordunoto ino tang- 
amai enkomono oo ltung'ana linono likimbot iyie, 
ninchoo ninche metadua neyiolou imbaa naaishiaakino te 
neasi, netum mpiris o engolon te nkirukoto meiputa nena; 
ti atua Yesu Kristo Olaitoriani lang. Amin. 


” EMPALAI. Rom. I2. 1-5 
ILOMON SUPATI. Luka 2. 41-52 


JUMAPILI E ARE 
TE SIADI EMBOLUNOTO E YESU 
ENKOMONO 


ENKAI Olaidimani le pooki o lo ntarasi, naitore intokitin 
pooki te keper o te nkop, toning'o te nkordunoto ino 
isayiat oo loreren linono, nincho iyioo osotua lino im- 
paritin pooki e nkishon ang; ti atua Yesu Kristo Olaitoriani 
lang. Amin. 


EMPALAI. Rom. 12. 6-16 
ILOMON SUPATI. Yoh. 2. I—II 


JUMAPILI E UNI 
TE SIADI EMBOLUNOTO E YESU 
ENKOMONO 


ENKAI Olaidimani le pooki o lo ntarasi, te nkordunoto ino 
ing'ora enchalan ang, kore too nkasurot o ingolot ang 
pooki, ireo enkaina ino e tatene pee iret nintajeu iyioo5 ti 
atua Yesu Kristo Olaitoriani lang. Amin. 


EMPALAI. Rom. 12. 16-21 
ILOMON SUPATI. Mat. 8. 1-13 


JUMAPILI E ONG'UAN 
TE SIADI EMBOLUNOTO E YESU 
ENKOMONO 


ENKAI nayiolo iyioo ajo keitasheyieki iyioo ti atua inka- 
surot kumo naa kituaa, o te nkaraki enchalan oo iltauja 
lang mikindim aaitasho aaipidata, inchoo iyioo engolon o 
eretoto naaitagol iyioo ti atua inkasurot pooki, nenap iyioo 

ti atua isaanat pooki, ti atua Yesu Kristo Olaitoriani lang. 
Amin. 


EMPALAI. Rom. 13. 1-7 
ILOMON SUPATI. Mat. 8. 23-34 


JUMAPILI E IMIET 
TE SIADI EMBOLUNOTO E YESU 
ENKOMONO 


OLAITORIANL, ikisai iyie torripo Enkanisa ino o enkaji 
ino oshi ake ti atua enkirukoto nadede metorripi intarasi te 
ngolon ino nagol lelo ootiriman osiligi le mpiris ino e keper; 
ti atua Yesu Kristo Olaitoriani lang. Amin. 


EMPALAI. Kol. 3. 12-17 
ILOMON SUPATI. Mat. 13. 24-30 


JUMAPILI E ILE 
TE SIADI EMBOLUNOTO E YESU 
ENKOMONO 


ENKAI naa Nkerai ino namayiana eibalunyeki metaara 
isiaitin e Shetani neitaa iyioo inkera e Nkai o ilajung'ok le 
nkishon nemeiting , ikisai i iyie, inchoo iyioo kiata ele siligi, 
maitaa ate ilooshoo anaa ninye aa osho; metaa kore. te 
neipung'u ninye aitoki te nebo engolon o enkitoo kitok, 
neitaini iyioo te mua enye ti atua enkitoria enye e intarasi o 
enchunet, te inie te nebo iyie, Papa o iyie, Enkiyang'et 
Sinyati, cishu ninye neitoreisho Enkai nabo intarasi, te 
nkop nemeiting. Amin. 


EMPALAI. 1 Yoh. 3. 1-8 
ILOMON SUPATI. Mat. 24. 23-31 


JUMAPILI E UNI 
TE KUE EMPUKOROTO 
NAJI SEPTUAJESIMA 

ENKOMONO 


OLAITORIANI ikisai iyie te mpiris toning'o enkomono 
oo Itung'ana linono, metaa kore iyioo ootaaraki te naishi- 
aakino te nkaraki inkitarruorrot ang, inchoo eitajeuni 
iyiook te nkordunoto o te supatisho ino, neisisi Enkarna ino 
ti atua Yesu Kristo, Olaitajeunoni lang, oishu neitoreisho te 

nebo iyie o Enkiyang'et Sinyati, Enkai nabo intarasi, te 
nkop nemeiting. Amin. 


EMPALAI. I Kor. 9. 24-27 
ILOMON SUPATI. Mat. 20. I-16 


JUMAPILI E ARE 
TE KUE EMPUKOROTO 
NAJI SEKSAJESIMA 
ENKOMONO. 


OLAITORIANI Enkai, iyie odol ajo mikisiligita embae 
nabo nikias , inchoo iyioo te nkordunoto ino meirritai iyioo 
te ngolon ino too sinaitin pooki, ti atua Yesu Kristo 
Olaitoriani lang. Amin. 


EMPALAI. 2 Kor. II. 19-31 
ILOMON SUPATI. Luka 8. 4-15 


JUMAPILI TE KUE EMPUKOROTO 
NAJI KUINKUA4AJESIMA 
ENKOMONO 


OLAITORIANI iyie oitayiolo iyioo ajo kore iasat ang 
pooki te nemetii enchaman naa pesho ninche, Iriu Enki- 
yang'et ino Sinyati, nibukoki iltauja lang enchaman, ninye 
enkishorunoto supat alang pooki, ninye naen sotua o 
supatisho pooki, naa te nemeata oltung'ani inia, abaki 
eishu, nijo iyie, ketua te kue iyie. Inchoo iyioo ena te 
nkaraki Enkerai ino kelei, Yesu Kristo, enkorrok enye. 
Amin. 
EMPALAI. I Kor. 13. 1-13 
ILOMON SUPATI. Luka 18. 31-43 


EMPAR E KUE TI ATUA EMPUKOROTO 
NAJI JUMATANO E NKURON 
ENKOMONO 


OLAIDIMANI le pooki, Enkai o intarasi, iyie nimimba 
toki nintobira, nipalaki ing'ok e lelo pooki ooirridutuo5 
intobira ti atua iyioo iltauja ng'ejuko ooishir, metaa kitum 
te iyie elakunoto o empalakinoto nabayia nikinchir te 
nkaraki ing'ok ang nikilimu isinaitin lang, iyie Enkai e 
nkordunoto pook ti atua Yesu Kristo Olaitoriani lang. 
Amin. 

Keisomi ena Omono pooki par ti atua Empukoroto te siadi 
ima Omono naitanapishe te inia par. 


TE MPALAI. Yoeli 2. 12-17 
ILOMON SUPATI. Mat. 6. 16-21 


JUMAPILI E KUE TI ATUA 
EMPUKOROTO 
ENKOMONO 


OLAITORIANI otupukoyie te nkaraki iyioo imparitin 
artam o inkewarietin artam; inchoo iyioo empiris meito- 
birishere enkibooto metaa inkiri ang emiri te Nkiyang'et 
ino Sinyati, matoning'isho oshiake nikirukurukore te 
yetunoto ino e Nkai, supatisho o sinyatisho nadede, pee 
itum iyie enchunet o enkitoo, iyie oishu nintoreisho te nebo 
Papa o Enkiyang'et Sinyati, Enkai nabo, intarasi. Amin. 


EMPALAI. 2 Kor. 6. 1—10 
ILOMON SUPATI. Mat. 4. I-II 


JUMAPILI E ARE TI ATUA 
EMPUKOROTO 
ENKOMONO 


ENKAI, Olaidimani le pooki odolita ajo mikiata engolon. 
ang maate pee kiret ate, Irrita oriong'i oo seseni lang o sii 
atua iltauja metaa keirritai iyioo too ntorrok pooki naatum 
osesen, 0 too mparunot pooki torrok naarare neitame oltau ; 
ti atua Yesu Kristo Olaitoriani lang. Amin. 


EMPALAI. I Ses. 4. 1-8 
ILOMON SUPATI. Mat, 15. 21-28 


JUMAPILI E UNI TI ATUA 
EMPUKOROTO 
ENKOMONO 
IKISAI iyie, Enkai, Olaidimani le pooki, ing'ora eyieunot 
oo Itauja loo laisiaiak linono oobor, nirriu enkaina e tatene e 
nkitoria ino meirrita iyioo too Imang'ati lang pooki; ti atua 
Yesu Kristo Olaitoriani lang. Amin. 


EMPALAI. Efes. 5. 1-14 
ILOMON SUPATI. Luka II. 14-28 

JUMAPILI E ONG'UAN TI ATUA 
EMPUKOROTO 
ENKOMONO 


ENKAI, Olaidimani le pooki, inchoo iyioo ooishiaakino 
neari iyioo te nkaraki intorrok ang, metereti iyioo te ngolon 
e mpiris ino o te mborei e nkordunoto ino; ti atua Olai- 
toriani lang, Olaitajeunoni lang Yesu Kristo. Amin. 


EMPALAI. Gal. 4. 21-31 
ILOMON SUPATI. Yoh. 6. 1-14 


JUMAPILI E IMIET TI ATUA 
EMPUKOROTO 
ENKOMONO 


IKISAI iyie, Enkai, Olaidimani le pooki, ing'ora iltung'ana 
linono te mpiris ino; pee eitoreii ninche te supatisho ino 
kitok, neirritai intarasi, abaki too seseni o sii too Itauja, ti 
atua Yesu Kristo Olaitoriani lang. Armin. 


EMPALAI. Hib. 9. 11-15 
ILOMON SUPATI. Yoh. 8. 46-59 


JUMAPILI TE KUE EMPIUNOTO 
ENKOMONO 


ENKAI, Olaidimani le pooki o lo ntarasi te nkaraki en- 
chaman ino nabor too Itung'ana, iyie oirriua Enkerai ino, 
Olaitajeunoni Yesu Kristo pee enap inkiri ang netum olke 
te salaba, pee eirukurukore iltung'ana pooki enkoitei e 
mborron enye kitok: Inchoo iyioo te nkordunoto ino 
mairukurukore enkoitei e ng'iriata enye, nikintoki aaku 
iloong'ar empiunoto enye; ti atua ninye Yesu Kristo 
Olaitoriani lang. Amin. 


EMPALAI. Fil. 2. 5-11 
ILOMON SUPATI. Mat, 27. 1-54 


JUMATATU TE KUE EMPIUNOTO 
TE MPALAI. Isaia 63. I-19 
ILOMON SUPATI. Marko 14. 1-72 


JUMANNE TE KUE EMPIUNOTO 
TE MPALAI. [Isaia 50. 5-11 
ILOMON SUPATI. Marko 15. 1-39 

JUMATANO TE KUE EMPIUNOTO 
EMPALAI. Hib. 9. 16-28 
ILOMON SUPATI. Luka 22. 1-71 


ALHAMISI TE KUE EMPIUNOTO 
EMPALAI. I Kor. II. 17-34 
ILOMON SUPATI. Luka 23. 1-49 


JUMA SUPAT 
INKOMON 


ENKAI Olaidimani le pooki, ikisai iyie, ing'ora iltung'ana 
le nkaji ino te mpiris amu te nkaraki ninche etashama 
Olaitoriani lang Yesu Kristo nelikori neishori atua inkaik 
oo Itung'ana torrok, neitamei to Ike te salaba, kore taata 
eishu neitoreisho te nebo iyie, o Enkiyang'et Sinyati, 
Enkai nabo intarasi, te nkop nemeiting. Amin. 


ENKAI Olaidimani le pooki o lo ntarasi, kore te Nkiyang”et 
ino keitoreii Enkanisa pooki neitisinyai 3 Tang'amai sayiat o 
inkomonon ang nikiyaki iyie te nkaraki iltung'ana le 
mpukunot pooki ti atua Enkanisa ino sinyati, metaa kore 
pooki tung'ani ti atua esiai enye, iyie eisiai to nadede o te 
supatisho , ti atua Olaitoriani lang Olaitajeunoni lang Yesu 
Kristo. Amin. 


IYIE Enkai e nkordunoto naitobira iliung”?ana pooki, 
nimimba hoo toki nintobira, nimiyieu sii nee oloas ing'ok, 
kake iyieu neibelekenya pee eaku keishu 5 Ing'eru Ilyahudi 
pooki, ile Islam pooki, iloomiki pooki o ilooiboyo nadede 
pooki, nintai aoru ninche modai pooki, engolon o Itau o 
mena to Rerei lino; neijia inkuna pee iyau ninche ang, ` 
Olaitoriani omayiana, enetii emboo ino, pee eitajeuni ti 
atua ilalekuni loo Israeli loo nadede, neaku emboo nabo o 
Olchogut obo, ninye Yesu Kristo, Olaitoriani lang, oishu 
neitoreisho te nebo iyie o Enkiyang'et Sinyati, Enkai nabo 
intarasi. Amin. 
EMPALAI. Hib. Io. 1-25 
ILOMON SUPATI. Yoh. I9. 1-37 


EMPAR TE KUE EMPIUNOTO 
“ENKOMONO 
TASHAMA iyie Olaitoriani, inchere anaa naibatisaki 
iyioo ti atua olke le Nkerai ino namayiana, Olaitajeunoni 

lang, Yesu Kristo, pee kitum iyioo nukaroto te nebo ninye 
sii, pee kipik olke kenya ake imbaa ang torrok o ng'uarat, 
petaa kore enkata naimi atua enkurare, atua oltim lo Ike, 
matabaiki atua empiunoto ang e ng'ida, te nkaraki enkidi- 
mata enye, amu etua nenukari, nepiu, te nkaraki iyioo, 
Enkerai ino Yesu Kristo, Olaitoriani lang. Amin. 


EMPALAI. I Pet. 3. 17-22 
ILOMON SUPATI. Mat. 27. 57-66 


EMPIUNOTO 


REPAROTO ang eidipaki aitai to lasar enkaraki iyioo, naa 
ninye Kristo. Aya naa maitai entasim5 namara to sukuroi 
le apa, anaa sukuroi le mang'antitisho o entorroni : kake 
te mukate metii sukuroi e supatisho oo ltauja o nadede. 
i I Kor. 5. 7-8. 
Amu eidipaki aitipiu Kristo metung’uai olke : nemeitoki 
aee ai kata, nemeitore olke te keper ninye ai kata. 
Amu kore neikuna pee ee ing'ok etanang’a enkata nabo : 
neikuna pee eishu, eishu te Nkai Olaidimani. , 
Entitiu sii intai neijia, enkena ate aajo kedede ituata te 
nena ing'ok, kake inchushu te Nkai ti atua Yesu Kristo, 
Olaitoriani lang. Rom. 6. 9-11. 


Kake kore taata keitipiuaki Kristo too lootuata : netaa 
ninye olng'anayioi le kue too lelo ooilorate. p 
Amu te nkaraki euo olke to Itung'ani : neuo sii to 
Itung ani empiunoto oo lootuata. wapi 
Amu neijia etiu pooki oee ti atua Adam : naa neijia sii 
etiu te pooki ti atua Kristo eishori enkishui. 
1 Kor. 15. 20-22. 


Metaa ne Papa enkitoo, o ne Nkerai : o ne Nkiyang'et 
Sinyati 3 

Anaa natiu te ng'asunoto o taata : o metabaa anaa 
intarasi. Amin. 


ENKOMONO 


ENKAI Olaidimani le pooki natimira olke ti atua Inoti lino 
kelei, ninye Yesu Kristo, niboloki iyioo oltim le nkishon 
nemeiting 5 ikisai iyie te mborron pee irik iyioo te mpiris ino 
kitok, nipik atua imparunot ang iyicunot supati, neijia 
imparitin pooki te retoto ino kinteumu nena supatel, ti 

atua Yesu Kristo, Olaitoriani lang, oishu neitoreisho te nebo 
iyie o Enkiyang'et Sinyati, Enkai nabo intarasi. Amin. 


EMPALAI. Kol. 3, 1-7 
ILOMON SUPATI. Yoh. 20. I-I0 


JUMAPILI E KUE 
'TE SIADI EMPIUNOTO 
ENKOMONO 


PAPA Olaidimani le pooki, oishorua Enkerai ino kelei 
metua te nkaraki ing'ok ang, neitoki apiu pee eitaa iyioo 
supati, Inchoo iyioo maitorai sukuroi e mang'antitisho o 
entorroni, nikisiai iyie oshi ake te sinyatisho e nkishon o to 
nadede, te nkaraki supatisho e Inoti lino Yesu Kristo 
Olaitoriani lang. Amin. 


EMPALAI. 1 Yoh. 5. 4-12 
ILOMON SUPATI. Yoh. 20. 19-23 


JUMAPILI E ARE 
TE SIADI EMPIUNOTO 
ENKOMONO 


ENKAI Olaidimani le pooki oishoo iyioo Enkergi. ino 
kelei metaa olasar loo ng'ok ang, o sii rikoto e nkishon 
supat; Inchoo iyioo empiris matang'amai te nashe sapok 
inia retoto kitok nayaka iyioo, matasan aairukurukore 
imparitin pooki nena riot enyena naamayiana e nkishon 
enye sinyati oleng; ti atua ilo Yesu Kristo Olaitoriani lang. 
Amin. 
EMPALAI. I Pet. 2. 19-25 
ILOMON SUPATI. Yoh. IO. 11-16 


JUMAPILI E UNI 
TE SIADI EMPIUNOTO 
ENKOMONO 


ENKAI Olaidimani le pooki iyie naitodol lelo oodiak 
ewang'an nadede ino, pee etum aatushukokinoto enkoitei e 
supatisho, Inchoo lelo pooki oong'amari ti atua enchola o 
Iturrur le Kristo, meitorai nena baa nemeishiaakinore 
limunoto enche, neirukurukore pooki naanyanyukore nena; 
to Laitoriani lang Yesu Kristo. Amin. 


EMPALAI. I Pet. 2. 11-17 
ILOMON SUPATI. Yoh. I6, 16-22 

JUMAPILI E ONG'UAN 
TE SIADI EMPIUNOTO 
ENKOMONO 


ENKAI, Olaidimani le pooki, iyie openy oidim aitoria 
iyieunot nemeitoriai, o sii ing'uarat oo Itung'ana oobore 
ing'ok; Inchoo iltung'ana linono metashama nintanapa, 
meteyieu lekutukie linono, o ti atua enkibelekenyakinot 
naapasha e mpukunot kumok e na kop metushumata iltauja 
lang te idie natii eng'ida nadede, ti atua Yesu Kristo Olai- 
toriani lang. Amin. 


EMPALAI. Yak. I. 17-21 
ILOMON SUPATI. Yoh. I6. 5-15 


JUMAPILI E IMIET 
TE SIADI EMPIUNOTO 
ENKOMONO 


OLAITORIANI, iyie eing'uaa intokitin pooki supati, 
inchoo iyiook ilaisiaiak linono oobor mataparo te nkieng”- 
akinoto ino sinyati imbaa pooki naara supati o te rikoto e 
mpiris ino kitum aataas nena; to Laitoriani lang Yesu 
Kristo. Amin. 


EMPALAI. Yak. I. 22-27 
ILOMON SUPATI. Yoh. 16. 23-33 


EMPAR E NKILEPATA 
ENKOMONO 


IKIOMON iyie Enkai Olaidimani le pooki, anaa pee kiruk 
iyioo aajo eilepa Inoti lino kelei Olaitoriani lang Yesu Kristo 
ajing keper, nikilep sii iyioo aiko neijia too Itauja lang o te 
mparunot ang, nikiweni imparitin pooki te nebo ninye 
oishu neitoreisho te nebo iyie o Enkiyang”et Sinyati, Enkai 
"nabo intarasi. Amin. 


TE MPALAI. lasat I. I—II 
ILOMON SUPATI. Marko 16. 14-20 
JUMAPILI TE SIADI ENKILEPATA 
ENKOMONO 


IYIE Enkai Olaiguenani le nkitoo oilepie Enkerai ino kelei 
Yesu Kristo metabaki enkitoo ino e keper te ng'ida kitok e 
nkisulata, ikiomon iyie, ming'uaa iyioo mikiata eretoto5 

kake iriwaki iyioo Enkiyang'et ino Sinyati metereto iyioo 
neilepie iyioo idie neituruko Olaitajeunoni lang Kristo 
oishu neitoreisho te nebo iyie o Enkiyang'et Sinyati, Enkai 
nabo, metabaki intarasi. Amin. 


EMPALAI. I Pet. 4. 7-11 
ILOMON SUPATI. Yoh. 15. 26--16. 4 


JUMAPILI E NKISHORUNOTO E 
NKIYANG'ET SINYATI 
ENKOMONO 


IYIE Enkai te nkata natiu anaa ena nintayiolo iltauja loo 
ltung’ana linono oobore enkirukoto pee iyaki ninche 
ewang'an e Nkiyang'et ino Sinyati, inchoo iyioo te inia 
Nkiyang”et metaa kitum imparunot supati too mbaa pooki, 
niking'idakino imparitin pooki eretoto enye sinyati te 
nkaraki inkishiaakinot enyena, Yesu Kristo, Olaitoriani 
lang, oishu neitoreisho te nebo iyie ti atua enchola e 
Nkiyang'et Sinyati, Enkai nabo, metabaki intarasi. Amin. 


TE MPALAI. lasat 2. I—II 
ILOMON SUPATI. Yoh. 14. 15-31 


JUMAPILI E OKUNI 
ENKOMONO 


IYIE Enkai Olaidimani le pooki o lo ntarasi oishoo iyioo 
ilaisiaiak linono, empiris te limunoto e nkirukoto nadede 
matang”amai enkitoo e Okuni e Nkai nabo intarasi, o te 
ngolon ino e nkitoo e Nkai matoomon inia Nabo; Ikiomon 
iyie torripo iyioo matonyok ti atua inia kirukoto nintagaa 
iyioo intarasi te ntorroni pooki, iyie oishu nintoreisho, 
Enkai nabo intarasi. Amin. 


TE MPALAI. Embolunoto 4. I-II 
ILOMON SUPATI. Yoh. 3. 1-15 


JUMAPILI E KUE 
TE SIADI OKUNI 
ENKOMONO 

IYIE Enkai, engolon e pooki likisilig iyie, tang'amai 
inkomonon ang te nkordunoto ino, amu ti nimikiata iyie 
mikindim aataas toki supat, te nkaraki enchalan ang, iyioo 
iltung'ana ooee, inchoo iyioo eretoto e mpiris ino pee 
kinting’id iyie te nkaraki kirrip inkitanapat inono abaki 

“te yieunot ang o sii too iasat ang; ti atua Yesu Kristo 
Olaitoriani lang. Amin. 


EMPALAI. 1 Yoh. 4. 7-21 
ILOMON SUPATI. Luka I6. 19-31 


JUMAPILI E ARE 
TE SIADI OKUNI 
ENKOMONO 


IYIE Olazitoriani mipal ai kata miret anaa mintorre lelo 
lintubulu te uriata o nchaman ino nemediaki 3 ikiomon iyie 
torripo iyioo ning'or te supatisho oleng, ninchoo iyioo 
maturia Enkarna ino sinyati oshi ake nikisham inia; ti atua 
Yesu Kristo Olaitoriani lang. Amin. 


EMPALAI. 1 Yoh. 3. 13-24 
ILOMON SUPATI. Luka 14. 16-24 


JUMAPILI E UNI 
TE SIADI OKUNI 
ENKOMONO 


IYIE Olaitoriani, ikiomon pee ining iyioo te mborei e 
nkordunoto ino, ninchoo iyioo eretoto o engolon ti atua 
inkasurot pooki o isinaitin pooki, iyioo linchoo iltauja 
ooyieu oleng neomonisho; ti atua Yesu Kristo Olaitoriani 
lang. Amin. 


EMPALAI. I Pet. 5. 5-II 
ILOMON SUPATI. Luka 15. 1—10 


JUMAPILI E ONG'UAN 
TE SIADI OKUNI 
ENKOMONO 
ENKAI, Olarriponi le pooki likisiligita, kore ti nimitii 
iyie meatai engolon, nemeatai sinyatisho3 toponai enkor- 
dunoto ino metaa kitok te iyioo , pee eaku te nkaraki ira iyie 
Olaitoriani lang o Olarikoni lang, kirepaa imbaa e na kop 
naiting, nimikimin too mbaa e intarasi, Inchoo nena, iyie, 
Papa le keper, te nkaraki Yesu Kristo Olaitoriani lang. 
Amin. 
EMPALAI. Rom. 8. 18-23 
ILOMON SUPATI. Luka 6. 36-42 

JUMAPILI E IMIET 
TE SIADI OKUNI 
ENKOMONO 


IKIOMON iyie Olaitoriani te lototo e na kop metaa iyie 
orikito te nkitoria ino ti atua sotua, pee etum Enkanisa ino 


- aisiaia iyie te ng'ida o te mborron ino supat; ti atua Yesu 


Kristo Olaitoriani lang. Amin. 


EMPALAI. 1 Pet. 3. 8-15 
ILOMON SUPATI. Luka 5. I-II 


JUMAPILI E ILE 
TE SIADI OKUNI 
ENKOMONO 


ENKAI nintobiraka lelo likisham intokitin supati naarepaa 
imparunot oo Itung'ana, tubukoki iltauja lang enchaman 
ino peeyie kishamu iyie aaitalang intokitin pooki, pee etumi 
aaitabai lekutukie linono oolang iyieunot ang pooki; ti atua 
Yesu Kristo Olaitoriani lang. Amin. 


EMPALAI. Rom. 6. 3-11 
ILOMON SUPATI. Mat. 5. 20-26 


JUMAPILI E SABA 
TE SIADI OKUNI 
ENKOMONO 


OLAITORIANI olopeny engolon o enkidimat pooki, 
Olaitobirani o Olaishoroni loo ntokitin supati pooki , tuuno 
ti atua iltauja lang enchaman e Nkarna ino; topono ti atua 
iyioo enkomono nadede, intoomono iyioo te supatisho 
pooki, nirrita iyioo ti atua nena te nkordunoto ino kitok; ti 
atua Yesu Kristo Olaitoriani lang. Amin. 


EMPALAI. Rom. 6. 19-23 
ILOMON SUPATI. Marko 8. 1-9 


'JUMAPILI E ISIET 
TE SIADI OKUNI 
ENKOMONO 


IYIE Enkai meishiunye enkiritata ino ai kata, o ira sii 
Olarikoni loo mbaa pooki naatii keper o naatiienkop : Iyioo 
ootii abori inkejek inono, ai kiomon iyie inchere intai te 

yioo imbaa pooki naaitame iyioo, ninchoo iyioo nena naata 
digir: ti atua Yesu Kristo Olaitoriani lang. Amin. 


EMPALAI. Rom. 8. 12-17 
ILOMON SUPATI. Mat. 7. 15-21 


JUMAPILI E SAAL 
TE SIADI OKUNI 
ENKOMONO 


AI kiomon iyie, Olaitoriani, inchoo iyioo iltauja ooparu neas 
supati imparitin pooki, metaa iyioo lemeidim aataas supati 
ti nimikiata iyie, kitum te retoto ino elototo narisiori 
enchaman ino: ti atua Olaitoriani lang Yesu Kristo. Amin. 


EMPALAI. I Kot. IO. 1-13 
ILOMON SUPATI. Luka I6. 1-9 


JUMAPILI E TOMON 
TE SIADI OKUNI 
ENKOMONO 


INCHOO metobolo inkiyiaa inono naabore enking”- 
erunoto, Olaitoriani, metijing'a enkomono ang, ilaisiaiak 
linono, ootii abori iyie, inchoo metoomonu imbaa nikin- 
ting'id pee etum ninche intokitin naatomonutua ninche; ti 
atua Yesu Kristo Olaitoriani lang. Amin. 


EMPALAI. I Kor. 12. I—II 
ILOMON SUPATI. Luka 19. 41-47 


JUMAPILI E TOMON O OBO 
TE SIADI OKUNI 
ENKOMONO 


ENKAI intoduayie oleng engolon ino nemeata enkiting”- 
oto ti atua enkordunoto ino o enking'erunoto ino, 
ninchoo iyioo empiris ino naiteumu iyioo pee kipuo te 
nkuetata ti atua enkoitei oo nkitanapat inono pee kitum 
lekutukie linono, pee intaa iyioo iloong'ar imasaa inono e 
keper; ti atua Yesu Kristo Olaitoriani lang. Amin. 


EMPALAI. I Kor. 15. I—II 
ILOMON SUPATI. Luka 18. 9-14 

JUMAPILI E TOMON O ARE 
TE SIADI OKUNI 
ENKOMONO 


ENKAI, Olaidimani le pooki o lo ntarasi, iyie osioki aning 
imparitin pooki alang iyioo lemesioki aaomon, nimoku 
aishoo iyioo alang nikiyieu anaa naishiaakino neishori iyioo ; 
tubukoki iyioo te nkumoisho enkordunot inono: tapalaki 
iyioo nena nikiurie ninchoo iyioo nena baa supati nemei- 
shiaakino iyioo ti nikiomonu namara te naishiaakinoto e 
Yesu Kristo, Enkerai ino, Olaitoriani lang. Amin. 


EMPALAI. 2 Kor. 3. 4-9 
ILOMON SUPATI. Marko 7. 31-37 


JUMAPILI E TOMON O OKUNI 
TE SIADI OKUNI 
ENKOMONO 


ENKAI Olaidimani le pooki obore enkordunoto, te 
nkishorunoto ino ake eaku kiasaki iyie iltung'ana linono 
esiai nadede naishiaakino enkisisa, ai kiomon iyie inchoo 
maisiai iyie te nkirukoto te na kishon pee mikidiak te 
nkiting'oto lekutukie linono le keper; ti atua inkishiaakinot 
e Yesu Kristo Olaitoriani lang. Amin. 


EMPALAI. Gal. 3. 16-22 
ILOMON SUPATI. Luka I0. 23-37 


JUMAPILI E TOMON O ONG'UAN 
TE SIADI OKUNI 
ENKOMONO 


ENKAI Olaidimani le pooki o lo ntarasi, toponiki iyioo 
enkirukoto o isiligi o enchaman, inchoo iyioo matasham 
enintanapishe pee kitum nena te lekutuk lino; ti atua Yesu 
Kristo Olaitoriani lang. Amin. 
EMPALAI. Gal. 5. 16-24 
ILOMON SUPATI. Luka 17. 11-19 


JUMAPILI E TOMON O IMIET 
TE SIADI OKUNI 
ENKOMONO 


OLAITORIANI, aikiomon iyie, irrita Enkanisa ino te 
nkordunoto ino e oshi ake, amu kore enchalan oo Itung'ana 

meata ajo meria ti nimitii iyie, irrita iyioo imparitin pooki te 
retoto ino too mbaa pooki naabore inkasurot, toriko mata- 
baki pooki naaret te njeunoto ang; ti atua Yesu Kristo 
Olaitoriani lang. Amin. 


EMPALAI. Gal. 6. 11-18 
ILOMON SUPATI. Mat. 6. 24-34 


JUMAPILI E TOMON O ILE 
TE SIADI OKUNI 


ENKOMONO 
OLATTORIANI, aikiomon iyie inchoo olng'er lino enkata 
pooki meituko neirrita Enkanisa ino; o te nkaraki nemeidim 
ashomo kue te seriani metii eretoto ino, irrita ninye impari- 
tin pooki te retoto ino o te supatisho ino; ti atua Yesu 
Kristo Olaitoriani lang. Amin. 


EMPALAI. Efes. 3. 13-21 
ILOMON SUPATI. Luka 7. 11-17 


JUMAPILI E TOMON O SABA 
TE SIADI OKUNI 
ENKOMONO 


OLAITORIANI, aikiomon iyie meshomo empiris ino te 
kue iyioo imparitin pooki neirukurukore iyioo, nindimie 
iyioo mataas oshi ake isiaitin pooki supati; ti atua Yesu 
Kristo, Olaitoriani lang. Amin. 


EMPALAI. Efes. 4. 1-6 
ILOMON SUPATI. Luka 14. I—II 


JUMAPILI E TOMON O ISIET 
TE SIADI OKUNI 
ENKOMONO 


OLAITORIANI aikiomon iyie inchoo iltung'ana linono 
empiris namirie isaanat e nkop o no sesen o ne Shetani, pee 
kirukurukore iyie openy, Enkai nadede, too Itauja supati o 
too mparunot supati, ti atua Yesu Kristo Olaitoriani lang. 
Amin. 
EMPALAI. 1 Kor. 1. 4-8 
ILOMON SUPATI. Mat. 22. 34-46 

JUMAPILI E TOMON O SAAL 
TE SIADI OKUNI 
ENKOMONO 

ENKAI, te nkaraki nimikindim aaiting'ida iyie ti nimi- 
boitare iyioo, indimie iyioo te nkordunoto ino nerik Enki- 
yang'et ino Sinyati iltauja lang neitore too mbaa pooki; ti 
atua Yesu Kristo Olaitoriani lang. Amin. 

EMPALAI. Efes. 4. 17-32 

ILOMON SUPATI. Mat. 9. 1-8 


JUMAPILI E TIKITAM 
TE SIADI OKUNI 
ENKOMONO 


ENKAI, Olaidimani le pooki, loo nkordunot kumok, 
aikiomon aajo te supatisho ino kitok irrita iyioo too mbaa 
pooki naaitaruo iyioo pee kiako ilooanyu ti atua iseseni o 
too ltauja pee kias te ng'ida nena baa niyieu neasi; ti atua 
Yesu Kristo Olaitoriani lang. Amin. 


EMPALAI. Efes. 5. 15-21 
ILOMON SUPATI. Mat, 22. 1—14 


JUMAPILI E TIKITAM O OBO 
TE SIADI OKUNI 
ENKOMONO 


AIKIOMON iyie, Olaitoriani le nkordunoto, inchoo 
iltung'ana linono oobore enkirukoto empalakinoto o osotua 
pee eituki too ng'ok enche pooki, pee kisai too Itauja oobor; 
ti atua Yesu Kristo Olaitoriani lang. Amin. 
EMPALAI. Efes. 6. 10-20 
ILOMON SUPATI. Yoh. 4. 46-54 


JUMAPILI E TIKITAM O ARE 
TE SIADI OKUNI 
ENKOMONO 


OLAITORIANI aikiomonoki Enkanisa ino natii iltung'- 
ana le nkaji ino, torripo ti atua enkomono ino imparitin 
pooki, pee metum te rripoto ino isinaitin, pee etum 
aatonyok te nkomono aisiai iyie too siaitin supati, pee €15151 
Enkarna ino: ti atua Yesu Kristo Olaitoriani lang. Amin. 
i EMPALAI. Fil. I. 3—II 
ILOMON SUPATI. Mat. 18. 21-35 

JUMAPILI E TIKITAM O OKUNI 

TE SIADI OKUNI 
| ENKOMONO 
ENKAI, kore iyie esarunoto ang o engolon ang, metii 
supatisho namara iyie eing'uaa, aikiomon iyie ting/idai te 
ning'oto Enkanisa ino nikiomon te nyuata, inchoo matum 
too nadede nena baa nikiomon te nkirukoto: ti atua Yesu 
Kristo Olaitoriani lang. Amin. i 

EMPALAI. Fil. 3. 17-21 

ILOMON SUPATI. Mat. 22. 15-22 


JUMAPILI E TIKITAM O ONG'UAN 
TE SIADI OKUNI 
ENKOMONO 

OLAITORIANI aikiomon iyie intaii too Itung'ana linono 
ing'ok enche pee eaku too supatisho inono pooki kumok 
talaa inkikenata oo ng'ok ang, iyioo pooki, kunda nikitaasa 
te nchalan ang; indimie iyioo nena, Papa otii keper, te 
nkaraki Yesu Kristo, Olaitoriani lang le mayianata, Olai- 
tajeunoni lang. Amin. 

EMPALAI. Kol. 1. 3-12 

ILOMON SUPATI. Mat. 9. 18-26. 


JUMAPILI E TIKITAM O IMIET 
TE SIADI OKUNI 
ENKOMONO 
AIKIOMON iiyie, Olaitoriani, inyoye eyieunot oo Itung'- 
ana linono ooiruko, metiu ilng anayio kumo te siai supat, 
neishori inkishorunot kumok naaing'uaa iyie; ti atua Yesu 
Kristo Olaitoriani lang. Amin. 


TE MPALAI. Yer. 23. 5-8 
'ILOMON SUPATI. Yoh. 6. 5-14 


Ten aa keatat Jumapilini tikitam o ile te rishata Jumapili 2 
Okuni o Jumapili e Kue te nkata e Lotunoto, keisomi te 
Jumapili e tikitam o imiet Enkomono, Empalai, o Ilomon 
Supati le Jumapili e ile te siadi Embolunotoy naa kore ten aa 
keatai Fumapilini tikitam o saba te rishata nena, keisomi te 
Jumapili tikitam o imiet Enkomono, Empalai, o Ilomon 
Supati le Jumapili e imiet te siadi Embolunoto: neisomi te 
Jumapili e tikitam o ile Enkomono, Empalai, o Ilomon 
Supati le Jumapili e ile te siadi Embolunoto. 

O LAITORIANI 
ANAA 
ENCHOLA SINYATI 


Enkiririkinoto oo Itung'ana kituaak oora le nchola e Nchola 
Sinyati ooishoo inkarn enche Kasisi ewon eng'or ima bae în- 
kuti paritin naainyotokinoi empar e Nchola. 


Naa te nedoli ti atua kuldo tung'ana oltung'ani oitarruoyie 
enkitarruorroto naibala anaa eitarrika olchore lenye to roret 
anaa te asata, anaa naiba Kanisa; neaku natumo ilo Kasisi 
nadede e ilo rorei, neipari ilo tung'ani aitarriyian pee meitoki 
anyikaki katukul Emisa o Laitoriani metabaa anaa neitar 
embae nadolieki nara nairirikino ninye nadede, naa kore ima 
lototo enye torrono neibelekeny metaa supat, pee etum kuldo 
aainyaki aatasham ooiba te kue ti atua Kanisa, pee eishoo kul- 
do ooitarrika naishiaakino enche; anaa eitai te nkuti le 
kutuk aisho naishiaakino enche, neidip aatumo mpash. 


Naa neijia taa etiu iltung'ana ooyieu nedol imbaa e wonata 
e mpukunoto oo Itauja ooibaro ninche oopeny, naa te nkaraki 
inia pee eitaya elde Kasisi lemeyicu enchola e Misa o Laito- 
riani o metabaa anaa nedol ajo aiketumoki aitoki. Naa kore 
kuldo ootapaashete o ilkulie neshamari elde obo nepalaki 
olchore lenye to ltau supat to naririkino naitarika, nelaki te 
nkaraki ninye oteng'elaka olchore lenye; neaku elde li oare 
meyieu neaku nabo o loisis Enkai, ewon era oltung'ani le napa 
bae e nkiminata o nenkibay naa keishiaakino elde Kasisi te 
neisho mpaash elde otolimua nkitadiat enyena metijing a 
Enchola Sinyati nemetiki elde arroi, mara enkata natii 
Kasisi nawon airorie oltung'ani anaa natolikaki ti atua kuna 
kitarriyianat ti atua ena yoliounoto, anaa enda naituruko 
keishiaakino te neitining ilomon lenyena ildo ora le nkitana- 
pata ewon eng'or mparitin tomon o ong'uan anaa eitu elusoo 
mparitin tomon o ong'uan. Kore elde ora lopeny enkitanapata 
neitaas elde oitarruoyie anaa natiaakaki ti atua enkishiaaki- 
noto enye. , 
Neisiapakini enda Misa enanka supat naibor e katam, naa 
neijia apake eikoni encholakinot Enchola Sinyati, etii enkiji e 
Nkanisa, anaa atuanaranyishoreki, te ng ueji neitanapisheteki 
te Sayiata e Seran o ne Teipa. 

Naa kore ilo Kasisi ewon eitashe te ng'ueji e Misa o Laitoriani 
ti bata e kopikop, nejo Enkomono o Laitoriani te nebo enko- 
mono nairukurukore enda te neidip iltung' ana aatigil kiunga. 


PAPAlang otiikeper, Meitisinyi Enkarnaino. Meu enkitoria 
ino. Metaasi eniyieu te nkop, anaa enatiu te keper. Inchoo 
Iyloo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo iloitarriki 
iyioo. Nimirik iyioo atua isaanat kake intajeu iyioo te ilo 
arruoni. Amin. 


ENKOMONO 


NA Ai, Olaidimani le pooki, kore te kue iyie keibala iltau- 
ja pooki, niyiolo sii iyieunot pooki, nemetii imbaa naai- 
ng opai te kue iyie, Intuko imparunot oo ltauja lang te 
nkiyang'et e Nkiyang'et ino Sinyati, pee kisham iyie katu- 
kul, nikisis te naishiaakino Enkarna ino sinyati, ti atua 
Kristo, Olaitoriani lang. Amin. 


Kore te na kata eibelekenya Kasisi aing'or iltung' ana nejo to 
ltoilo ening'o kuna Kitanapat Tomon; naa kore iltung'ana 
ewon egila kung'a nejo ninche te siadi pooki Kitanapata aao- 
mon Enkai metokordo ninche too nkitarruorrot enche e apa too 
nkitanapat, o pee eisho ninche eretoto pee eas nena te nkata 
nalotu, nejo anaa nairukurukore. 


Kasisi. 
Eiroro Enkai kulo rorei nejo: Nanu Olaitoriani Enkai ino: 
Meata ajo iata ai Ai namara Nanu. 


Iltung'ana. Olaitoriani, tokordu iyioo, nintayiolo iltauja 
lang meibung'a ena kitanapata. 

Mintobir enkitanyaanyukoto nakueta, anaa 
enkitanyaanyukoto e ntoki natii keper, anaa 
natii enkop, anaa natii inkariak naatii enkop. 
Migurumakino asai, anaa isiai, amu nanu 
Olaitoriani Enkai ino, Enkai nalom, naijiparie 
inkera ing'ok oo loomenye metabaki erisiore e 
uni anaa ne ong'uan e lelo laaiba nanu, naing”- 
eru iip kuru te lelo laasham, neibung inkitana- 
pat aainei. 

Iltung ana. Olaitoriani, tokordu iyioo, nintayiolo iltauja 
l lang meibung’a ena kitanapata. 

Kasisi. 


Kasisi. 


Iltung'ana. 


Kasisi. 


Iltung ana. 


Kasisi. 


Iltung'ana. 


Kasisi. 
Iltung'ana. 


Kasisi. 
Iltung'ana. 


Kasisi. 
Iltung ana. 


Kasisi. 
Iltung ana. 


Kasisi. 


Iltung ana. 


ENCHOLA SINYATI 


Mimbot Enkarna o Laitoriani Enkai ino pesho, 
amu mejo Olaitoriani eitu eitarruo oltung'ani 
oibot Enkarna enye pesho. 

Olaitoriani, tokordu iyioo, nintayiolo iltauja 
lang meibung’a ena kitanapata. 

Taparo empar e Sabato, intisinya. Intai esiai 
ino imparitin ile, nias isiaitin inono pooki; kore 
mpar e saba naa Sabato o Laitoriani Enkai ino. 
Mintai inia par esiai hoo nabo, iyie openy, ola- 
yieni lino, entito ino, anaa orindik lino, anaa 
erindik ino, anaa inkishu inono, anaa olomoni 
otii enkang ino, amu eitobira Olaitoriani keper 
o enkop, o inaiposha kituaak, o intokitin pooki 
naatii too mparitin ile, neyieng’iyeng’a te mpar 
e saba, te nkaraki e inia pee etamayiana Olai- 
toriani empar e Sabato aitisiny. 

Olaitoriani, tokordu iyioo, nintayiolo iltauja 
lang meibung’a ena kitanapata. 

Ianyita papa lino o ng'utunyi, pee eaku kumok 
imparitin inono niwon te nkop nikinchoo Olai- 
toriani Enkai ino. 

Olaitoriani, tokordu iyioo, nintayiolo iltauja 
lang meibung'a ena kitanapata. 

Miar metua. 

Olaitoriani, tokordu iyioo, nintayiolo iltauja 
lang meibung'a ena kitanapata. 

Miloloito. 

Olaitoriani, tokordu iyioo, nintayiolo iltauja 
lang meibung'a ena kitanapata. l 
Mipurisho. 

Olaitoriani, tokordu iyioo, nintayiolo iltauja 
lang meibung'a ena kitanapata. . 
Minteeniki likai sapare. 

Olaitoriani, tokordu iyioo, nintayiolo iltauja 
lang meibung'a ena kitanapata. 

Ming'uar enkaji e likai, ming'uar embaratut e 
likai, anaa orindik lenye, anaa erindik enye, 
anaa olkiteng lenye, anaa sikiria enye, anaa 
entoki hoo nabo e likai. l 
Olaitoriani, tokordu iyioo, nisir kuna kitanapat 
inono pooki ti atua iltauja lang, ikiomon iyie. 

Keji taata Enkomono e inia par. Kore nabo kata te siadi inia 
Omono neisom Kasisi Empalai ejo, Ketisiraki Empalai (anaa 
matua oo Lkigerot naitaini te ng'ueji e Mpalai) te Chapter 
...ang'asu to lkereri... Kore te neiting Empalai, nejo, 
Eiting'o te ne Mpalai. Neisom Ilomon Supati (eidipa iltung”- 
ana aainyo aaitasho) nejo, Ketisiraki Ilomon Supati atua 
Chapter...ang'asu to lkereri... Te neidipai Ilomon 
Supati, neranyi anaa eisomi Imbaa e Nkirukoto ena nairu- 
kurukore, ewon eitasheito iltung'ana anaa te kue. 


Kairukuto te Nkai nabo, Papa Olaidimani le pooki, 
Olaitobirani le keper o le nkop, o loo ntokitin pooki naalio o 
nemelio: 

O to Laitoriani obo Yesu Kristo, Oinoti kelei otoiuaki le 
Nkai, otiua Menye Lenye te kue enkop pooki, Enkai te 
Nkai, Wang'an te Wang'an, Enkai naadede ti atua Nkai 
nadede. Ketiuaki neitu eitobiri, Kore enkishiaakinoto enye 
nabo o ne Papa, naa te ninye eitobiraki intokitin pooki: naa 
te nkaraki iyioo iltung'ana o te nkaraki enjeunoto ang eto- 
doua aing'uaa keper, neitaaki osesen te Nkiyang'et Sinyati 
te inia Oliontoi Maria, neitobiruni oltung'ani, Neshei te 
salaba te nkaraki iyioo te nkitoria e Pontio Pilato. Neite- 
meii nenukari, kore te mpar e uni nepiu aitoki, anaa natisi- 
raki too Lkigerot. Neilep alo keper, newenita te nkaina e 
tatene e Papa, naa keitoki ashukunye te nkitoo aiguenare 
ilooishu o ilootuata: nemeata enkitoria enye enkiting'oto. 

Nairukuto te Nkiyang'et Sinyati, Olaitoriani o Laisho- 
oroni le nkishon, naing'uaa enetii Papa o Oinoti, naa te 
nebo Papa o Oinoti eomoni neishori enkitoo, ninye oiroro 
too Lnabii. Nairukuto te Nkanisa nabo natii inkuapi pooki, 
naitaitua Ilkipaareta. Naibalunye enkibatisare nabo te 
mpalakinoto oo ng'ok. Naanyu nanu empiunoto oo loo- 
tuata o enkishon e nkop nalotu. Amin. 


Neliki elde Kasisi kuldo tung'ana aa par kitok anaa aa par 
eenata ti atua inia wiki nalotu pee eibung'i. Kore te siadi te 
. mkata naishiaakino kelikini ilomon le mpar e Ncholay neisomi 
aitoki impukunot oo mbaa o ilkulie omon, o naibokieki ilooi- 
tarruoitie. Nemeibalieki ilomon anaa elikorite Nkanisa ti atua 


enkata e nkomono e Nkai, mara te nkutuk e ilo Kasisi; namara . 


ninye kewan olikoo anaa elimu ilomon mara loitanapisheteki 
ti atua inkitanapat e na Buku, anaa loitanapa Olaiguenani 
` anaa ilopeny inkitanapat te na omono natii inie ng'ueji. 

Kore te ne nelikori Ilomon. 


Neitoki elde Kasisi ashukunye ende ng'ueji e Misa o Laitori- 
ani ang'asu enkitainoto e nkishorunot, airo ajo olkereri obo 
anaa ilkulie too kulo ooirukurukore, anaa nadol ajo keishia- 
akino oleng to ltau lenye. 


Enchoo ewang'an inyi metawang'a te dukuya iltung'ana 
pee edol iasat inyi supati, pee eyanyituni Papa linyi otii 
shumata. Mat. 5. 16. 
Emishumaki ate te nkop masaa kiroteti, eneinosie 
ilasai o endoron, negil ilapurrok, nepurroo5, Kake entu- 
shumaki ate te shumata masaa inyi kiroteti, te enemeinosie 

ilasai, anaa endoron, nemegil ilapurrok nemepurroo. 
Mat. 6. 19, 20. 


Metaa ore pooki niyieuu neitaas intai iltung'ana, entaasa 
sii ntai ninche nena ake, amu ena torati o Inabii. 
Mat. 7. 12. 


Mme pooki tung'ani laajoki, Olaitoriani, Olaitoriani, 
ojing enkitoria e Nkai, kake ilo oas enayieu Papa lai otii 
shumata. Mat. 7. 21. 


Neitashe Zakayos, nejoki Olaitoriani, Ing'orai, Lai- 
toriani, ematua oo ntokitin aainei kaisho ilaisinak, naa te 
nawa entoki o Itung'ani te nkitamaia, narinyoki ninye 
katitin ong'uan. Luka 19. 8. 


Kalo askari oisiaiisho inkatitin pooki nemetum nenki- 
siaiya enye ? Ang'ai otur olshamba loo Ing'anayio nemenya 
ilng anayio lenyena ? Anaa ang'ai oitadak emboo nememat 
kule e inia boo? I Kor. 9. 8. 


Ti nikituunokita iyioo intai imbaa oo Itauja, amaa 
embae kitok ti nikidung intokitin inchi e na kop? 
I Kor. 9. I1. 


Ai miyiololo aajo kore iltung’ana ooisiaiisho too ntokitin 
sinyat, eishuyieki ninche too lasari; naa kore lelo ooretisho 
too lasari, neng'ar ilasari ? Neijia sii etojo Olaitoriani, kore 
lelo oolikoo ilomon supati le Nkai, eishuyieki ninche 
ilomon supati le Nkai. 1 Kor. 9. 13, 14 


Kore ilo oun inkuti, naa inkuti edung, naa kore ilo 
oun inkumok, naa inkumok edung. Kore oltung'ani pooki, 
inchoo ninye metaasa anaa naparo ti atua oltau lenye, 


55 


ENCHOLA SINYATI 


namara anaa to Imanerr anaa kiarakini, amu kesham Enkai 
oloishoyo te ng'ida. 2 Kor. 9.6,7. 


Inchoo ilo oitayioloki Irorei le Nkai meisiai ilo oitayiolo 
ti atua imbaa pooki supati. Emisap ate, mekueniyieki 
Enkai5 amu natuuno oltung'ani ninye edung. 

Gal. 6.6,7. 


Kore ewon kiata mpaash, maitaasa supati iltung'ana 
pooki oleng lelo oora le nkaji e nkirukoto. Gal. 6. 10. 


Kore imbaa e Nkai eata enchunet kitok, te naa keng”idak- 
ini oltung'ani nena naata, amu eitu kiyau toki pee kipuonu 
enkop, nimikindim aawaita toki ti nikipuo. | 

1 Tim. 6.6,7. 


Intanapa lelo karsisi ti atua ena kop, metaasa supati 
neng'idakino inkishorot3 neiteng'elaki ate masaa te inia 
kata nalotu, pee ebaiki enkishon nemeiting. : 

1 Tim. 6. 17-19. 


Amu mara torrono Enkai merikino isiaitin inchi o 
imbaa naaing'uaa enchaman, inia shaman nintoduaityie 
te nkaraki enkarna enye, intai ooisiaita isinyat, newon ake 
isiaitata. Hib. 6. 10. 


Eminchoo intai erikino iasat supati anaa inkishorrot; 
amu keng'idakino Enkai ilasari ootiu inji. Hib. 13. 16. 


Kore oloata intokitin e na kop, nedol olalashe eata laikin, 
neikenoo ninye enking'erunoto enye, aji eikuni te newon 
enchaman e Nkai ti atua ninye? I Yoh. 3. 17. 

Kore ilo oiteng’elaki iloomuei o ilemeata, kemayiani ilo; 
naa keitajeu Olaitoriani ninye ti atua empar enye o sina. 

Zab. 41. 1. 


Kore eisomi kulo kererin, naa keng'amaa kuldo arikok ti atua 
sahani naiteng'elieki inia yieunoto naitakaki Enkai ti atua 
Enkanisa pee eishori ilmisigino anaa inkulie tokitin e lelo 
tung'ana naaitayaki, te nkaraki enkomono, neyaki ildo 
Kasisi te nkoitoi e nkomono inia sahini, neiteleki ninye 
te mborron, enkeper Emisa Sinyati. 


Kore enkata natii Enchola Sinyati, neiteper Kasisi Emisa 
mukate o enkambu anaa nedol ajo meiteumu te inia yieunoto. 
Naa kore abaki eidipa ataasa inia, neiro Kasisi ajo. 

Matoomonoki Enkanisa e Kristo naata olarabal te ne te 
nkop. 


NA Ai, Olaidimani le pooki oishu intarasi, oitayiolo 
iyioo to Lkipaaret lino sinyat aatoomonoki te sayiata, aato- 
rinyoki enashe te nkaraki iltung'ana pooki: ikiomon iyie 
te mborron pee eshama enkomono ang te nkordunoto ino 
[ning amaa inkishorunot ang] nikintaki 
iyie Olaitoriani Enkai, ikisai iyie 
tokotaki enkata pooki Enkanisa ino lo rorei: Ning'amaa 
natii inkuapi pooki enkiyang'et nabo #kishorunot ang. 
nadede, naata enchola: Ninchoo iltung'ana pooki ootang”- 
amaitie Enkarna ino Sinyati metumoto ti atua nadede 
Rorei lino sinyati, nepuo te lototo nabo o enchaman e Nkai. 
Iyie Papa le keper, inchoo mpiris Askofuni pooki o loo- 
irrita iltauja loo Itung'ana, metaa kore te lototo enche o te 
nkitayioloto enche, nebulu aibalunye Rorei lino odede o 
le nkishon, o meishorieki Sakramenti inono sinyat to nadede 
o te naishiaakino: Ikiomon iyie intajeu nirrip Rais lang o 
ilaisiaiak lenyena, o pooki ooishooki inkitanapat oodou te 
ninye, meitoreisho to nadede metii enkialakinoto, neibooki 
intorrok o nkitarruorrot, metorripo imbaa inono naadede 
naa supati. Ninchoo iltung'ana linono pooki empiris ino e 
keper  nintulusoo ele turrur otii ene metaa too Itauja oobor 
o enkomono naishiaakino, neinining Rorei lino sinyati 
neng’amaa; nikisiai aaitadede te sinyatisho o te supatisho 
too mparitin pooki e nkishon enche. Ikiomon iyie te 
mborron, Olaitoriani, te supatisho ino o te mpiris niretoki 
pooki ooata sinaitin, anaa emion, anaa laikin, anaa mueyian 
anaa osina ake pooki le na kishon naiting. Nikisis En- 
karna ino sinyati te nkaraki ilaisiaiak linono pooki oota- 
nang’a enkop ti atua enkirukoto ino o enkuretisho ino; 
nikisai iyie inchoo iyioo empiris pee kirukurukore in- 
koitoi enche supati, pee kiaku iyioo iloong’ar te nebo ninche 
enkitoo ino e shumata; Inchoo iyioo nena, iyie Papa, te 
nkaraki Yesu Kristo, ora ninye openy Olaitutumoni lang, 
Olaretokinoni lang. Amin. 


Nejoki te ne Kasisi kuldo oonyikaki pee eng'amaa Enchola 
Sinyati kulo rorei, 


Intai ooitadede enkibelekenyata too ngok inchi niwenini 
te nchaman te lelatia inchi niyieuu elototo ngejuk, niru- 
kurukorere inkitanapat e Nkai, nisabaa taata o kenya ake 


57 


#Enkata nemeitaini 
inkishorunot meji ku- 


ENCHOLA SINYATI 


atua inkoitoi enyena sinyat; Entinyiku te nkirukoto, 


ning”amaa ena Sakramenti sinyati te retoto inchi; nintai 


ilimunot inchi te mborron te dukuya Enkai, Olaidimani le 
pooki, nigiligil kung'a te ng'iriata. 


Neitolimu obo ti atua kuldo Kasisini ooti ena limunoto e kulo 
pooki, too nkarn enche ilooyieu eng” amaroto e Nchola sinyati, 
neisom elde Kasisi egilita kung, negilita sii pooki ootii kung'a 
te mborron ejo, 


IYIE Ai Olaidimani le pooki, Papa o Laitoriani lang Yesu 
Kristo, Olaitobirani loo ntokitin pooki, Olaiguenani loo 
Itung'ana pooki; Ikinyoraa nikinchirie ing'ok o inkitarr- 
uorrot kumok ang, nikitaasa oleng inkatitin kumok, too 
mparunot, too rorei, o too iasat, aaishiaakino enkisisa ino e 
Nkai. Nikiteyetutua engoro ino aaishiaaki ate. Ikimbele- 
kenyate te nadede, nikisinanio te nkaraki kuna kitarruorrot 
ang; Kegol te iyioo imparunot e kuna baa, Keiroishi oleng 
olola lenche. Ing'eru iyioo, Iyie, Papa lo Ing'er; Te 
nkaraki Enkerai ino Yesu Kristo, tapalaki iyioo pooki e apa; 
Ninchoo kisiai Iyie nikinting”id Iyie oshi ake ti atua ng'eju- 
kisho e nkishon. Pee etum Enkarna ino enkanyit o enkisisa 
ti atua Olaitoriani lang Yesu Kristo. Amin. 


Kore te ne keitashe elde Kasisi anaa eitashe ildo Askofu 
otii inie, kore pee eidip aibelekenyakinoi lelo tung”ana, neiro 
ena kitaiinoto oo ng'ok. 


ENKAI Olaidimani le pooki, Papa otii keper, to Ing'er 
lenye kitok eitaia lekutuk le mpalakinoto oo ng'ok te lelo 
pooki ooibelekenyate te nkirukoto nadede ooishiaakinote 
ninye; Neng'eru intai, nepalaki intai, neitajeu intai too 
ng'ok inchi pooki neiterresh intai, neitagol intai ti atua 
supatisho pooki; nerik intai atua enkishon nemeiting, ti 
atua Yesu Kristo, Olaitoriani lang. Amin. 


Neiro Kasisi te ne nejo, 
Entoning irorei ooitagolisho lo Laitajeunoni lang Kristo 
ojoki ninye pooki oorinyokino ninye te nadede. 
Wotu enatii, intai pooki o0asisho, niatata ilolan ooiroishi, 
pee aieng'ieng'ie intai. Mat. 11. 28. 


Amu etonyorra Enkai enkop aiko inji o meishoru Oinoti 
lenye obo, paa ore pooki ng'ai oiruk nemeimin kake netum 
enkishui nemeish. Yoh. 3. 16. 

Entoning sii enetojo Paulo Sinyati. 


. Ororei oiruki neishiaakino aitoki te neshamari katukul. 
inchere keuo Kristo Yesu enkop aitajeu ilooata ing'ok. 
1 Tim. 1. 15. 
Entoning sii enetojo Yohana Sinyati: 
Naa te neas oltung'ani ing'ok, nikiata iyioo Olaomonoki- 


noni te Papa, Yesu Kristo lo sipat; naa ninye Olaitutumoni 
too ng'ok ang. I Yoh. 2. 1. 


Kore te siadi neiro ilo Kasisi ajo, 
Filepie iltauja linchi. 
Walata. Ikilepie metabaki enetii Olaitoriani. 
Kasisi. Maishoo Olaitoriani lang Enkai enashe. 
Walata. Keishiaakino naa keisupat ti nikinko inyi. 


Neibelekenyakino Kasisi Emisa o Laitoriani, nejo, 


Keishiaakino naa keisupat oleng nemeata ajo mikincho 
iyie oshiake o too ng'uejitin pooki enashe, Olaitoriani, 


Papa sinyati, Enkai Olaidimani le pooki o lo ntarasi. 


Neji te ne irorei ooiteperokaki te mpar enye, te neatai anaa 
too nkulie paritin pooki keirukurukore kulo rorei ladeii, 


Te nkaraki e inia ikisis iyie te nebo Ilmalaikani o ilkituaak 
loo Lmalaikani o ilturrur pooki le nkitoria e Nkai, ikisis 
nikirrep Enkarna ino sinyati, nikijo nimikipal kijo, Sin- 
yati, Sinyati, Sinyati, Olaitoriani Enkai oo lororani, nebore 
enkitoria ino o enkop enkisisa ino; Ikisis iyie, Olaitoriani 
kitok te pooki. Amin. 


IROREI OOITEPEROKAKI EMPAR ENYE 
Te Mpar e Christmas, o too mparitin saba te siadi 


Anaa inchoo iyioo Enkerai ino kelei Yesu Kristo otiuwaki 
te nkaraki iyioo anaa te na kata e taata, anaa te isaata 
enye Enkiyang'et Sinyati eitaaki oltung'ani katukul ti 
atua ilo sesen lenye Nkoliontoi Maria ng'otonye enye; 
nemetumi naracha oo ngok, pee eituk iyioo too ng'ok 
pooki. Te nkaraki inia ikisis, iladeii rorei. 

Te Mpar e Mpiunoto, o too mparitin saba te siadi 


Kake keishiaakino too iyioo ti nikisis iyie oleng te ilo 
omoni le nkisisa le mpiunoto e Nkerai ino Olaitoriani lang 
Yesu Kristo, amu Olkuoo odede le Nker le Raparoto, 
oitayaki te nkaraki iyioo neitaa inkitadiat e nkop, amu to 
Ikee lenye eiting'ie olkee o te mpiunoto enye etushukokini 
enkishon, eibelekenyaki iyioo Enkishui o ntarasi5, Te 
nkaraki e inia ikisis, iladeii roret. 


Te Mpar e Nkilepata, o too mparitin saba te siadi 


Ti atua Nkerai nisham oleng Olaitoriani lang Yesu Kristo, 
ing'orai te siadi ilomon le nkisisa le mpiunoto enye nei- 
pung'oki cibala ilkipaareta lenyena pooki, nelioi te ninche 
etiu neijia, eilepaa alo keper nelo aitobiraki iyioo ng'ueji 
nikiwenie metaa kore te ng'ueji netii ninye nikilep sii 
iyioo aapuo inie nikiaku iltung'ana ooweni nikintoresho te 
nebo ninye ti atua enkitoria enye; Te nkaraki e inia ikisis, 
iladeii rorei. 


Te Mpar e Pentekost, anaa enkishorunoto e Nkiyang'et 
Sinyati, o too mparitin saba te siadi 


Ti atua Yesu Kristo Olaitoriani lang; te risioroto lekutuk 
lenye odede eitodoka iyioo Enkiyang'et Sinyati, anaa te 
na kata taata eing”uaa keper, te nebo oltoilo kitok omaniki 
iltung'ana, anaa enkutata o Iwao kitok, te nkitanyaanyukoto 
o0 Ing'ejepa le nkima oodoki inkeperi oo nkueshi oo Ikipa- 
areta meitayiolo ninche, nerik ti atua nadede pooki, neisho 
inkishorunot oo Ing'ejepa oopasha o sii empijan o nkidimat 
pee etum aashom kue aaitayiolo iloreren nenyok nemein- 
auru; te nkaraki inia pee citayaki iyioo ti atua enaimin 
aapik wang'an, neitayaki iyioo ti atua enkiminata nepik 
iyioo atua eyiolounoto e nkoitoi ; amu wang'an ino o enkoito1 
ino naa ninye Nkerai ino Yesu Kristo, Te nkaraki e inia 
ikisis, iladeti roret. 


Te Mpar e Okuni ake 


Iyie Nkai nabo o Olaitoriani obo; mira nabo atua kewan, 
kake nira inkishuini uni ti atua empukunoto nabo; 
kore nikirukuto ti atua ilomon le nkisisa enye Papa, naa 
ninye kirukuto ti atua Enkerai o ti atua Enkiyang'et Sinyati, 

metii empashata anaa enkitong'oroto; Te nkaraki e inia 
ikisis, iladeii roret. i 


Naa kore te siadi kulo rorei keranyi nabo kata anaa keji, 
TE nkaraki e inia ikisis iyie te nebo Ilmalaikani o ilkituaak 
loo Lmalaikani o ilturrur pooki le nkitoria e Nkai; ikisis 
nikirrep Enkarna ino sinyati, nikijo nimikipal kijo, Sinyati, 
Sinyati, Sinyati, Olaitoriani Enkai oo lororani, nebore enki- 
toria ino o enkop enkisisa ino; Ikisis iyie Olaitoriani kitok te 
pooki. Amin. 


Kore taata egil Kasisi kung te dukuya Misa e Laitoriani, 
nejo ti atua inkarn e lelo oong'amaa Endaa o Laitoriani ena 
Omono nairukurukore. 


MIKINTEU aatu te dukuya ena Misa ino, Olaitoriani le 
nkordunoto, ikisiligita isupatisho ang maate, kake ti atua 
inkordunot inono kumok naa kituaak. Meishiaakino iyioo 
ti nikibosu rarat ti abori Misa ino. Kake iyie Olaitoriani 
enkordunoto oshiake: Te nkaraki inia inchoo iyioo Olai- 
toriani le mpiris matam inkiri e Nkerai ino Yesu, nisham, 
nikimat osarge lenye, pee eitusupat osesen lenye iseseni 
lang oobore ing'ok, neituk iltauja lang osarge lenye kirotet, 
pee kiweni ti atua ninye intarasi, newon ninye ti atua iyioo. 
Amin. 


Kore ilo Kasisi te neidip aitobira Mukate o Enkambu 
eitashe te dukuya Misa Sinyati, pee etum aitobira te sarata 
o te nkishiaakinoto negil Mukate te dukuya ilo turrur, neya 
Enkikombe ti atua enkaina enye, nejo ena Omono naitisiny 
nena. 

NA Ai, Olaidimani le pooki, Papa le keper, te nkordunoto 
ino supat ninchoo Enkerai ino kelei Yesu Kristo pee eari 
metua to Ichani te lakunoto ang, oitaia te inia (te nkisho- 
runoto e kewan naitayaki kata nabo) olasar o enkishoru- 
noto, o enkiteumunoto nabore nabaya naiteumu ing'ok e 
nkop pooki: neitobir ti atua Ororei lenye eitanapa iyioo 
mairukurukore enkitaparunoto oshiake o Ikee lenye kirotet, 
metabaa anaa enchukunoto enye; Toning’o iyioo, Papa le 
nkordunoto, ikisai iyie te mborron;ninchooiyioooo ng'amaa 
kuna tokitin inono mukate o enkambu, te risioroto enkita- 
napata e Nkerai ino Olaitajeunoni lang Yesu Kristo, pee 
kiparo olkee lenye o emion, inchoo iyioo king'ar Osesen 
lenye omayiana o Sarge: naa kore te inia kewarie natoli- 


1Kore te ne eibung 
Kasisi sahani too 
nkaik enyena. 

2Negil mukate te 


e. 
3 Keiteleiki en- 
kaina mukate pooki 
te ne. 

4Neibung Enki- 
kombe te nkaina te 
ne. 

5Kore te ne kei- 
teleiki enkaina enye 
entoki pooki te naa 


n 


koyeki leibung'a ninye Mukate, naa 
kore pee eisho enashe “negil, neisho 
ilkipaareta lenyena nejo, Ewaita, entam; 
Sele Osesen lai oishooki te nkaraki 
intai: Entaas ena pee kiparoro nanu. 
Neijia sii etiu te siadi endaa, “neibung 
Enkikombe3, kore pee eidip aisho 
enashe, neisho ninche, nejo Entamat 
intai pooki5 Samu ele Osarge lai lo 
Lmomai Ng'ejuk, oibukoyoki te intai 
o to Ikumok te mpalakinoto oo ng'ok: 


Enkikombe anaa ol- 
tupa, entoki natii 
Enkambu meitisinyt. 


Entaas ena enkata pooki nimatimat 
pee kiparoro nanu. Amin. 


Kore te na katai neng amaa Kasisi ang'as te dukuya Endaa o 
Laitoriani te matuan pokira are, ninye kewan, neitoki alo 
aisho Askofu, ilkulikai Kasisini o Ilarikok te inia pukunoto, 
(te naa keatai ilkulikai ootii ime) naa kore te siadi neisho 
olorere sii pooki te nkata enye, ti atua inkaik enche, kegilita 
pooki kung'a te mborron. Naa kore te neisho pooki tung'ani 
mukate, nejo, 

OSESEN lo Laitoriani lang Yesu Kristo oitayaki te nkaraki 
iyie meikoikoyio osesen lino o oltau lino metabaki enkishon 
nemeiting. lawa ena tama pee iparo ajo ketua Kristo te 
nkaraki iyie, ninya ninye ti atua oltau lino te nkirukoto te 
nebo enashe. 

Kore Kasisi pee eaku eisho Enkikombe pooki ng'ai nejo, 


OSARGE lo Laitoriani lang Yesu Kristo cibukoyoki te 
nkaraki iyie, meikoikoyio osesen lino o oltau lino metabaki 
enkishon nemeiting. Tamata ena pee iparo ajo eibukoyoki 
Osarge le Kristo te nkaraki iyie, niata enashe. 


Te naa keishunye Mukate anaa Enkambu naatamayianaki 
ewon eitu engar pooki, nemayian Kasisi ai eirukurukore na 
duo Omono natisiraki eng'asuni te (Olaitajeunoni lang Yesu 


Kristo te inia kewarie, o ilkulie), pee enayiani Mukate o gi - 


rr. a 


te (Neijia sii etiu te siadi endaa o ilkulie), pee emayiani 
Enkikombe. Kore pee eidip pooki aatang'ar nena, neshuko 
Kasisi enetii Misa o Laitoriani, neiteper te nkanyit te inia 
Misa pooki naatelekuni te nena Tokitin naatamayianaki, 
neisiap ninche te nkitambaa supat e katani, 


Kore te inia kata nejo Kasisi Enkomono o Laitoriani nejo 
Olorere te siadi ninye pooki. 


PAPAlangotiikeper, Meitisinyi Enkarna ino. Meu enkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo ilooitariki 


iyioo. Nimirik iyioo atua isaanat, kake intajeu iyioo te ilo 


arruoni. Amu enino enkitoria, o engolon, o enkitoo, 
Intarasi o intarasi. Amin. 


Kore te siadi inia keji kulo ooirukurukore. 


OLAITORIANI Papa le shumata, iyioo ilaisiaiak linono le 
mborron ikiyieu tukul isupatisho ino e Papa te nkordunoto 
ino tang'amai ele asar lang le nkisisa o le nashe; ikisai 
iyie te mborron pee incho iyioo, te nkaraki isupatisho 
o Ikee le Nkerai ino, Yesu Kristo, o ti atua enkirukoto to 
sarge lenye pee kitum iyioo, o Enkanisa ino pooki empala- 
kinoto oo ng'ok ang, o eretoto pooki o lkee lenye. Kore 
te ne ikincho nikintaki iyie, Olaitoriani, ate, iltauja o 
iseseni lang, pee eaku olasar sinyati oishu le ng'eno; 
nikisai iyie te mborron, pee imput iyioo oong’ar ena Daa 
sinyati, te mpiris ino o emayianata naing'uaa keper. 

Te nkaraki ing'ok ang kumok mikiata isupatisho pee 
kintai olasar te kue iyie, kake ikisai iyie, tang'amai ena 
omono naishiaakino te neitaini, niminken isupatisho ang, 
kake tapalaki iyioo inkitadiat ang ti atua Yesu Kristo, 

Olaitoriani lang, metaa te ninye o te nebo ninye, itum 
enkanyit o enkisisa ti atua enchola e Nkiyang'et Sinyati, 
iyie Papa, Olaidimani le pooki intarasi. Amin. 


Kore te ne keji anaa keranyi kulo rorei, 


ENKISISA te Nkai e keper, naa kore te nkop osotua, o 
enchaman ti atua iltung'ana. Ikirrep iyie, ikimayian iyie, 
ikiomon iyie, ikisis iyie, ikirinyoki iyie enashe te nkaraki 
enkisisa ino kitok, Olaitoriani Enkai, Olaiguenani le keper. 
Papa Olaidimani le pooki. man NG ad 
. Iyie Olaitoriani, Oinoti lino kelei Yesu Kristo, Olaitoriani 
Enkai, Olkuo le Nkai, Enkerai e Papa, oitai ing'ok e nkop, 
tokordu iyioo. Kore iyie oitai ing'ok e nkop, tokordu 
iyioo. Kore iyie oitai ing?ok e nkop, tang?amai enkomono 
ang. Iyie owenita te nkaina e tatene e Nkai Papa, tokordu 
iyioo. 

x Amu iyie openy sinyati, iyie openy Olaitoriani, iyie 
openy Kristo te nebo Enkiyang'et Sinyati, olkitok oleng te 
nkisisa e Nkai Papa. Amin. 


Kore te ne keisho ildo Kasisi, anaa Askofu te naa ketii 
ninye, meshomo iltung'ana te na mayianata, 


NAA osotua le Nkai, olang iyiolounot pooki, metoripo 
iltauja o imparunot inchi ti atua eyiolounoto o enchaman 
e Nkai o ne Nkerai enye Yesu Kristo, Olaitoriani lang a 
emayianata e Nkai Olaidimani le pooki, Papa, Enkerai (0) 
Enkiyang'et Sinyati, metowena ti atua intai aboitare 
intai intarasi. Amin. 


64 


ENKOITEI NAIBATISIEKI 
INKERA KUNINI TE 
KUE ILTUNG RANA 


TI ATUA ENKANISA 


Keitarriyiani iltung'ana ajo keisupat te neibatisai inkera te 
mpar eJumapili anaa inkulie paritin sinyat te nkata naiturru- 
rro iltung'ana kumok; naa keitanapi neijia pee elikori ngam- 
arot enche ti atua esiana e Nkanisa e Kristo: o abaki sii 
pee eitaparuni pooki obo le lelo pooki ootii Enkanisa te inia 


kata enkibatisare enye makewan o lekutuk lenye oitaka ninye 
Nkai. 


Te nkaraki inia eikash te neitaini enkibatisare te nkutuk nai- 
rorie oleng ti atua inia kop. Abaki te naa neijia (te nkata 
naishiaakino) keibatisai inkera too nkulie paritin pooki. 
Ing'orai, te nkerai pooki naibatisai te naa lee, keyieuni 
ilaitasheikinok okuni, oare lewa, o ng'oriei nabo, o te nkerai 


nara ng'oriei, neyieuni ilaitasheikinok okuni, ng'orio are o 
lee obo. 


Te netumi inkera nayieuni neibatisai neisho ilooiu kasisi 
ilomon eng'or empar enye anaa te inia seran te kue Sayiata e 
Seran. Neijia lelo aitasheikinok o iloopeny enkerai nepuo 
aaweni enetaniki fonti pee eaku ilootanapate, te naa Sayiata 
e Seran, te siedi Enkisoma e are, abaki te naa Sayiata e 
Teipa, te siedi Enkisoma e are; anaa nadol ilo Kasisi 
naitanapisho. Nelo ilo Kasisi ng'ueji e inia fonti (neiputi 
enkare supat te na katay) te neitashe nejo. 


Amaa, ena kerai eidipaki aibatisa, anaa eitu ? 


Te neng amaa Eitu, neponaa Kasisi irerei airo. 


Intai oashami oleng, enkaraki oltung'ani pooki onutai 
neini too ng'ok, anaa natojo Olaitajeunoni lang Kristo pee 
ejo, Metii oloidim atijing'a enkitoria e Nkai, eitu eigili aiu, 
eitu eini te inoto ngejuk te nkare o te Nkiyang'et Sinyati, 
kasai intai oleng entoomon Enkai Papa, aaibot to Laitoriani 
lang Yesu Kristo, inchere too nkordunot enyena kumok 
eisho ena kerai inia nemeidim ninye atumo te mpukunoto 
enye openy, pee eibatisai te nkare o te Nkiyang'et Sinyati, 

neng'amari ti atua Enkanisa sinyati e Kristo, neitaii robata 
naishu e inia Anisa. 


Neiro Kasisi te inia kata, 
Matoomon. 


NA Ai, Olaidimani le pooki o ntarasi, te nkordunoto ino 
kitok, intajeua Nua o iltung'ana le nkaji enye to Ikadich pee 
meidaaya te nkare; nitoriko sii te seriani iltung'ana linono 
inkera e Israeli ti atua enaiposha Nanyukie, nintarriyianisho 
te inia kitanaanyukoto enkibatisare ino sinyati, o te nki- 
batisare e Nkerai ino Yesu Kristo nisham oleng, te sere e 
Jorrdan, nintisinya enkare naitukoo ing'ok inia natiu anaa 
enkitukoto naing'opa; Ikisai iyie, too nkordunot inono 
nemeata enkiting'oto ning'or ena kerai to Ing'er nintuku 
nintisiny ninye te Nkiyang'et Sinyati pee etum enjeunoto 
te ngoro ino, neng'amari ti atua olkadich le Nkanisa e 
Kristo. Kore eitasho ti atua enkirukoto ebore eng'ida ti 
atua siligi, ekuraki aibung endona ti atua enchaman, nepo- 
roo lopir le na kop e sina, pee ebaki te nkiting'oto enye 
enkop o ntarasi, neitoreisho te nebo iyie te inie intarasi o 
intarasi, ti atua Yesu Kristo Olaitoriani lang. Amin. 


NA Ai, Olaidimani le pooki obik intarasi, olaretoni le lelo 
pooki oata laikin, o sii lelo pooki likikuetiki nitii, o enkishon 
e lelo ooirukuto, o empiunoto enche lootuata, kiomo- 
noki ena kerai metaa kelotu ajing ena kibatisare sinyati, pee 
etum enkitaiinoto oo ng'ok enyena te inoto ng'ejuk e 
nkishui. Tang'amai ninye, Olaitoriani, te risioroto lekutuk 
lintaia te Nkerai ino nisham oleng, pee iro nijo, Entoomon, 
pee eishori intai; eng'oroto pee itumutum, entooshosh pee 
eboluni intai; Ayia inchoo taata iyioo likiomon3 kore iyioo 
ooing'oru, inchoo matum; tobolo iyioo ooshosh; pee 
etum ena kerai ating”ida te mayianata o ntarasi e nkisujata 
ino e keper, pee ebaki enkitoria o ntarasi nitojo te lekutuk, 
ti atua Kristo Olaitoriani lang. Amin. 


Neitasho te inia kata lelo tung'ana, neiro Kasisi, 
Entoning irereii loo Lomon Supati ootisiraki te Marko 
Sinyati, chapter 10, o olkereri 13. 


Neyaki ninche inkera kutiti, pee etum ninye aiseyie, 
nebuaki ninche iloiteng'eni lenyena. Kore pee edol Yesu 
negorokino, nejoki, Entapal inkera kutiti meetu enatii, emi- 

mitiki, amu inkera kutiti naatiu anaa kuna, enenche enki- 
toria e Nkai. Edede ajoki intai, kore olemeng”amaa enkitoria 
e Nkai anaa enkerai kiti, mejing katukul. Neibung too 
nkaik enyena, neiteleiki enkaina amayian. 


Te siedi eishunye ena kisoma, nejoki te inia kata Kasisi 
ilaitesheikinok kulo rereii. 


x . . # OK sa S 

Ilalashera laainei ooshami, ining'ining ti atua kulo omon 
irerei lo Laitajeunoni lang Kristo, ajo etanapishe injere 
meyakini ninye inkera; nekosakan kuldo ooiboyo ninche, 
anaa naitarriyianaki iltung'ana pooki meirukurukore imbaa 
enche nemetii entorrono. Nidolidol too kunda naataasa 
ninye too iasat enyena e oriong, eitoduaye ninche enking”- 
erunoto e oltau te nena kera, amu etanapa too nkaik 
enyena, neiteleiki inkaik nemayian. Emiaku naa ilooata 
olng'ash, kake eiruko aakoraki oleng too Itauja linchi aajo 
keng”amaa te ng'erunoto ena kerai aikunyi, neibung ninye 
too nkaik o Ing'er lenye; neisho ninye mayianata e nkishon 
o ntarasi neisho metaa olong'ar enkitoria enye nemeata 
enkiting'oto. Te nkaraki inia, ikitisiputua enchaman e Papa 
lang le keper te na kerai anaa naibalunyeki te Nkerai enye 
Yesu Kristo, nimikiata iyioo olng'ash inchere keng'amari 
ena siai ang e nchaman nikiyaunie ena kerai atua Enki- 
batisare enye sinyati , naa maishoo iyioo enashe te nkirukoto 
o te nkomono nadede, nikijo, 


NA Ai, Olaidimani le pooki lo intarasi, Papa lang le keper, 
ikirinyoki iyie enashe te mborron amu imboto iyioo 00 
matayiolo empiris ino, nikiruk iyie. Indimie iyioo mete- 
boreyia eyiolounoto, nintagol ena kirukoto ti atua iltauja 
lang intarasi. Inchoo ena kerai Enkiyang”et ino Sinyati, pee 
eigili aiu pee eaku olajung'oni le njeunoto nemeata enki- 
ting'oto, ti atua Olaitoriani lang Yesu Kristo, oishu 
neitoreisho te nebo iyie o Enkiyang'et Sinyati, taata o 
metabaki intarasi. Amin. 


Neitoki Kasisi ajoki ilaitasheikinok neijia. 


Intai ooshami, iyautua ena kerai ene meibatisai, itoomono 
Olaitoriani lang Yesu Kristo pee esham neng'amaa ninye, 
neitai ninye too ng'ok enyena, neitisiny ninye te Nkiyang”et 
Sinyati, neisho enkitoria e keper, o enkishon o intarasi. 
Ttining'o sii aajo keitayia Olaitoriani lang Yesu Kristo ti 

atua ilomon lenyena supati lekutuk inchere keishoru kuna 
baa pooki nitoomonutua; naa kore ilo lekutuk lenye, kore 
te nkalo enye, kedede keibung neitabaya. Te nkaraki inia 
keitayia Kristo ele lekutuk, meata ajo meitai sii ena kerai 
te nkalo enye too lekutukie linchi, intai oora ilaitesheikinok 
lenyena (metabaki ilarin oidim atojoyie openy) aajo Keany 
Shetani o siaitin enyena pooki, neiruk oshi ake orerei 
Sinyati le Nkai, neibung inkitanapat enyena te njing'aroto. 


Ayia, te nkaraki inia, kaibar intai, 


Iany iyie te nkarna e na kerai, Shetani o siaitin enyena 
pooki, o imbaa e pesho o enkisisa e nkop, te nebo ing'uarat 
o inong'uarat enyena, o iyieunot naabore ing'ok eo sesen, 
metaa mirukurukore ninche, anaa incho ninche mikitoriko ? 
Walata. Kaany ninche pooki. 


Kasisi. 
Amaa, irukuto te Nkai Papa Olaidimani le pooki, Olai- 
tobirani le keper o le nkop ? 

O te Yesu Kristo, Enkerai enye kelei, Olaitoriani lang? 
Irukuto ajo etunutateki te Nkiyang'et Sinyati, etiuwaki te 
inia Oliontoi Maria, eitamioki te nkitoria e Pontio Pilato, 
neshei te salaba, nee, nenukari, nedoki enkop oo lootuata 5 
kore te mpar e uni nepiu aitoki aing'uaa ilootuata , neilepaa 
alo keper, newonita te nkaina e tatene e Nkai Papa, Olai- 
dimani le pooki; naa keitoki aing'uaa idie alotu aiguenare 
ilooishu abaki ilootuata ? 

Irukuto te Nkiyang'et Sinyati, Enkanisa sinyati natii 
inkuapi pooki; Enchola oo Sinyat5, Empalakinoto oo 
ng'ok, Empiunoto e sesen; o Empuan nemeish ? 

Walata. Fe, kairukuto nena akoraki. 


Kasisi. 
Iyieu nikimbatisai ti atua ena kirukoto ? 
Walata. Ee, inia ayieu. 


Kasisi. 
Imbung te njing'aroto iyieunot sinyat e Nkai, o inkitanapat 
enyena nisabisab ti atua ninche imparitin pooki e nkishon 


ino? 
Walata. Kaibung nena te retoto e Nkai. 

Nejo Kasisi te inia kata, 


NA Ai, e nkordunot, inchoo metaa kenukari Adam musana 
otii atua ena kerai, metaa kepiu oltung'ani ng'ejuk ti atua 
ninye. Amin. 

Indimie pee ee ti atua ninye ing'uarat torrok e sesen, 
neaku imbaa pooki e Nkiyang'et Sinyati naaishu nebulu ti 
atua ninye. Amin. 


Indimie ninye te ngolon o te nkidimata pee etum aisula 
nemir Shetani, o enkop o sesen. Amin. 


Indimie pooki ng'ai orikuni ene te nkaraki enkisiaiya ang 
pee eishopokini sii ninche supatisho e keper, neishori inki- 
shorunot o ntarasi, ti atua inkordunot inono, Olaitoriani 
Enkai namayiana, ninchu intore intokitin pooki intarasi. 
Amin. 


NA Ai, Olaidimani le pooki oishu intarasi, naa Enkerai 
ino nisham oleng Yesu Kristo, te nkaraki empalakinoto o0 
ng'ok ang, eibukoyie enkare o sii osarge ti atua mug enye 
sinyati oleng, neitanap sii ilkipaareta lenyena meshomo 
aitayiolo iloshon pooki, imeibatisai ninche te Nkarna 
e Papa, ne Enkerai o ne Nkiyang'et Sinyati , ikiomon iyie 
tuuro enkiok ino te nkomono e le turrur, intisinya ena are 
pee eituk ing'ok te nking'opata, nincho ena kerai, natum 
taata enkibatisare, metang'amai emborei e munyani ino, 
pee ewon intarasi ti atua esiana oo nkera inono naageluno 
naabore enkirukoto, ti atua Yesu Kristo Olaitoriani lang. 
Amin. 


Neya inia kata Kasisi nena kera manaabo too nkaik 
enyena nejoki lelo aitasheikinok, 
Emboto enkarna e na kerai. 


Neibot ilo Kasisi enkarna anaa enaipotokaki te siedi, bee 
esipuni ajo kedede megol enkare te inia kerai te nepiki atua 
inia are, neing ori pee metum emion te siedi, nejo, 


Ng'ania, kaibatisa iyie te Nkarna e Papa o ne Nkerai o ne 
Nkiyang'et Sinyati. Amin. 


Kake te nesipuni ajo meata engolon inia kerai naidim te 
nebukokini enkare, nejo inia kata irerei anaa naasira te kue. 


Ng'ania, kaibatisa iyie te Nkarna e Papa o ne Nkerai o ne 
Nkiyang'et Sinyati. Amin. 

Nepon te inie ajo, 

Iking'amaa ena kerai ti atua olturrur le mboo e Kristo, 
*Kore tene kemin- nikiminchir?t ninye to lminchere le 
chir Kasisi ena kerai Msalaba, metaa meitoki atum ninye 
to Iminchere le Msal- enkurruna te nelimu enkirukoto e 
aba te nkomom enye. Kristo oteshoki, nearare te mpijan 
ing'ok, o enkop, o Shetani, ti abori bendera enye; neigutaa 
anaa askari o laisiaiani le Kristo ebore enkirukoto metabau 
enkiting’oto e nkishon enye. Amin. 


Nejo Kasisi te inie, 


Ilalashera ooshami, ikidol taata etoiuwaki kuna kera kat 
are, etipikaki atua osesen le Nkanisa e Kristo, matirinyoki 
Enkai Olaidimani le pooki enashe te nkaraki kuna baa 
supati; nikiomon ninye to ltau obo metaa kepuo kuna kera 
kue te nkishon enche pooki anaa natang’asutua taata. 


Negil kung'a pooki te ne nejo, 
PAPAlangotii keper, Meitisinyi Enkarnaino, Meu enkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo ilooitarriki 
iyioo. Nimirik iyioo atua isaanat, kake intajeu iyioo te ilo 
arruoni. Amin. 


Nejo Kasisi te inie, 


KINCHO enashe oleng, iyie Papa lo Ing'er kitok, amu 
itashama aisho kuna kera inia inoto ng'ejuk te Nkiyang'et 
Sinyati, ning amaa metaa inkera inono katukul nintubulu 


nipik atua Enkanisa ino sinyati. Nikiomon iyie te mborron ' 


te kuna kera naatuata too ng'ok neishu to nadede, nenukaro 
te nebo Kristo ti atua olke lenye, pee etumi aatiik ildo 
tung'ani musana, neitaini katukul osesen pooki loo ngok; 
anaa naishooki metaa enchola eo lke lo Layieni lino, 
neaku sii le mpiunoto enye, abaki te nkiting'oto, o te nebo 
ilootung’ayieki le Nkanisa ino sinyati, nejung enjung'ore 
e nkitoria ino nemeata enkiting’oto te Kristo Olaitoriani 
lang. Amin. 


Neitashe pooki te inie; nejoki Kasisi lelo aitasheikinok ena 
kitaarriyianata, 

Te nkaraki naatojo kuna kera too Ing'ejepa linchi intai 
Ilaitasheikinok lenche, ikiany Shetani o isiaitin enyena 
pooki, nikiruk Enkai, nikisiai ninye, nemeata ajo miparoro 
aajo imbaa inchi naa esiai inchi pee ing'oraa kuna kera 
meitayioloi neing'ori metaa enkata nang'enu ayiolo imbaa 
kituaak naataasa ninche te ne too Ing'ejepa linchi. Neitoki 
aaponaa ayiolou nena baa nimbotibot meinining'o 
elimunoto. Naa kore enalusoo te neing'ori metayiolo 
imbaa e nkirukoto, o Enkomono eo Laitoriani, o inkitanapat 
tomon too nkutukie enche, pee eyiolo neiruk inkulie baa 
pooki anaa naishiaakino le Kristo te supatisho eoo Itauja 
lenche, neitubuluni kuna kera anaa enaishiaakino te 
nkoitei nauriyie Enkai, neirukurukore imbaa e Kristo. 
Entaparo enkata pooki inchere keitadol iyioo enkibatisare 
imbaa nikimbalunye, naa nena pee kirukurukore naaitodua 
iyioo Olaitajeunoni lang Kristo, nikintanyaanyukie ninye 
ate eneikuna pee ee o eneikuna pee epiu te nkaraki iyioo, 
neijia kitiu iyioo looibatisaki, nikie too ng'ok nikipiunye 
nadede, nikipuo kue enkata pooki kituata too ng'uarat 
ang pooki torrok, nikipuoyie imparitin pooki ti atua supa- 
tisho pooki o enkanyit te nkuretisho e Nkai. 


Nepon te inie ajo, 
Empartai kuna kera meyiakini Askofu pee etum aiteleki 
inkaik, enkata naidim aatojo Imbaa e Nkirukoto, o 
Enkomono o Laitoriani, o nena Kitanapat Tomon, too 
nkutukie enche, neponikini enkitayioloto e Katekismo e 
Kanisa naitobiraki te nkaraki inia. 


Te neitaini Enkibatisare enkata nemetii Sayiata e Seran anaa 
ne Teipa, neisho Kasisi meshomo lelo tung'ana ooiturrurrote 
nejo, 

METAMAYIANA intai Olaitoriani neirrita intai, meing- 
oraa intai Olaitoriani te nkomom enye, neisho intai 
osotua, taata o intarasi. Amin. 


Meing'ashi katukul to Rerei le Nkai inchere kore inkera 
naaibatisaki te nee, eitu eas ing'ok o iasat, kejeu nena kera 
metii olng'ash. 

ENKOITEI NAIBATISIEKI 
ILTUNG' ANA KITUAAK 
ANAA ILOOIDIM SII 
AATANG'AMAI OOPENY 


Te netumi iltung ana ooyieuni neibatisai naa iltungana 
kituaak nemeata ajo melikini Askofu anaa oltung'ani oishori 
meing'orai imbaa enche ewon eng'or imparitin saba 
naalolong'a. Naa kore lelo oolimu ilomon anaa ilooiu 
ninche anaa ilkulikai tung ana ngeni; metaa keing'orari 
metalioto ajo keitayioloki te nkitabaroto metaa ilooyiolo 
imbaa naairuki ti atua empukunoto e Kristo, metaa keitar- 
riyiani aitoki iliung ana pee eitobirakini te nkomono o 
empukoroto, pee eng”amaa Sakramenti nara sinyati. 


Te nedoli etaa iltung ana ooishiaakino, neitanap ilaitashekinok 
(eiturrurrote iltung ana te mpar e Jumapili anaa natiaakinete 
pookt) pee etum aayau nenyakita fonti te siedi enkisoma e are, 
te naa Sayiata e Seran, te naa Sayiata e Teipa, anaa nadol 
ilo Kasisi te nkata natiaakinete. 


Kore pee eidip Kasisi aitasho te inie neibar te naa ketii 
oltung'ani oibatisieki apa anaa eitu; te nejokini, Eitu; nejo 
inchi Kasisi. 

Intai ooshami oleng, enkaraki iltung?ana pooki oonutai 
neini too ngok, kulo ootiuaki to sesen naa le sesen, naa 
kore ilooirukurukore ni atua sesen nemeidim ninche aai- 
ting'ida Enkai mara ake keweni ti atua ing'ok neas ing'ok 
kumok too iasat enche; anaa natojo Olaitajeunoni lang 
Kristo pee ejo, Metii oloidim atijing'a enkitoria e Nkai, 
eitu eigili aiu, eitu eini te inoto ng'ejuk te nkare o te 
Nkiyang'et Sinyati, kasai intai oleng entoomon Enkai 
Papa, aaibot to Laitoriani lang Yesu Kristo, inchere te 
supatisho enye kitok metaboreya kulo tung'ana pee etum 
orerei obo nemeidim ninche te mpukunoto enche maate; 
pee eibatisai te nkare o te Nkiyang'et Sinyati, neng'amari 
ti atua Enkanisa sinyati e Kristo, neaku robat naaishu e 
inia Anisa. 

Nejo Kasisi, te inia kata, 
Matoomon. 

Te inie kegil kung'a iltung'ana pooki. 


NA Ai, Olaidimani le pooki o ntarasi, te nkordunoto ino 
kitok, intajeua Nua o iltung'ana le nkaji enye to Ikadich 
pee meidaaya te nkare; nitoriko sii te seriani iltung'ana 
linono, inkera e Israeli ti atua enaiposha Nanyukie ninto- 
duaya te inia enkitanyaanyukoto e nkibatisare ino sinyati, 
o te nkibatisare e Nkerai ino Yesu Kristo nisham oleng, 
te sere e Jorrdan, nintisinya enkare naitukoo ing'ok inia 
natiu anaa enkitukoto naing'opa 5 Ikisai iyie, too nkordunot 
inono nemeata enkiting'oto ning'or to Ing'er lelo aisiaiak 
linono; intuko nintisiny te Nkiyang'et Sinyati pee etum 
enjeunoto te ngoro ino, neng”amari ti atua olkadich le 
Nkanisa e Kristo, eidipa aaitasheito ti atua enkirukoto 
ebore eng'ida o ti atua siligi, nekuraki aaibung endona ti 
atua enchaman, neporoo lopir le na kop e sina, pee ebaki 
te nkiting” oto enye, enkop o intarasi, neitoreisho te nebo 
iyie te inie intarasi o intarasi; ti atua Yesu Kristo Olai- 
toriani lang. Amin. 


NA Ai, Olaidimani le pooki obik intarasi, olaretoni le lelo 
pooki ooata laikin, o sii lelo pooki likikuetiki nitii, o 
enkishon e lelo ooirukuto, o empiunoto enche lootuata, 
kiomonoki kulo tung'ana metaa kepuonu aajing ena kiba- 
tisare sinyati, pee etum enkitaiinoto oo ing'ok enche te 
inoto ngejuk e nkishui. Tang'amai ninche, Olaitoriani, 
te risioroto lekutuk lintaia te Nkerai ino nisham oleng, 
pee iro nijo, Entoomon, pee eishori intai; eng'oroto pee 
itumutum, entooshosh metoboluni intai; Ayia inchoo taata 
iyioo likiomon; kore iyioo ooing'oru inchoo matum; tobolo 
iyioo ooshosh oltim; pee etum kulo tung'ana aating’idata 
te mayianata o intarasi, enkitukuoto ino e keper, pee ebaki 
enkitoria o intarasi nitojo te lekutuk; ti atua Kristo 
Olaitoriani lang. Amin. 


Neitasho te inia kata lelo tung'ana, neiro Kasisi, 


Entoning irerei supati ootisira Yohana Sinyati Chapter uni 
o olkereri le kue. 


Etii apa oltung'ani loo Lfarisayo oji enkarna Nikodemo, 
aitoriani loo Lyahudi. Nelotu ele tung'ani enetii Yesu 
kewarie, nejoki, Rabbi, kiyiolo aajo ira olaiteng'enani 
oing'uaa Enkai: amu meatai oltung'ani oidim ataasa kuna 
kitoduat nias iyie te nemeboitare Enkai ninye. Newaliki 

Yesu ajoki ninye, Esipa, esipa, aajoki iyie, te neitu eini 
oltung'ani te inoto naing'uaa shumata, nemeidim atoduaa 
Enkitoria e Nkai. Nejoki Nikodemo ninye, Kaji eiko 
pee eidimi aatoiu oltung'ani etaa moruo? Keidim ninye 
atushukokinoyu eni are enkoshoke e ng'otonye metoini ? 
Newaliki Yesu ajoki, Esipa, esipa, aajoki iyie, te neitu eini 
oltung”ani te nkare o te Nkiyang'et, nemeidim atijing'a 
Enkitoria e Nkai. Ore enatoiwuoki to sesen, naa osesen, 
ore enatoiwuoki te Nkiyang'et naa enkiyang'et. Ming'asia 
te naatiaaka, Meata kata nemeini intai te inoto naing'uaa 
shumata. Fisiusiu enkijabe nelo eneyieu, nining oltoilo 
lenye, nimiyiolo eneing'uaa, aashu enelo: neijia etiu pooki 
ng'ai oini te Nkiyang'et. 


Kore pee eidip te siadi ejo irerei le na kitaarriyianata. 


Intai ooshami itoning'o te kulo Omon Supati irerei lo 
Laitajeunoni lang Kristo ajo, kore oltung'ani leitu eini te 
nkare o te Nkiyang'et meidim atijing'a enkitoria e Nkai. 
Intai te le rerei indimidimi aatodol ena Sakramenti enkiro- 
tetisho nemeata ajo metumi. Etiu anaa inia kata pee eilep 
Yesu alo keper anaa nikisoma te Chapter e nkiting'oto 00 
lomon lenyena Marko Sinyati pee eitanap ilkipaareta 
lenyena nejo, Enchom inkuapi pooki, entolikoi Ilomon 
Supati te pooki ooitobiraki. Pooki ciruk neibatisai neita- 
jeuni, o leitu eiruk neiguenareki. Naa keitodol ilo rerei 
iyioo eretoto kitok nikitum te ine. Naa neijia etiu pee eng- 
amaa Petro Sinyati olkipaaret enkata nang'as alikoo 
Ilomon Supati ilkumok eitameito iltauja lenche, neibar 
ninye o ilkulie kipaareta, Intai lolewa o ilalashera lang, kaa 
kias? Neng'amaa ajoki, Embelekenyata meibatisai intai 
pooki pee itumutum empalakinoto oo ng'ok pee eishori 
intai enkishorunoto e Nkiyang'et Sinyati. Kore lekutuk 
naa te ntai o inkera inchi o pooki ooibot Olaitoriani Enkai 
ang. O too Ikulie rerei kumok ooitagolisho ajo, Entajeu 
ate te le porror torrono. Amu (Ketiu anaa ilo kipaaret 
olimu te nkai ng'ueji) kore enkibatisare keitajeu iyioo taata 
(namara pee eitai latukuny lo sesen, kake ng'amaroto o 
Itau supat naishiaakinore Enkai) te mpiunoto e Yesu 
Kristo. Emipik ate olng'ash, eruko ake ti atua iltauja 
linchi pee eitinyikuni kulo tung'ana te ng'ida, ooibeleke- 
nyate to nadede, nepuonu enetii ninye te nkirukoto5 
neishori empalakinoto oo ng'ok enche, nepik Enkiyang'et 

Sinyati5 neisho ninche emayianata o nkishon o ntarasi, 
neisho metaa iloong'ar enkitoria enye o ntarasi. 

Te nkaraki ena natolimuaki kiyiolo enchaman e Papa 
lang le keper too kulo tung'ana te Nkerai enye Yesu Kristo; 
matorinyoki enashe te nkirukoto o te nkomono oo Itauja, 
matojo te nebo pooki, 


NA Ai, Olaidimani le pooki lo intarasi, Papa le keper, 
ikirinyoki iyie enashe te mborron amu imboto iyioo 00 
matayiolo empiris ino, nikiruk iyie. Indimie iyioo mete- 
boreya eyiolounoto nintagol ena kirukoto ti atua iltauja 
lang intarasi. Inchoo kulo tung'ana Enkiyang'et ino 
Sinyati pee eigili ain pee eaku olajung'oni le njeunoto 
nemeata enkiting'oto5, ti atua Olaitoriani lang Yesu 
Kristo, oishu neitoreisho te nebo iyie o Enkiyang'et 
Sinyati, taata o metabaki intarasi. Amin. 

Nejoki Kasisi te ne kuldo ooyieu neibatisai ele rerei. 
Intai ooshami oleng ietuo ene iyieuu enkibatisare sinyati, 
itoning'o natojo kulo ootutumote, pee eomon pee eng'amaa 
intai Olaitoriani lang Yesu Kristo nemayian intai nelaku 
intai too ng'ok inchi, neisho intai enkitoria e keper o 
enkishon o ntarasi. Itoning'o sii aajo keitaia Olaitoriani 
lang Yesu Kristo lekutuk ti atua Orerei lenye sinyati ajo 
keisho iyioo imbaa pooki nikitoomonutua, naa te lekutuk 
lenye te nkalo enye cibung neitabaya. Kore te siedi ilo 
lekutuk oitaia Kristo nemeata ajo mintai sii intai te mbata 
inchi lekutukie te kue kulo alimunok linchi o ele Orere 
pooki otii aajo ianyiany Shetani o isiaitin enyena pooki, 
nirukuruk Orerei Sinyati le Nkai oshi ake niasias inkitana- 
pat enyena te nkirukoto. 

Neibar te ne Kasisi kulo tung'ana ooibatisai maobo obo 
ajoki inji. 

Enkibara. 
Amaa iyie, iany iyie Shetani o isiaitin enyena pooki o 
imbaa e pesho o enkisisa e nkop, te nebo ing'uarat torrok 
enyena, o iyieunot oo seseni naabore ing'ok, metaa miru- 
kurukore ninche anaa incho ninche mikitoriko ? 
Walata. Kaany ninche pooki. 

Enkibara. 
Amaa iyie, irukuto te Nkai Papa Olaidimani le pooki, 
Olaitobirani le keper o le nkop ? 

O te Yesu Kristo, Enkerai enye kelei, Olaitoriani lang ? 
Irukuto ajo etunutateki te Nkiyang'et Sinyati, etiuwaki te 
inia Oliontoi Maria, eitamioki te nkitoria e Pontio Pilato, 
neshei te salaba, nee, nenukari, nedoki enkop oo lootuata, 
kore te mpar e uni nepiu aitoki aing”uaa ilootuata , neilepaa 
alo keper, newonita te nkaina e tatene e Nkai Papa, Olai- 
dimani le pooki, naa keitoki aing”uaa idie alotu aiguenare 
ilooishu abaki ilootuata ? 

Irukuto iyie te Nkiyang'et Sinyati , Enkanisa sinyati natii 
inkuapi pooki, Enchola oo Sinyat , Empalakinoto oo ng'ok: 
Empiunoto e sesen; o Empuan nemeish ? 

Walata. Ee, kairukuto nena pooki akoraki. 


Enkibara. 


Amaa, iyieu nikimbatisai ti atua ena kirukoto ? 
Walata. Ee, neijia ayieu. 


Enkibara. 


Ta naa neijia, iyieu iyie niruk nias inkitanapat sinyat e Nkai 
o nayieu ninye, nisabisab ti atua ninche imparitin pooki e 
nkishon ino? 

Walata. Kanyok aiko neijia, aaretito Enkai. 


Nejo te ne Kasisi, 


NA Ai e nkordunot, inchoo metaa enukari Adam musana 
otii atua kulo tung'ana metaa kepiu ilo tung'ani ng'ejuk ti 
atua ninche. Amin. 


Indimie pee ee ti atua ninche ing'uarat torrok e seseni, 
neaku imbaa pooki ne Nkiyang'et naaishu nebulu ti atua 
ninche. Amin. 


Indimie ninche te ngolon o te nkidimata pee eisulie te 
ng'ida Shetani o enkop o sesen. Amin. 


Indimie lelo likitorikutua ene, iyioo ilaisiaiak linono ootii 
esiai ino pee eishopokini sii ninche isupatisho e keper, 
neishori inkishorunot o ntarasi ti atua enkordunoto ino, 
Olaitoriani Enkai oisisi, inchu nintore intokitin pooki intar- 
asi. Amin. 


NA Ai, Olaidimani le pooki oishu intarasi, naa Enkerai ino 
nisham oleng Yesu Kristo, te nkaraki empalakinoto oo 
.ng'ok ang, oibukoyie enkare o sii osarge ti atua mug enye 

kirotet neitanap sii ilkipaareta lenyena meshomo aitai 
iloshon pooki ilkipaareta meibatisai ninche ti atua Enkarna 


: Papa o ne Nkerai, o ne Nkiyang'et Sinyati; ikisai iyie, 


toning’o enkomono e le turrur, intisinya ena are pee citu- 
ki ng'ok te nking'opata, nincho kulo tung'ana ootum taata 
enkibatisare te inia are metang'amai emborei e mpiris ino, 
pee eweni intarasi ti atua esiana oo nkera inono naageluno 
naabore enkirukoto3 ti atua Yesu Kristo Olaitoriani lang. 
Amin. l 


Neibung te ne Kasisi enkaina enye e tatene loyieu neibatisat 
neitasheye te nkalo e fonti te ng'ueji neishiaakino nedol ajo 
eisupat, eyieu enkarna te kulo aitashekinok neitadoki enkare 
anaa ebukoki, ejo, Ng'ania, kaibatisa iyie te Nkarna e Papa, 
o ne Nkerai, o ne Nkiyang'et Sinyati. Amin. 


Nojo te ne Kasisi, 


IKING AMAA ele tung'ani ti atua olturrur le mboo e 
Kristo naminchir? ninye to Iminchere xKĶoretene keminchir 
le Msalaba metaa meitoki atum ninye Kasisi ilo tung'ani to 
engorona te nelimu enkirukoto e Kristo mee le NT atdhe 
oteshoki, nearare te mpijan ti abori "02202100 enye. 
bendera enye ing'ok, enkop o Shetani, newon aa askari le 
Kristo ebore enkirukoto metabaa anaa enkiting'oto 
enkishon enye. Amin. 


Nejo te ne ilo Kasisi, 


Ilalashera ootashamaki, ikidol taata etiuwaki kulo tung'ana - 
kata are etipikaki atua osesen le Nkanisa e Kristo, matirin- 
yoki Enkai Olaidimani le pooki enashe te nkaraki kuna baa 
supati; nikiomon ninye to ltau obo metaa kepuo kue te 
nkishon enche natelekuaki meitorisi te na ng'asunoto, 


Kore te ne kegil kung'a pooki nejo, 


PAPA langotii keper, Meitisinyi Enkarnaino, Meuenkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo dlooitarriki 
iyioo. Nimirik iyioo atua isaanat, kake intajeu iyloo te ilo 
arruoni. Amu enino enkitoria, o engolon, o enkitoo, 
Intarasi o intarasi. Amin. l 

IKINCHO iyie te mborron enashe Papa le keper, amu te 
munyani imboto iyioo metabaa anaa nikiyiolou empiris ino 
nikiruk iyie. Toriko iyioo te na yiolounoto nintagol ena 
kirukoto ti atua iltauja lang intarasi. Inchoo kulo tung'ana 
Enkiyang'et Sinyati, metaa eigilaki aaiu taata netaa ila- 
jung'ok le njeunoto eo ntarasi ti atua Olaitoriani lang Yesu 
Kristo, nindimie ninche metowena aa ilaisiaiak linono 
netum lekutukie linono, ti atua ilo Aitoriani lang Yesu 
Kristo, Enkerai ino, naishu neitoreisho te nebo iyie aa obo 
o Enkiyang'et Sinyati intarasi. Amin. 


Kore pee eidip aaitasho pooki, nejoki ilo Kasisi ilai- 
tashekinok, 


Amu te nkaraki keitaiutua kulo tung'ana lekutukie te kue 
intai aajo keany Shetani o isiaitin enyena pooki, neiruk 
Enkai, neisiai ninye; meata aajo mintaparoro intai pooki 
ate aajo esiai naishiaakino intai naitaparo ninche olmomai 
kitok o lekutuk o elimoto naitaiutua ninche te kue ele 
turrur o te kue intai ilalimunok lenche ootegeluaki. 
Nimbotimbot ninche pee eiterishaki ayiolou aishiaki 
Orerei Sinyati le Nkai pee ebulu ninche te mpiris o eyio- 
lounoto o Laitoriani lang Yesu Kristo, neweni te kue 
Enkai te supatisho o te mborron atua ena kop e taata. 


Nelo kue te ne ajoki lelo ooibatisaki nejo, 


O intai sii oishopo Kristo taata te nkibatisare, naa esiai 
inchi otaa inkera e Nkai o ne wang'an, te nkirukoto ti atua 
Yesu Kristo pee ipuoyieyie enaishiaakino enkibototo e 
Kristo o enaishiaakino inkera e wang'an ; entaparo oshi ake 
aajo enkibatisare naa elimoto ang: naa inia pee kirukuru- 
kore enkoitei o Laitajeunoni lang Yesu Kristo pee eitanya- 
anyukieki ninye, netiu anaa ketua ninye nepiu te nkaraki 
iyioo, naa neijia kinko iyioo ooibatisaki, ikiee too ng'ok 
nikipiu te supatisho, nikiar metuata oshi ake ing”uarat ang 
torrok naaisamis, nikipuo kue imparitin pooki ti atua 
supatisho pooki o elototo naishiaakino Enkai. 


Kore oltung'ani pooki oibatisaki te na pukunoto keishiaakino 
te neitisipuni te Askofu te siedi enkibatisare enye te neidip 
ataanapai, pee etum aitoomono te Nchola Sinyati. 

ENKIBARA 
(KATEKISMO) 


NAA INIA ENKITAYIOLOTO 
NAYIOLOU POOKI TUNG'ANI 
TE KUE EITU EYAUNI 
ENETII ASKOFU METISIPUNI 


Keibar A. ilo B. ajo, 
Ikiji aa enkarna ? 


Neng'amaa B. ajo, 
Kaaji enkarna, Ng'ania. 


A. Naa ng'ai likinchoo inia arna ? l SN 

B. Kaaishooki ena arna too laitashekinok laainei ti atua 
enkibatisare ai, pee aaku nanu robata e Kristo, enkerai € 
Nkai, o lajung’oni le nkitoria e keper. 


A. Kalo rerei kintaasita te inia kata ilaitashekinok linono ? 
B. Kaaitaasita te inia kata imbaa uni lekutukie okuni o 
ilmoma te nkarna ai kewan. Ne kue, ajo Kaany nanu She- 
tani o ilkazin lenyena pooki, o enkisisa e na kop torrono, O 
in e pesho enyena o ing'uarat pooki torrok „e sesen. 
Ne are, ajo Kairuk Inkishiaakinot pooki e Nkirukoto e 
Kristo; Ne uni, ajo Kaibung imbaa pooki sinyat e nchaman 
e Nkai o Inkitanapat enyena naisabisab ti atua nena, im- 
paritin pooki e nkishon ai. 


A. Mijo kinjiaakino iyie ti nias niruk anaa natojo ninche te 
lekutukie ? i 
B. Ee, kedede inia adol naa kaas nena te retoto e Nkai. 
Naisho Papa le keper enashe to ltau lai, anaa naaiboto 
maeu atua enkoitei e njeunoto ti atua Yesu Kristo, 
Olaitajeunoni lang. ng ji 
Naomon Enkai pee aisho empiris enye pee awon ti atua 
inia oitei metabaa anaa enkiting'oto e nkishon ai. 


A. Tojo Inkishiaakinot e Nkirukoto ino. 
B. Kairukuto te Nkai Papa Olaidimani le pooki, Olaito- 
birani le keper o le nkop: aii batan 

O te Yesu Kristo, Enkerai enye kelei, Olaitoriani lang, 
otunutateki te Nkiyang'et Sinyati, otiuwaki te inia Olion- 
toi Maria, oitamioki te nkitoria e Pontio Pilato, neshei te 

- salaba, nee, nenukari, nedoki enkop oo lootuata; kore te 
mpar e uni nepiu aitoki aing'uaa ilootuata, neilepaa alo 
keper, newonita te nkaina e tatene e Nkai Papa Olaidimani 
le pooki; naa keitoki aing'uaa idie alotu aiguenare ilooishu 
abaki ilootuata. 

. Nairukuto te Nkiyang'et Sinyati; Enkanisa sinyati natii 
inkuapi pooki, Enchola oo Sinyat: Empalakinoto oo 
ng'ok; Empiunoto e sesen; o Empuan nemeish. Amin. 


A. Amaa ti atua kuna Kishiaakinot e Nkirukoto ino, akua 
baa itayiolo oleng ? l 

B. Ne kue, kayiolou airuko te Nkai Papa laaitobira nanu o 
enkop pooki sii; 

Ni are, kayiolou airuko te Nkai Enkerai naatalakua nanu o 
iltung'ana pooki; 

Ni uni, kayiolou airuko te Nkai Enkiyang'et Sinyati naai- 
tisinyita nanu o ilgelunot pooki le Nkai. 


4. Itojo keitaitua ilaitashekinot linono lekutukie te nkaraki 
iyie ajo imbung iyie Inkitanapat e Nkai. Tolikaki aja nena 
Kitanapat ? 
B. Tomon. 


A. Akua ninche? 

B. Nena naatojo Enkai ti atua Embuku e Exodus (naa 
Enkipung'unoto) chapter 20, pee ejo, Nanu Olaitoriani 
Enkai ino, likintaia te nkop e Misri ti atua enkaji e sink- 
aisho. 

1. Meata ajo iata ai Ai namara Nanu. 

2. Mintobir enkitanyaanyukoto nakueta, anaa enkitan- 
yaanyukoto e ntoki natii keper, anaa natii enkop, anaa natii 
inkariak naatii enkop. Migurumakino asai, anaa isiai, amu 
nanu Olaitoriani Enkai ino, Enkai nalom, naijiparie inkera 
ing'ok oo loomenye metabaki erisiore e uni anaa ne ong'- 
uan e lelo laaiba nanu, naing'eru iip kuru te lelo laasham, 
neibung inkitanapat aainei. 

3. Mimbot Enkarna o Laitoriani Enkai ino pesho, amu 
mejo Olaitoriani eitu eitarruo oltung'ani oibot Enkarna 
enye pesho. 

. 4: Taparo empar e Sabato intisinya. Intai esiai ino 
imparitin ile, nias isiaitin inono pooki, kore mpar e saba 
naa Sabato o Laitoriani Enkai ino. Mintai inia par esiai hoo 
nabo, iyie openy, olayieni lino, entito ino, anaa orindik lino, 
anaa erindik ino, anaa inkishu inono, anaa olomoni otii 

enkang ino, amu eitobira Olaitoriani keper o enkop, o 
inaiposha kituaak, o intokitin pooki naatii too mparitin ile, 
neyieng'iyeng'a te mpar e saba, te nkaraki e inia pee etam- 
ayiana Olaitoriani empar e Sabato aitisiny. 
. 5, lanyita papa lino o ng'utunyi, pee eaku kumok 
imparitin inono niwon te nkop nikinchoo Olaitoriani 
Enkai ino. 

6. Miar metua. 

7. Miloloito. 

8. Mipurisho 

9. Minteeniki likai sapare. 

10. Ming'uar enkaji e likai, ming”uar embaratut e likai, 
anaa orindik lenye, anaa erindik enye, anaa olkiteng lenye, 
anaa sikiria enye, anaa entoki hoo nabo e likai. 


A. Atua kuna Kitanapat akua imbaa kituaa nintayiolo iyie 
kewan ? 

B. Kaitayiolo kewan imbaa are: enaishiaakino te Nkai o 
enaishiaakino te lelatia ai naas. 


A. Amaa, akua imbaa naaishiaakino te Nkai nias ? 

B. Kuna imbaa naaishiaakino te Nkai naas, naa kairuk 
ninye, naurie ninye, nasham ninye to ltau lai pooki, te 
ng'eno ai pooki, te nkishui ai pooki, o te ngolon ai pooki; 
asai ninye, narinyoki enashe, natiriman ninye katukul, 
naibot ninye, naanyit Enkarna enye sinyati, o Rerei lenye, 
naisiai ninye te nadede imparitin pooki e nkishon ai. 


A. Akua imbaa naishiaakino te lelatia ino nias ? 

B. Kuna imbaa naaishiaakino naas te lelatia ai, asham 
ninye anaa kewan, naitaas iltung?'ana pooki anaa nayieu 
ninche naaitaas nanu; asham papa o yieyio, naanyit naret 
ninche; aanyit nairuk Olaiguenani, o pooki kutiti te ninye 
oishooki inkitanapat , naning”isho too laiguenak lainei, too 
lalikiorok lainei, o too looitoomon iyioo too Itauja o too 
Ikituaa lainei, naitore kewan te mborron o te ng'iriata 
aishiaakino iltung'ana pooki kituaa te nanu, namaitariki 
iltung'ana pooki te nairo anaa te naas; naaku oltung'ani 
losipat naitadede te pooki naas; namaata lidata anaa enkiba 
ti atua oltau lai, naibok enkaina ai pee mapurroo entoki 
pooki nairita olng”ejep lai pee mairo orerei torrono, o sapare 
o enkiteenekinoto: nairita osesen lai naaku olcitabaya, 
namaaku lomera anaa lololoito; namang'uar anaa ayieu 
imasaa oo lkulikai tung'ana; kake aitayiolo kewan anyok 

aas esiai ai natumie imasaa aainei openy, naas naishiaakino 
ti atua empukunoto e nkishon nasham Enkai naipotoki. 


Nelo kue ilo aibar. 


A. Enkerai ai, taparo oleng ajo mindim ataasa kuna baa 
te ngolon ino, anaa airukurukore inkitanapat e Nkai, nisiai 
ninye, ti nimiata empiris enye openy, nemeata ajo minta- 
yiolo kewan atoomono oleng inia piris imparitin pooki. 
Ayia, kayieu naning ti nindim atojo Enkomono o Laitoriani. 
B. Papa lang otii keper, Meitisinyi Enkarna ino. Meu 
enkitoria ino. Metaasi eniyieu te nkop, anaa enatiu te 
keper. Inchoo iyioo taata endaa ang naiteumu iyioo. 
Nipalaki iyioo inkitarruorrot ang, anaa ti nikipalaki iyioo. 
Nimirik iyioo atua isaanat, kake intajeu iyioo te ilo 
arruoni. Amin. 


A. Nyo iyieu te Nkai ti atua ena Omono ? 

B. Kayieu Olaitoriani lai Enkai, Papa lang otii keper, ilo 
oisho supatisho pooki, naairuwaki empiris enye natii nanu 
o netii iltung'ana pooki pee kisai ninye nikisiai ninye, 
nikining ninye te naishiaakino. Naomon Enkai meirriwaki 
iyioo intokitin pooki naayieu iltauja lang o sii iseseni; 
nekordu iyioo nepalaki iyioo ing'ok ang; neiting'id ninye 
meitajeu iyioo neirrita iyioo too nkasurot pooki oo 
Itauja o noo seseni, neirrita iyioo too ng'ok pooki o too 
nkitarruorrot.o too Imang'ati lang loo Itauja o to Ike lo 
ntarsasi, naisilig ajo keas neijia te nkordunoto enye o te 
supatisho enye, ti atua Olaitoriani lang, Yesu Kristo. Te 
nkaraki ena kajo Amin, metaa nejjia. 


A. Aja Sakramentini naaitanapa Kristo ti atua Enkanisa 
enye ? 

B. Areake, eyieuni oshi ake te njeunoto oo Itung'ana pooki; 
naa ninche Enkibatisare o Endaa o Laitoriani. 


A. Ti nijo Sakramenti, nyo eji neijia ? 

B. Sakramenti naa olminchere li oriong odoli meitayiolo 
ajo keishooki iyioo empiris ti atua oltau, oitanapa Kristo 
openy pee eaku enkoitei nang'amari inia piris o olminchere 
sii oitadede inia piris. 

A. Aja imatuan naatii Sakramenti ? 

B. Are, ematua e oriong, ninye olminchere odoli, o 
ematua e atua, ninye empiris o Itau. 

A. Nyo ematua e oriong anaa olminchere odoli te Nkiba- 
tisare ? 

B. Enkare naibatisieki iltung”ana ti atua Enkarna e Papa, o 
ne Nkerai o ne Nkiyang'et Sinyati. 


A. Nyo ematua e atua anaa empiris o Itau? 

B. Olke too ng'ok o inoto ngejuk te supatisho; amu te 
mpukunoto ang ketiuwaki iyioo ti atua ing'ok, naa kira 
inkera e ngoro, kake te na piris keitaaki iyioo inkera e 
mpiris. 

A. Nyo eyieuni too Itung'ana ooyieu Enkibatisare ? 

B. Enkibelekenyata pee eing'uaa ing'ok, o enkirukoto pee 
enyok aairuk lekutukie le Nkai ooishooki ninche ti atua 
inia Sakramenti e Nkibatisare. 


A. O pee eibatisai inkera kutiti ewon aa kutiti, meidim 
aataas kuna baa? 

B. Te nkaraki keitaia lekutukie oare too nkutukie e kuldo 
aitashekinok lenche, naa lelo lekutukie lenche te neidip 
ataa kituaa, meata ajo meitabaya ninche openy. 


A. O pee eitanapaki Endaa o Laitoriani ? 
B. Pee eaku enkitaparunoto o lasar lo Ike le Kristo enkata 
pooki, o sii iretot nikitum te ilo ke. 


A. Nyo ematua e oriong anaa olminchere te Ndaa o 
Laitoriani ? 
B. Mukate o Enkambu naaitanapa Olaitoriani metang'- 
amari. 

A. Nyo ematua e atua anaa entoki natolimuaki ? 

B. Osesen o osarge le Kristo nayakaki nang'amari too 
looata enkirukoto te Ndaa o Laitoriani. 


A. Akua retot nikitum ti nikiaku ilong'ar te inia? 

B. Enkitagolunoto o enkitang'ejukoto oo Itauja lang te 
Sesen le Kristo o sii to Sarge lenye, etiu anaa engolon 
natum iseseni lang te mukate o enkambu. 


A. Nyo eyieuni te lelo oopuonu pee enya Endaa o Laitori- 
ani? 

B. Keyieuni nesipu oleng ate te naa kedede keibele- 
kenyate aaing'uaa ing'ok enche e apa, o te naa kenyok 
aayieu nepuoyie enkishon ng'ejuk, o te naa keata enkirukoto 
naishu ti atua enkordunoto e Nkai te nkoitei e Kristo, o te 

- naa keata sii enashe te neparo olke lenye, o te naa kesham 
iltung’ana pooki. 


Kore ti atua Enkanisa nenyok ilo Kasisi te mpar e Jumapili o 
te mpar sinyati e Sayiata e Teipa ti atua enkiting'oto e 
Nkisoma e are aitayiolo neipar iltung ana leleru aaibalie ti 
atua enkanisa anaa nadol ninye ajo keidim ninche ti atua 
ilomon le na Kibara. Kore oomenye o nong'otonye o ilkituaa o 
nkituaa sii neisho inkera enche o ilaisiaiak lenche o iloisomi 
lenche meetu aaisom ena Kibara pee etum aashom Enkanisa 
te saa natageluaki pee ening ilo Kasisi metabaa anaa neiruk 
neidip aatayiolo pooki naitanapaki ti atua enkitayioloto. 


Kore nena kera pee eidip aatabaki ilarin ooishiaakino neidim 
aairoro too nkutukie enche oopeny irerei le Nkirukoto o 
Enkomono o Laitoriani o nena Kitanapat tomon, etayioloutua 
neng amaa imbaa-e Nkibara, neriki enetii Askofu neata pooki 
ngai obo te lelo aitashekinok lenyena pee elimu ajo keiteleikini 
inkaik. 

Kore pee eyieu Askofu neyauni iltung'ana leleru pee etum 
aiteleiki inkaik nesir pooki Kasisi inkarn oo Itung'ana pooki 
ootii atua Enkanisa enye anaa najo ninye keishiaakino kulo 
tung'ana te neiteleikini inkaik e Askofu pee esir enkarna 
enye te ime, neyaki anaa elo ninye openy aisho ninye; te nedol 
Askofu ajo keishiaakino neiteleiki inkaik enyena te nkoitei 
nairukurukore ena. 

ANAA NAITELEIKINYIEKI 
ILTUNG'ANA ENKAINA 
AMU EIDIPA AATABAIKINYIE ILARIN 
OOTUMIE ENG’ ENO 


Kore te mpar nategeluaki kuldo tung'ana ooiteleikini inkaik 
inia kata nepuonu aaitasho te kue ilo Askofu; kore te siedi, 
ninye anaa likai Kasisi otii te nebo ninye neisom ena ngasu- 
noto nairukurukore. 


Pee etum lelo eretoto oong’amaa enkiteleikinoto oo nkaik 
e Bwana Askofu, kejo Enkanisa, Keishiaakino te neitanap 
ajo metum iltung’ana enkiteleikinoto nemara lelo ooidim 
aatojo Inkishiaakinot e Nkirukoto, Enkomono o Laitoriani, 
o sii Inkitanapat tomon; neitayioloi sii Enkibara e Nkanisa 
naji Katekismo. Naa inia enkitanapata naishiaakino te 
neibung’i pee eaku etubulutua inkera netum eng'eno, 
neitayioloi lekutukie loo laitashekinok lenche te nkibatisare 
enche, neigil sii ninche oopeny too nkutukie enche o te 
yieunot te kue Enkanisa, neitoki aitai lekutukie aajo te 
mpiris e Nkai kenyok aasan te nkirukoto aas nena baa 
oshi ake naatang’amaitie ninche too nkutukie enche. 


Kore te ne ejo Askofu, 


Amaa intai ootii ene te kue Enkai Olaidimani le pooki o 
kulo tung'ana, ingiligil aaitang’ejuk olmomai o lelo lekutu- 
kie linchi ooata embae kitok ooitasheyeki too nkarn inchi 
ti atua enkibatisare inchi ? 


Kore te ne ejo pooki ng'ai to ltoilo oning'oi, 
Ee, kaitang'ejuk. 


Neiro Askofu te ne, 


Kore eretoto ang etii atua Enkarna eo Laitoriani, 
Walata. Oitobira keper o enkop. 

Askofu. Meisisi Enkarna o Laitoriani. 

Walata. Taata o intarasi. 

Askofu. Olaitoriani, tining?o enkomono ang. 

Walatra. Nincho mikitabaki enkishirata ang. 

Askofu. 
Matoomon. 


IYIE Enkai Olaidimani le pooki o lo ntarasi, itashama 
aitang'ejuk kulo aisiaiak linono te nkare o te Nkiyang'et 
Sinyati, ninchoo ninche mpalakinoto oo ng'ok enche pooki. 
Intagolo ninche, ikisai iyie, Olaitoriani, te Nkiyang'et 
Sinyati, Olaretoni, nipon imparitin pooki inkishorunot 
kumo inono e mpiris; oltau le ng'eno o le njing'ata; oltau le 
retoto o le ngolon oo Itauja, oltau le .yiolounoto o le 
nkirukoto e Nkai, nimput ninche, Olaitoriani, to ltau le 
nkuretisho ino sinyati, taata o intarasi. Amin. 


Negil pooki kung te nkata enye te kue Askofu oiteleiki inkaik 
enyena pooki tungani inkueshi maa obo nejo, 

IRITA, Olaitoriani, ele aisiaiani lino te mpiris ino naing'uaa 
keper pee ewon era lino intarasi, nebulu imparitin pooki 
ti atua Enkiyang'et ino Sinyati, nelo kue o metabaki 
nelotu enkitoria ino o ntarasi. Amin. 


Nejo te ne Askofu, ` 


Metowena Olaitoriani te nebo intai. 
Walata. O te nebo enkishui ino. 


Kore pee eidip pooki aatigil kung'a nepon Askofu irerei nejo, 
Matootnon. 


PAPA lang otii keper, Meitisinyi Enkarnaino, Meu enkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki ilooitarriki 
iyioo. Nimirik iyioo atua isaanat, kake intajeu iyioo te ilo 
arruoni. Amin. 


O ena Omono. 


ENKAI Olaidimani le pooki naishu intarasi, iyie opik iyioo 
enkishui matayieu nikias nena baa supati naang'amari te 
kue iyie, Enkai, e Nkitoria ino; kitii abori inkejek nitii, 
ikiomonoki kulo aisiaiak linono kulo likinteleikita inkaik 
taata (te risioroto enkoitei oo Ikipaareta linono sinyat) 
pee esipu (te ilo minchere) emunyani o supatisho ino 
naiperita ninche. Ikiomon iyie Papa metowena enkaina ino 
te keper ninche imparitin pooki nincho ewon Enkiyang'et 

ino Sinyati te nebo ninche imparitin pooki. Toriko ninche 
metayiolo neiruk Orerei lino metaa te nkiting'oto netum 
enkishui e ntarasi, ti atua Olaitoriani lang Yesu Kristo 
oishu neitoreisho te nebo iyie o Enkiyang'et Sinyati, Enkai 
nabo, imparitin pooki metabaiki intarasi. Amin, 


IYIE Olaitoriani, Olaidimani le pooki, Enkai, miata, iyie 
eng'asunoto o enkiting'oto, ikiomon iyie pee ishamu arik 
iyioo nintisiny iyioo nintore iltauja lang o iseseni lang te 
nkoitei 00 inkitanapat inono pee kias nena nintanapa iyioo 
pee irrita iyioo oleng te ne o imparitin pooki neitajeuni 
iyioo iseseni o iltauja to Laitoriani lang Olaitajeunoni lang 
Yesu Kristo. Amin. 


Kore te ne neomonoki Askofu ninche emayianata, nejo neijia. 


EMAYIANATA e Nkai, Olaidimani le pooki, Papa, 
Enkerai, o Enkiyang'et Sinyati, metaa te nebo intai aboitare 
intaiintarasi. Amin. 


Metii oltung'ani ong'amari ti atua Enchola Sinyati metabaa 
anaa neiteleikini inkaik anaa etaa oltung'ani oiteleikini 
inkaik neyieu ninye openy inia. 

Iltung'ana pooki ooyieu neyamisho anaa neyami neng'asi 
aalikoo ilomon le nkiyama enche te Nkanisa te Jumapilitin 
uni te nkata e Sayiata e Seran anaa (te naa meatar 
Sayiata e Seran) neaku te Nkomono e Teipa, neiro ilo 
Kasisi anaa oshi ake, 


Kalikoo ilomon le Nkiyama e Ng'ania owon te Wueji o 
Ng'ania nawon te Wueji. Te naa keatai too intai ooyiolo 
embae anaa enkibooto nadede pee meitutumi kulo tung'ana 
oare te Nkiyama sinyati, meata ajo milimumu. Kore ena 
enkata e kue (anaa are, anaa uni) eibari intai. 


Te naa kemanya too ng'uejitin naalakuanikino neitaini 
enkibara oo lomon lenche ti atua Inkanisani pokira are. 
Kore Kasisi le inia Anisa nabo nemeitai Enkiyama eitu etum 
Embalai naitisip ajo kedede eidipate aaibara inkatitin uni naa 
kore inia Balai ketumi te ildo Kasisi le Nkanisa e are. 


Kore mpar nategeluaki o te nkata enche e Nkiyama e kuldo 
pokira are, nejing atua Kanisa te nebo ilchoreta lenche o 
lelatia enche neitasho te nebo kuldo pokira are neitashe olee 
te mbata e tatene, neitashe ng'oriei te mbata e kedianye, nerro 
elde Kasisi ajo, 


Ilalashera ooshama oleng, ikinturrurro taata te ne te kue 
Enkai Olaidimani le pooki, o te kue ele turrur pee kintutum 
ele lee o ena ng'oriei te Nkiyama Sinyati, naa embae 
naitanapishe Enkai apa aitanap iltung'ana ewon eitu citaruo, 
neitaduaya enkitutumoto naisudoro natii te rishata Kristo o 
Enkanisa enye; naa kore inia bae sinyati ketipika Kristo 
enkanyit o supatisho, anaa eneikonari pee elo ninye openy 
Enkiyama neas enenking'asia e kue ti atua Kana e Galilaya; 
neisisa Paulo Sinyati inia bae ajo embae naianyiti too 
Itung'ana pooki; te nkaraki inia meishiaakino too Itung'ana 
te nejing asioki ewon eitu eparo ninche oopeny anaa pee 
eitabaya ng'uarat oo seseni lenche , anaa aajing te nkikuran, 
mara te njing'ata e nkanyit o supatisho o ng'eno o te nko- 
mono e Nkai: niparoro aajo ainyo pee eitanapishe Enkai 
kuna baa e Nkiyama5 z , 
Ne kue, eitanapisheteki te nkaraki inoto oo nkera meti- 

jing'ai ti atua imbaa o Laitoriani o nkitayiolounot enyena o 
enkisisa e Nkarna enye Sinyati. 

Ne are, eitanapisheteki to Imairo loo ng'ok pee etumi 
aiuang'ie iltung'ana te loloito, pee meaku iloas ing'ok. 

Ne uni, eitanapisheteki te nkaraki ina pee eaku te nebo 
eretokinoto o nkiritata anaa naidim oltung'ani o embaratut 
enye ti atua mayianata o ti atua ngoloto. 

Keetuo kulo tung'ana pokira are meitutumi ti atua ena 
bae sinyati. Ayia, te netii oltung'ani oitoduaya nadede 
naibokie pee meitutumi te mbae oo nkitanapat , inchoo eiro 
taata anaa inchoo egira oo kenya ake. 


Kore te siedi nejoki lelo ooyieu enkiyama, nejo, 


Kaitaariyian naitanap intai pokira are, amu ing'amaa te 
inia par e nkiguena naitureisho naboluni inkisudorot oo 
Itauja, ajo entolimu taata te neyiolo obo linchi nkibooto 
naibokito pe meitutumi intai te nkiyama te naishiaakino. 
Entayiolo oleng inchere, Kore pooki ooitutumi te nemei- 
shiaakinore Orerei le Nkai, eitu eitutumi te Nkai, kore 
enkiyama meishiaakino. 


Te naa ketii oltung'ani olikoo te inia par e inia Kiyama 
neitaduayie enkibooto pooki naidim aiboi pee meitutumi ti atua 
Enkiyama anaa naitanapisheteki te Nkai anaa te na kitoria, 
neata ele tung'ani ilalimunok o ilaitashekinot o ilkulie te nebo 
ninye; anaa keiteng'el intokitin naitisipunyieki e limunoto 
enye, te naa neijia neimalimalyeki Enkiyama e lelo pokira are, 
pee etum empaash naing'orarieki nadede. 


Te neitu eji keatai enkibooto pooki nejo te ne Kasisi aibar olee 
ilomon, 


Ng'ania, Isham iyie ena ng'oriei neaku embaratut ino 
niyam, niwon te nebo anaa naitanapishe Enkai Olaidimani 
ti atua embae sinyati e Nkiyama ? Isham ninting'id oltau 
lenye nianyit, nirrita ti atua mueyian o enkata nememuei, 
ning'uaa inkulie pooki, niaku olenye ake openy too mparitin 
inchushu intai pokira are? 
Newal ilo lee ajo, 
Kasham. 
Kore te ne neibar ildo Kasisi enda ng'oriei, 

Ng'ania, Isham iyie ele lee neaku olpayian lino likiyam 

niwon te nebo anaa naitanapishe Enkai Olaidimani le 
pooki ti atua embae sinyati e Nkiyama ? Isham nining 
ninye, nisiai nisham nianyit, nirrita ninye ti atua mueyian o 
enkata nememuei ning”uaa ilkulikai pooki niaku enenye ake 
openy too mparitin pooki inchushu intai pokira are? 


Newal inia ng'oriei ajo 
Kasham. 


Kore te ne neiro Kasisi ajo, 
Aa ng'ai oishooyo ena ng'oriei ele lee? 


Keitaakino lekutukie aaikonyi: neng amaa Kasisi ena ng'oriei 
te nkaina e Papa lenye anaa olchore lenye, neisho meibung'a 
enkaina e tatene o lee enkaina e tatene e ng'oriei, neitayioloi 
metejo, | 

Nanu, Ng ania, kaitaa iyie Ng'ania ajo embaratut ai nayam 
nanu iyie abaki ena par ti atua supati O intorrok, ti nak 
parakuoisho o te nkaisinanisho, ti atua mueyian o en ng 
mimuei, pee asham nairrita metabaa anaa neor 1y100 olke, 
te naishiaakino sinyatisho e Nkai; o te nkaraki ena kaisho 
lekutuk lai. 


Neing'uakino inkaik, neibung ng'oriei te nkaina enye e tatene 
enkaina e lee e tatene, nejo airukurukore Kasisi, 

Nanu, Ng'ania, kaitaa iyie Ng”ania, ajo olpayian lai laayam 
nanu abaiki ena par ti atua supati o intorrok, ti atua para- 
kuoisho o te nkaisinanisho, ti atua mueyian o enkata 
mimuei, pee asham nairrita nairuk metabaa anaa neor iy100 
olke, te naishiaakino sinyatisho e Nkai, te nkaraki inia 
kaisho lekutuk lai. 


Neitoki aaing'uakino inkaik kat are neisho ilo lee ng'ortet 
olkisoi nepiki te keper Embuku te nebo enkishorunoto anaa 
natomooki neishori Kasisi. Neitai Kasisi ilo kisoi neisho olee 
pee epiki ng'oriei olkimojino le ong'uan le nkaina e kedianye, 
neibung ilo lee olkisoi nejo anaa naitayioloi te Kasisi, 


TE le kisoi kayam iyie, te sesen lai kaanyit, kore nanu 
kaaisho intokitin ainei pooki e nkop , te Nkarna e Papa o ne 
Nkerai o ne Nkiyang'et Sinyati. Amin. 

Neing'uaki ilo lee ilo kisoi etii olkimojino le ong'uan le 
nkaina e kedianye e ng'oriei, negil kung'a pokira are nejo 
Kasisi, 

Matoomon.. 


ENKAI, Olaidimani lo ntarasi naa Olaitobirani namayian 
iltung'ana pooki te munyani pooki oo Itauja, Olang'asunoni 
le nkishon o intarasi; intodoiki mayianata kulo aisiaiak 
linono, ele lee o ena ng'oriei, nikiomonoki te Nkarna ino, 
pee eaku anaa Isaaka o Rebeka anaa eneikona wonata te 
nebo te nkirukoto pee eas kulo tung'ana neibung lekutukie 
ooitaitua ninche aajokino (amu kore ele kisoi oishooki neng”- 
amari naa olminchere o enkitaparunoto enche) neweni te 
nebo imparitin pooki ti atua enshaman naitabari, o to sotua 
neweni neirukurukore inkitanapat inono: ti atua Yesu 
Kristo Olaitoriani lang. Amin. 


Neitutum Kasisi inkaik enche e tatenia nejo, 
Kore lelo ooitutumoki te Nkai mincho oltung'ani eor. 
Kore te ne neirorie Kasisi iltung'ana, 


AMU te nkaraki kejo Ng'ania o Ng'ania etashamate ti atua 
Enkiyama sinyati neibalunye ninche te kue Enkai o te kue 
ele turrur, ncitaitua lekutukie aajokino, nelikoo ena bae pee 
eishoroo te nkitaiinoto o ng'amaroto o Ikisoi, neibung'a 
inkaik 5 kajo ketaa ninche olpayian o embaratut te nebo; te 
Nkarna e Papa o ne Nkerai o ne Nkiyang'et Sinyati. Amin. 


Nejo Kasisi kulo rerei le mayianata, 


ENKAI Papa, Enkai Enkerai, Enkai Enkiyang'et Sinyati, 
metamayiana intai neirita intai, neitowon intai te seriani: 
meing'ora Olaitoriani intai te nkordunoto enye neiput 
intai mayianata pooki oo Itauja o mpiris, metaa iwenini ti 
atua ena kishon te nebo, nijing'ijing enkishon o ntarasi ti 
atua enkop nalotu. Amin. 


Kore te ne nelo ilo Kasisi anaa likai Arikoni enetii Misa o 
Laitoriani, nejo anaa kerany Zaburi 128 anaa 67 
oirukurukore, 

Metaa ne Papa enkitoo o ne Nkerai : o ne Nkiyang'et 
Sinyati: 

Anaa enatiu te ng'asunoto o taata : metabaa anaa 
intarasi. Amin, 

- Kore pee eidipi Zaburi negil kung'a inia baratut o olpayian 
lenye te kue Misa o Laitoriani, eirashe Kasisi te kue Misa, 
neing or ninche nejo, 

Olaitoriani, tokordu iyioo. 

Kristo, tokordu iyioo. 

Olaitoriani, tokordu iyioo. 
PAPA lang otii keper, Meitisinyi Enkarnaino. Meu enkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo, Nipalaki iyioo 
inkitarruorrot ang, anaa ti nikipalaki iyioo ilooitarriki 
iyioo. Nimirik iyioo atua isaanat, kake intajeu iyioo te ilo 
arruoni. Amin. 
Kasisi. Olaitoriani, intajeu olaisiaiani lino o enkaisiaiani 

ino; 
Walata. Lelo likisilig iyie. 
Kasisi. Olaitoriani, iriuwaki ninche eretoto naing'uaa 
eng'ueji ino sinyati; 

Walata. Nirrita ninche intarasi. 
Kasisi, Taa iyie olchurie ogol te ninche; 
Walata. Nintagaa too Imang'ati lenche. 
Kasisi. Olaitoriani, toning'o enkomono ang; 
Walata. Inchoo mikitabaiki enkishirita ang. 


Kasisi. wili 

IYIE Enkai e Ibrahim, Enkai e Isaaka, Enkai e Yakobo, 
tamayiana kulo aisiaiak linono; tuuno inkoik e nkishon ne- 
meiting ti atua iltauja lenche; metaa kore imbaa naatayiolo 
ninche ti atua Orerei lino Sinyati, neitabari too iasat enche. 
Ing'orai te nkordunoto, naa Olaitoriani, te idie te keper, 
nimayian ninche. Anaa eninkuna pee imayian Ibrahim o 
Sara te retoto enche kitok, tamayiana aiko neijia kulo 
aisiaiak linono te seriani enkata pooki te nkirrita ino pee 
etum aatibik ti atua enchaman ino metabaa anaa enkiti- 
ngoto e nkishon enche; ti atua Yesu Kristo Olaitoriani lang. 
Amin. 

IYIE Olaitoriani le nking”erunoto, Papa lang le keper, 
neponunyie iltung'ana te mayianata e mpiris ino supat; 
Ikiomon iyie indimie kulo tung'ana pokira are te mayianata 
ino metoiu inkera neweni te nebo te nchaman o te nkiru- 
koto metabaiki nedol inkera enche eitubuloki ti atua enkiru- 
koto e Kristo o imbaa supati, metaa enkisisa o enkanyit 
ino, te Yesu Kristo Olaitoriani lang. Amin, 

IYIE Olaidimani Enkai, te nkidimata ino kitok intobira 
intokitin pooki nemeatai ang'as te kue, kore sii iyie pee 
indip aitobira inkulie nintanapishe ajo kore ti atua olee 
oitobiraki te nkitanyaanyukoto ino o emua ino, naa ninye 
epukunye ng'oriei, Kore te inia anaa eneikuna pee intu- 
tum nintayiolo ajo meishiaakino te neori lelo lintaa nabo: 
Iyie Enkai naitisinya Enkiyama aiko neijia, metaa enki- 
tanyaanyukoto e Nkiyama oo ltauja naa nabo Kristo o 
Enkanisa enye; Ing'ora te nking'erunoto kulo aisiaiak 
linono, metashama ele tung'ani embaratut enye te risioroto 
Orerei lino (anaa pee esham Kristo enkaibartani enye, 
Enkanisa, neisho kewan te nkaraki ninye, nesham neirita 
anaa osesen lenye makewan), inchoo sii metaa eata ena 
baratut enchaman nebor, nening'isho, neirukisho to 
Ipayian lenye; naa kore ti atua enkitiring”ata o emborron o 
sotua eaku eirukurukore imbaratuti sinyat naairuk Enkai 
Olaitoriani, tamayiana ninche pokira are, nincho ejung 
enkitoria ino o ntarasi 5 ti atua Yesu Kristo Olaitoriani lang. 
Amin. 
Kore te ne neiro Kasisi, 
ENKAI Olaidimani le pooki oitobira iloitiutua iyioo 
aang'as te kue, Adam o Hawa, neitisiny neitutum ninche te 
nkiyama 5 metubukoki intai parakuoisho e mpiris enye, 
neltisiny Intal nemayian intai, pee inting'ididi ninye to 
sesen o sii to Itau, niwenini aaboitare te nchaman sinyati 
metabaa anaa enkiting'oto e nkishon inchi. Amin. 
Ilomon oolikini. 


Keishiaakino ninche naayamiate te neata Enchola te Ndaa o 
Laitoriani te nkata e Nkiyama enche, anaa te netumi mpaash 
te siedi Enkiyama. 
Te nemetii Endaa o Laitoriani, nejo Kasisi, 
; Matoomon. 

OLAITORIANI Olaidimani le pooki o Enkai o intarasi, 
inchoo ikiomon iyie toriko nintisiny nintore iltauja lang o 
sii iseseni lang ti atua enkoitei oo nkitanapat inono, o ti 
atua esiai 00 nkitanapat inono metaa ti atua rripore ino 
nagol te ne o intarasi eirritaki iyioo ti atua iseseni o iltauja, 
ti atua Olaitoriani lang Olaitajeunoni Yesu Kristo. Amin. 


EMPIRIS o Laitoriani lang Yesu Kristo, o enchaman e 
Nkai, o enchola e Nkiyang'et Sinyati, metaa te nebo iyioo 
pooki intarasi. Amin. 


93 


ENKOITEI E NKOMONO TE NKATA 
NANUKARI LOOTUATA 


Taparo ajo nairukurukureiki oshi ake pee measi too ltung ana 
ootuata eitu eibatisai, anaa too Itung'ana ootanyaki, anaa 
too ltungana ootaara ate. Keng'amaa Larikoni ninche, 
ilmeneng'a to Itim, nelo kue alo Enkanisa, anaa Udoto, nejo 


Ara nanu empiunoto nara empuan. Ore ilo laairuk nanu, 
ore ninye te nee, neishu; ore pooki oishu laairuk nanu 
nemee ntarasi. Yoh. 11. 25, 26. 
Kayiolo ajo keishu Olalakunoni lai, neitashe ninye te 
nkiting'oto te nkop: naa kore te siadi citarruoye olchoni 
lai, naa te neme inkiri aainei naa kadol Enkai: nadol nanu 
te kewan, neing'or inkonyek aainei, neme likai. 
; Ayubu 19. 25, 26, 27 
Eitu kiyau toki enkop, nimikiya sii toki te na kop. 
Olaitoriani oishorua, naa ninye oitayie: emayiana Enkarna 
o Laitoriani. 1 Tim. 6. 7; Ayubu 1. 21. 


Keisomi te ne Zaburi nabo e kuna naairukurukore, anaa 
pokirare: Zaburi 395 Zaburi 90. 


Metaa ne Papa enkitoo o ne Nkerai : o ne Nkiyang'et 
Sinyati 5 l 

Anaa natiu te ng'asunoto o taata : o metabaa anaa inta- 
rasi. Amin. 


Neikurukurukore te ne Enkisoma natii Empalai natisira 
Paulo Sinyati te Korinthio: 1 Kor. 15. 20-58. 


Te nebaki iltung'ana netii udoto, te nkata nenapakini 
olmeneng'ani apik atua enkop kejo Olarikoni te nebo 
ilooranyisho aajo, 


Oltung'ani otiuaki te ng'orici naa kuti imparitin enyena 
naaishu, nebore sii ninye osina. Nebulu ninye, nedung'uni 
anaa entapukai, neishare anaa oloip, nemewon. 

Ti atua enkishon nikitii iyioo ti atua enkeeya: Taa 
ng'ai king'oru te naa te iyie, Laitoriani, ora loata engoro to 
nadede te nkaraki ing'ok ang? AA 

Kake iyie, Laitoriani, Enkai sinyati oleng, Laitoriani 
Olaidimani le pooki, Laitajeunoni sinyati loo nkordunot 

kumok, mipik iyioo atua enduaran e mion e nkeeya e 


“nNtarasi. 


Iyiolo iyie Laitoriani, inking'opat oo ltauja lang: 
minken inkiyiaa inono e nkordunoto too nkomonon ang: 
kake tapalaki iyioo, iyie Laitoriani sinyati oleng, Enkai 
Olaidimani te pooki, Laitajeunoni, sinyati le nkordunoto, 
Olaiguenani to nadede lo ntarasi, nimincho iyioo te nkata e 
nkeeya, kioro o iyie te nkaraki osina le nkeeya. 


Kore te neibukokini ele meneng'ani nkulupuo too Itung'ana 
ootii, nejo Olarikoni, 


Te nkaraki etashama Enkai Olaidimani le pooki le nkor- 
dunoto enye kitok aya enkishui e le alashe lang oshami otua, 
ikipik iyioo osesen lenye atua enkop, inkulupuo too 
nkulupuo, inkurron too nkurron, inderit too nderit: to 
siligi odede, o lemetii olng'ash, te mpiunoto e nkishon 
nemeiting ti atua Yesu Kristo, Olaitoriani lang : oibelekeny 
iseseni lang le nchalan, metananyukie osesen lenye le 
nikisisa, orisiore te ngolon enye kitok naisuru pooki toki 
ti abori ninye. 


Nejo anaa nerany te ne, 


Naning oltoilo oing'uaa shumata ojo, Inkero, Ang'asu 
taata etamayianaki kuldo ooee ti atua Olaitoriani: kedede 
kejo Enkiyang'et 5 keyeng'iyeng'a too siaitin enye. 


Nejo Olarikoni, 
Laitoriani, ing'eru iyioo. 
Kristo, ingeru iyioo. 

Laitoriani, ing'eru iyioo. "NE 
PAPA langotii keper, Meitisinyi Enkarna ino. Meu enkitoria 
ino. Metaasi eniyieu te nkop, anaa enatiu te keper. Inchoo 
iyioo taata endaa ang naiteumu iyioo. Nipalaki iyioo 
inkitarruorrot ang, anaa ti nikipalaki iyioo ilooitarriki 
iyioo. Nimirik iyioo atua isaanat, kake intajeu iyioo te ilo 
arruoni. Amin. 


Olarikoni. 


ENKAI Olaidimani le pooki, keishu te iyie iltauja loo 
kuldo ooinyototo ti atua Laitoriani, neweni ti nitii iyie 
iltauja loo looiruk ti atua eng'ida o sotua te neitaini olola lo 
sesen; Ikirinyoki iyie enashe, te nkaraki itashama iyie 

. eishiunye ele alashe lang ti atua sinaitin e na kop e ng'oki 5 
nikiomon iyie aitabaya asioki te nkordunoto ino esiana 00 
lgelunot linono, nintisioyo enkitoo ino, pee kitum iyioo, 
te nebo kuldo pooki ootanang'a enkop ti atua enkirukoto 
nadede e Nkarna ino sinyati, enkitabaroto supat o supa- 
tisho ino ti atua osesen o sii oltau ti atua enkitoo ino neme- 
ata enkiting'oto , ti atua Yesu Kristo, Olaitoriani lang. Amin. 


ENKOMONO 


IYIE Enkai e nkordunoto, Papa Olaitoriani lang Yesu 
Kristo ora empiunoto o enkishon, te nee pooki ng'ai oiruk 
ninye, naa keishu; naa kore pooki ng'ai oishu eiruko ninye, 
mee intarasi, oitayiolo sii iyioo to Ikipaaret lenye sinyati 
Paulo pee mikimputukuny anaa lelo lemeata osiligi te 
nkaraki kuldo ooilora ti atua ninye; Ikiomon iyie te 
mborron, Papa lang, intopiu iyioo te nkeeya [oo ng ok 
matijing enkishon e nadede5 inchere te nkata nikinyototo 
te na kishon nikiweni to sotua ti atua ninye, anaa nikisi- 
ligita newon ele alashe lang; kore te nkata e mpiunoto 00 
Itung'ana pooki te mpar e nkiting'oto neshamari iyioo te 
kue inkonyek inono, nikitum enda mayianata naitai Olay- 
oni lino lisham te pooki likisham nikisai aajo, Wotu intai 
inkera naatamayianaki te Papa lai, nitumutum enkitoo 
naitobiraki te ntai te ng'asunoto e nkop pooki; Inchoo ena, 
ikiomon iyie te mborron, iyie Papa lang, le nkordunoto te 
nkaraki Yesu Kristo Olaomonokinoni lang, Olalakunoni 
lang. Amin. 


EMPIRIS o Laitoriani lang, Yesu Kristo, o enchaman e 
Nkai o enchola e Nkiyang'et Sinyati metaa te nebo iyioo 
pooki intarasi. Amin. 

I. Nenkirukoto ti atua Matuan Uni Sinyat 


Enkai nadede neishu naa nabo ake meata eng'asunoto o 
enkiting’oto, meata sesen anaa robat, nemeata enkibele- 
kenyata e mparunot, neata enkidimata o eng'eno o supa- 
tisho nemeishunye; Olaitobirani le pooki naa Olairritani 
loo ntokitin pooki naalio o nemelio sii. Nera ninye nabo ti 
atua matuan uni e Nkaiisho, naa ne mpukunoto nabo, ne 
nagan nabo, nawon intarasi: Papa, Enkerai, o Enkiyang'et 
inyati. 


2. No Rerei ninye Nkerai e Nkai oitaaki Oltung'ani katukul 


Kore Nkerai nara Orerei le Papa keiino te Papa apa ake to 
ntarasi, naa Enkai nadede, meata ng'asunoto o enkiting'- 
oto, naa nabo empukunoto enye o ne Papa, neishop 
empukunoto eo Itung'ani ti atua enkoshoke e Nkoliontoi 
namayiana, ti atua empukunoto enye, metaa intokitin are 
naalolong'a naabaya, ninye Enkaiisho o Tung'anisho neitu- 
tumoki te nchola nabo, nemeoro intarasi : naa nabo Kristo; 
Enkai nadede o Oltung'ani odede; kedede keitamioki 
neshei, nee, nenukari pee etum atushukoki iyioo enetii 
Menye, neaku olasar namara sii pee eitai ing'ok naaro- 
konyek ake, kake intorrok pooki o Itung'ani ti atua iasat. 


3. Ne ndoyoroto e Kristo te Ng'ueji oo lootuata 
Anaa nee Kristo nenukari te nkaraki iyioo, neiruki sii 
ajo ketodoyie alo eng'ueji oo lootuata. 

4. Ne Mpiunoto e Kristo 


Redede enyaka Kristo apiu to Ike, neitoki aya osesen lenye 
eata inkiri o iloik, o naaishiaakino enkitabaroto narokong'u 
o Itung'ani, neilep etiunyi keper newonita te inie metabaa 
anaa neshukunye aiguenare iltung'ana pooki te mpar e 
nkiting'oto. l 
5. Ne Nkiyang' et Sinyati 

Enkiyang'et Sinyati naing'uaa atua Papa o Enkerai neata 
narokong'u o supatisho o enkitoo nabo o Papa o Enkerai, 
naa Enkai e nadede meata eng'asunoto o enkiting'oto. 


97 


INKISHIAAKINOT OSOM O SAAL E MBAA E NKAI 


6. Ne Nkiteumunoto oo Lkigerot Sinyat pee eitajeuni 
Oltung'ani 


Atua Ilkigerot Sinyat etii imbaa pooki naayieuni te njeu- 
noto: metaa kore imbaa pooki nemeisomi ti atua lelo anaa 
nemesipuni ti atua ninche, meishiaakino te neitanapi oltun- 
g'ani meiruko, atiu anaa embae nairuki anaa keji meata ajo 
meng”amari te njeunoto. Kore nena bukui naaji Tkigerot 
Sinyat, keng amari nena to Lning'o Musana o sii to Lnin- 
g'o Ng'ejuk te nkitirisioto nemetii olng'ash ti atua Enkanisa 
apa ake ajo no Lkigerot Sinyat nena: 


Genesis 2 Mbaa e Nkatitin (oo larin) 
Exodus Ezra (1 Ezdras 

Leviticus Nehemia (2 Ezdras) 

Numbers (Hesabu) |, Esta 

Deuteronomy (Enkigilata) Ayub , 

Yoshua Zaburi 

Waamuzi (Ilaiguenak) Ilimunot (Inkitanyaanyukot) 
Ruth Olalikioroni Naa ; A 
1 Samuel Sinkolio loo Sinkolioitin (Sinkolio le 
2 Samuel Solomon) , 

1 Laiguenak Ilaidetidetak oong'uan kituaa ,, 
2 Laiguenak Haidetidetak tomon o oare kutiti. 


1 Mbaa e Nkatitin (00 larin) 


Naa nena Bukui aitoki (anaa najo Hierome) keisom En- 
kanisa te nkitanyaanyukoto e nkishon o sii te nkitaarriyi- 
anata e mpukunot; kake meyauni nena pee esipuni imbaa e 
nkirukoto naa ninche kuna: 


Baruk 
AT Sinkolio loo Nkera uni sinyat 
Tobiti Ng'atini e Susanna Tisa) 
Yudith Ilomon le Bel o Olasurai Kitok 
Enkiting'oto e Mbuku e Esta Enkomono e Manase 
Ng'eno e Solomon 3 1 Ilmakabi 
Yesu le Siraki (Eklesiastikus) 2 Ilmakabi 


Kore Imbukui pooki o Lning'o Ng'ejuk anaa naatasha- 
maitie oshi ake too Itung'ana, iking'amaa nikijo keata 
enkitoria. 


7. Ne Mbukui o Lning'o Musana 


Mepaasha Olning'o Musana o Olning'o Ngejuk: amu kore 
naatii atua Olning'o Musana kerisio o naatii Olning'o 
Ng”ejuk, amu kerriuwaki pokira are iltung'ana enkishon 
nemeiting te Kristo, naa ninye openy Olaitutumoni te 
Nkai o too Itung'ana, amu ninye Enkai naa Oltung'ani sii. 
Te nkaraki inia, meng'amari lelo oosapaajo keteyeaitie lelo 
li apa osiligi le nkiti kata ake. Abaiki eitanapa Enkai Musa 

inkulie kitanapat e ntasimi meen iltung'ana le Kristo nena, 
meng 'amari metaa imbaa naaitore iloshon anaa inkitanapat 
e sirkali enche; te nebo nena kedede metii obo le Kristo 
lemeyieuni neiruk inkitanapat naaitore enkishon enye. 


8. Ne Nkibalunot uni 


Kore nena kibalunot uni, ne Nicea, ne Athanasio o sii inia 
naiboti ajo no Lkipaareta, nemeata ajo meibung’i katukul 
neiruki to nadede too limunot kumok o Ilkigerot sinyat. 


9. Noo Ng'ok Naarokonyek anaa Ing'ok naaiikino Oltung'ani 


Kore Ing'ok Naarokonyek metii atua enkiemata e Adam 
(anaa naji te modai oo looirukurukore Pelagio) kake erash- 
ata o rooroto e mpukunoto e pooki tung'ani otiunyieki te 
ishoi e Adam; te nkaraki inia eshomo oltung'ani katukul 
aing'uaa supatisho enye e kue, naa te mpukunoto enye 
openy eidipakino intorroni, neaku nayieu sesen imparitin 
pooki mejing’a o ne nkishui; te nkaraki ena keishiaakino te 
netum pooki tung'ani oiini te nkop engoro e Nkai. Naa 
kore enkitarasunoto e na torroni kewon eatai abaki ti atua 
iltung'ana ooigilaki aiu; te nkaraki nena kore inkitana- 
pat e Nkai meitore ing'uarat o sesen naji te nkutuk e o 
Lyunani phronema sarkos neibelekeny ilkulikai ajo eng'eno 
nejo ilkulikai ing uarat, nejo enchaman, nejo ilkulikai iyieu- 
not e sesen. Aitoki kore lelo ooiruk neigili aaiu metii aitoki 
te nkaraki Kristo atua lelo ooishiaakino enkiguena naa kore 
te nebo inia ketolimua olkipaaret ajo kore eng'uarata etii 
indona oo ng'ok. 


10. Ne nkisiaa e nchaman anaa iyieunot e pooki Tung'ani 


Kore empukunoto eo Itung'ani te siadi eriata e Adam 
meidim aibelekenya kewan anaa aitobira kewan te ngolon 
enye makewan too iasat supati, pee eiruk neipidakino 
Enkai: Te nkaraki inia mikiata hoo engolon nikiasie esiai 
to nadede naidim aiting?'ida Enkai nashamare te ninye, 
mikiata eretoto te mpiris e Nkai ti atua Kristo pee kitum 
aatasham, neas ninye esiai ti atua iyioo te nebo inia piris, 
kindipa aatum inia shaman supat. 


11. Ne Oltung ani Oishori Supatisho 


Keikenakini iyioo aajo ikira supati te kue Enkai te nkirukoto 
te nkaraki supatisho openy o Laitoriani lang Olaita- 

jeunoni lang Yesu Kristo otang'amayoki; namara te 
nkaraki iasat ang anaa supatisho ang; te nkaraki inia ikita- 
yioloto aajo eikenaki iyioo mataa lonadede te nkirukoto ang 
openy, naa embae supat inia oleng, naa eata enkilenyi- 
lenyata to Itau lo Itung'ani, anaa elikini iyioo te nkadori too 
Limunot e Nkitaarianat eneiko oltung'ani oishori nadede. 


12. Noo Iasat Supati 


Kore iasat supati naa ilng'anayio le nkirukoto neirukuru- 
kore te siadi eishooki oltung'ani nadede, meidim ninche 
aaitai ing ok ang anaa aating'iria emion e ngoro e Nkai: 
Kore te nebo inia eiting?id nengamari te Nkai ti atua 
Kristo; amu kepuku te nkirukoto nadede neishu nemeata 
olng'ash 5 te nkaraki kewon enkirukoto nadede keyioloi too 
iasat enyena anaa enkitanyaanyukoto o Ichani oyioloi too 
Ing'anayio lenyena. 


13. Noo Iasat o Ltung'ani ewon eitu eishori Supatisho 


Kore isiaitin naataasaki to Itung'ani ewon eitu eishori 
mpiris e Kristo neitu ekutakini Enkiyang'et Sinyati, te 
nkaraki mepuku ninche ti atua enkirukoto e Yesu Kristo 
nemeidim. aaitingida Enkai ai kata nemeidim aaishoo 
mpiris to nadede, anaa najo ilkulikai, kake eitu easi te 
naishiaakino iyieunot e Nkai anaa naitanapa ninye metaasi, 
mikiata olng”ash aajo ketii atua enkikenata oo ng'ok. 


14. Noo lasat Naatulusoitie anaa Naatoponaki to Ltung'ani 
alang Enaishiaakino 


Kore iasat naaji kelusoo inkitanapat e Nkai meitayioloi 
metii enkilaasha e kewan anaa olmen le Nkai, amu too 
iasat naatiu inyi meitaakino iltung”ana etiu anaa iloshukoki 
Enkai anaa naishiaakino ; kake mara neijia ake, keaku olooas 
te nkaraki ninye alang naayieuni5, abaki ketojo Kristo 
aibalibalie, Kore tin indipidip aataas pooki naaitanapaki 
intai, entojo, Ikira ilaisiaiak lemeata digir. 


15. Ne Meatai lemeata Ingok Namara Kristo openy 


Kedede keitanyaanyukie Kristo kewan iltung'ana too mbaa 
pooki, mara too ng'ok oopeny , amu etala eng'oki katukul ti 
atua osesen lenye o ti atua enkishui enye. Keuo pee eaku 
Olkuoo le Nker lemeata endioto, pee eitai enkitadiat e 
nkop te nkitaiinoto o lasar le kewan enkata nabo, nemetii 

ing'ok atua ninye (anaa natojo Yohana Sinyati). Kake kore 
iyioo ilkulikai abaki eibatisaki iyioo neigili iyioo aaiu ti 
atua Kristo, ewon ikidiak pooki too mbaa kumok; naa ti 


. nikijo mikiata ing'ok, ikisap ate nemetii nadede atua iyioo. 


16. Noo Ing'ok te Siadi Enkibatisare o Ltung'ani 


Mara eng'oki pooki ne olkiei nabaraki oltung'ani aas te 
siadi eibatisaki mara eng'oki naasakini Enkiyang'et Sinyati 
nemeata empalakinoto. Te nkaraki inia memitikini 
enkibelekenyata te kuldo ooteriate ti atua ing'ok te siadi 
enkibatisare. Kore te siadi kitang'amaitie Enkiyiang'et 
Sinyati, aikindim aashom aatung'uai emunyani aariakino 
ing'ok, kake kore te munyani e Nkai, ikintoki aadumunye 
nikishukokino imbaa supati. Te nkaraki inia meng'amari 
lelo oojo mikindim aataas ing'ok aitoki ikiweni te na kop, 
anaa emitikini empalakinoto lelo ooibelekenya to nadede. 


17. Ne Nkiguenunoto e Ng'asunoto oo Ltung'ana too mbaa 
enche, o No Laitoriani Enkai o Enkigelunoto enye 


Kore enkiguenunoto e ng'asunoto e nkishon anaa nata- 
baraka Enkai too mbaa oo Itung'ana, keitanapa o kenya ake 
(ewon eitu eitobiruni ng'asunoto e nkop) too mbaa enyena 
nimikiyiolo iyioo inchere keitajeu to ldeket o te nkimisoto 
kuldo ootegeluaki ti atua Kristo o ti atua eishoi oo Itun- 
gana, pee eyau ninche enetii Kristo ti atua enjeunoto o 
ntarasi, anaa imotio naaitobira metaa esiai e nkanyit. Naa 
inia citarriyiani kuldo tung'ana ootamayiana Enkai te 
nkishorunoto sinyati te inia naji te ninye anaa natabaraka 
Enkai te Nkiyang'et enye Sinyati ti atua ninche te inia kata 
nategelua o too kuldo ootegeluaki, metaa keirukurukore 
kuldo tung'ana enkibototo enche te mpiris naishooki5 
metaa keshori supatisho pesho; metaa eitaki inkera e Nkai 
te nkealata, metaa keitanyanyukieki Yesu Kristo Enkerai 
enye kelei5 metaa kepuoyie sii elototo sinyati ti atua iasat 
supati, naa te nkordunoto e Nkai abaki te siadi atua eng”ida 
nemeata enkiting'oto. 

Kore emparunoto e Nkiguenunoto e Ng'asunoto, 0 
Engelunoto ang ti atua Kristo neiput iltauja le lelo 
ooirukuto te ngiriata o enkilenyilenyata nemeimakinoi, o 
eng'ida, abaki lelo ooning esiai e Nkiyang'et Sinyati e 
Kristo ti atua ate, near metuata isiaitin o sesen o robat 
enche te nkop neyetaa imparunot enche metaparo imbaa e 

keper naa te nkaraki naikuna neijia, mara ena ake keita- 
sheye neitagol enkirukoto eoo Itung'ana ootum enjeunoto 
o ntarasi te Kristo, kake te nkaraki sii keinok enchaman ti 
atua iyioo matasham Enkai oleng; Anaa iltung'ana ooirrana 
too ng'uarat o sesen lemeata Enkiyang'et Sinyati e Kristo 
ti atua ninche, ketii enkata pooki lelo tung'ana enkiguena 
te kue inkonyek enche e Enkiguenunoto e Ng'asunoto o 
Laidimani Enkai, kesur oleng neisimaki Shetani nemeisho 
eisilig, metaa kerumoki ate metijing’a elototo e latukuny 
naimisie ninche sii. 

Kore te siadi meata ajo miking’amaa lekutukie le Nkai 
anaa naiteperoki te iyioo ti atua Ilkigerot sinyat: ikiata 
inkitanapat e Nkai naaibala oleng ti atua Orerei le Nkai pee 
kirukurukore nena ti atua iasat ang. 


18. Natumieki Enjeunoto Intarasi te Nkarna e Kristo ake 


Keishiaakino kuldo tung'ana nedeki ooiteu aatojo keidim 
pooki ng'ai aitajeu kewan too nkitanapat anaa te Nkanisa 
enye kewan, metaa kenyok ninye awon ti atua nena 
eitobirishere te nyuata neirukurukore ewang'an e mpuku- 
noto enye. Amu keibalyie Ilkigerot sinyat metaa te Nkarna 
e Yesu Kristo ake eitajeuni iltung'ana. 


19. Ne Nkanisa 


Kore Enkanisa nalio ne Kristo na olturrur le lelo oobore 
enkirukoto o ti atua inia aji elikini Orerei oipida le Nkai, 
neishori te supatisho enye Sakramenti te nairukurukore 
enkitanapata e kue e Kristo ti atua nena baa pooki naayi- 
euni. 

Kore Inkanisani e Yerusalem, Alexandria o Antiok, 
ketopong'ori , neijia etiu sii Enkanisa e Roma, namara too 
iasat enche ake, o impukunot e Nkomono enche, kake ti 
atua imbaa naaishiaakino Enkirukoto enche. 


20. Ne Nkitoria naatai te Nkanisa 


Keata Enkanisa engolon naiteperie enkoitei e Nkomono o 
enkitoria ti atua Enjankar e imbaa e Nkirukoto: Kake abaki 
etiu neijia meidim Enkanisa aitanapa irerei pooki lemei- 
shiaakinore Orerei le Nkai osira, nemeidim atetioki 
olomoni obo ti atua Ilkigerot metaa mejing'aa ilo omoni 
enkai ng'ueji. Te nkaraki inia era iltung'ana le Nkanisa 
ilalimunok o ilairitak le Mbuku e Nkai, kore te nebo inia 

meishiaakino te neing'odei iltung’ana irerei pooki lemeishi- 
aakinore Orerei Le Nkai anaa neijia meishiaakino neisi- 
makini iltung'ana meiruko ilomon pooki anaa iloitajeusho, 
mara ilootii atua Biblia. 


21. Ne Nkitoria e Nkiguena Kitok, anaa I lomon Oonyakinoi 
Enkanisa too Lalashera 


Mciboti ilturrurri ti atua Enkanisa nalolong'a metii 
enkitanapata oo Laitoriak anaa nayieu ninche. Naa kore 
pee eidip aaiturrurroto (amu te nkaraki mera ninche pooki 
iltung'ana ooitorei te Nkiyang'et e Nkai anaa to Rorei 
lenye), keidim aatopong'ori, amu etopong'ori ai kata, 
abaiki too mbaa naaishiaakinore Enkai. Te nkaraki inia 
kore imbaa naaitanap naaishiaakino enjeunoto meata 
engolon anaa enkitoria, mara keibalunye inkitarriyianat 
aajo ketumi ti atua Ilkigerot sinyat. 


22. Ne Ng'ueji Naitisinyeisho 
Kore enkitayioloto oo Itung'ana le Roma too mbaa 
naaitisinyeisho anaa impalakinot, o Inkomonon e Nkita- 
nyaanyukot, o noo lootuata, anaa iltung'ana sinyat ootuata 
ooing'orari, naa imbaa e pesho nemeata digir, nemeiruku- 
rukore enkitayioloto oo Lkigerot pooki sinyat, kake eibaii 
to Rerei le Nkai. l 


23. Ne esiai ti atua Olturrur le Nkanisa 


Meishiaakino neitaa oltung’ani kewan olalikoroni te kue 
iltung’ana anaa eishoyo Sakramenti ti atua Olturrur, eitu 
eiboti neirriwari anaa naitanapisheteki metaasa nena. 
Keishiaakino aitoki ti nikijo iyioo eibotoki neirriwari te 
nkoitei supat iltung’ana anaa naitanapisheteki too nkitana- 
pat too kuldo ootegeluaki neiboti too Itung'ana ooishoki 
enkitoria te kue olturrur ooibotoki metutumoto neirriwari 
atua enkurma o Laitoriani. 


24. Ne Nkiroroto naishiaakino neirorie te Nkutuk Naning'oi 


Te neitaini Enkomono ti atua olturrur anaa enkishoroto e 
Sakramentini ti atua enkutuk nemening'o too Itung'ana 
mejing”a katukul nena baa Orerei le Nkai o empukunoto e 
Nkanisa narokong'u. 

25. Ne Sakramentini, anaa Inkirorot naaji Naaing'opa 


Kore Sakramentini naaitanapa Kristo metiu anaa olmin- 
chere ake anaa empukunoto oo Itung'ana oojo ikira le 
Kristo, kake keishiaakino neaku ilimunot naadede neaku 
sii naaitodolo empiris o Laitoriani Nkai, pee eaku eng'eru 
Iyioo neitobirishere ti atua iyioo medolitai, nepik iyioo 
enkirukoto metaa ikiruk neitagol iyioo aitoki. 

Sakramentini naaitanapishe Kristo Olaitoriani lang ti 
atua Orerei Supat, naa are, Enkibatisare o Endaa o 
Laitoriani. 

Kore kunda imiet naaji Sakramentini naa Enkitelekinoto 
o0 Nkaik, anaa Limunot oo Ng'ok too Kasisini pee 
epalakini, o Enkishoroto naishori oltung'ani enkitoria ti 
atua Enkanisa, te naa Shemasi anaa Kasisi anaa Askofu, o 
Enkiyama, o Enkielata eilata te nkata e olkiei, naa meji 
ninche Sakramentini ti atua Ilomon Supati le Nkai, amu 
ketupukutua embata e nena ti atua saparia namara 
enkitayioloto oo Lkipaareta, nepuku embata ti atua 
Ilkigerot sinyat naa ninche impukunot e nkishon naishori 
ilootojoki , mara nena Sakramentini anaa Enkibatisare anaa 
Endaa o Laitoriani, kake meata ninche enkitoduata nalio 
anaa enaitanapisheteki Enkai. 

Kore Sakramentini e Kristo eitu eitanapisho pee eing- 
orari anaa aaitamanaa kake pee kintobirishere. Kake 
keata digir ti atua lelo oang'amaa te naishiaakino enyena ti 
nikiaasisho te nkitanyaanyukuto enkoitei enye. Kore lelo 
lemeng'amaa te naishiaakino netum ninche enkiguena te 
nkiting'oto e nkishon enche, anaa natojo Paulo Sinyati. 
26. Ne Ngolon Natii atua Imbaa Naaitanapishe Kristo 
meitung uaa Entorroni oo Lelo Ooishoyo 


Kore ti atua Enkanisa nalio keshola iltung'ana torrok o 
supati enkata pooki, kore ilaisiaiak lo Rerei le Nkai o imbaa 
enyena sinyat eitoreita iltorrok, naa te nebo nena, amu meas 
nena baa too nkarn enche maate, kake te nkarna e Kristo, 
amu keitai esiai enche to nkitanapata enye te lekutuk lenye, 
naa too nkitarriyianat enche o too nkitanapat naa ikindim 
aataasishere isiaitin enche te naa kining Orerei le Nkai 
anaa aang'amaa Sakramentini enyena. Kore iretot naatii 
imbaa naaitanapishe Kristo meitaini te ntorroni enche, 
anaa mpiris naing'uaa inkishorunot e Nkai nemeitong'or te 

lelo oopuo nena Sakramentini naang'amari te nkirukoto 
naata tepat neata engolon te nkaraki naitanapishe Kristo 
o lekutuk lenye oitaia abaiki eishoyo iltorrok. 

Naa kore nena pooki keishiaakino rikoto Enkanisa 
inchere kesipuni imbaa e lelo torrok ooata enkitoria te 
Nkanisa pee elikori lelo tung'ana too loyiolo inia torroni 
enche; naa enkiting'oto enche te neidipi aatayiolo 
inchere ilooitarroitie neiturrari te siai te nkiguena nadede. 


27. Ne Nkibatisare 


Kore enkibatisare mara enkitaduata ake anaa olminchere 
too Itung'ana le Kristo pee etumi aatayiolo iltung'ana le 
Kristo o lemara, kake olminchere le inoto e are nepiki te 
nkaraki inia atua Enkanisa enche ilootang”amaitie anaa 
naishiaakino lekutukie oopalakinyeki ing'ok neshamari 
meteji inkera e Nkai te Nkiyang'et Sinyati nepiki olmin- 
chere neeni to naibala, neitirishe te nkirukoto neponari 
empiris te ngolon e nkomono e Nekai. Eibatisai inkera 
kunini te nkoitei naishiaakino neimi ti atua Enkanisa amu 
enkoitei naishiaakinere oleng enaitanapishe Kristo. 


28. Ne Ndaa o Laitoriani 


Endaa o Laitoriani mara enkitoduaya ake naishiaakino le 
Kristo neshama ninche maate, kake olminchere le Sakra- 
menti e lakunoto too iyioo to lkiei le Kristo: ketiu anaa inia 
too kuldo òong’amaa to naishiaakino te nkoitei enkirukoto 
neaku Mkate nagili neishori neng'ari Osesen le Kristo: 
netiu neijia Enkikombe e Mayianata, keng'ari Olodo le 
Kristo. 

Enkibelekenyata e Mkate o Enkambu etaa embae Endaa 
o Laitoriani, mesipuni too Lkigerot sinyat, kake keibala 
ajo kepasha to Rerei lo Lkigerot. Keibelekenya empukunoto 
e Sakramenti, neitoki sii aisho mpaash inkomonon kumo 
nemeata tepat. 

Kore Osesen le Kristo keishori neng'amari nenyai ti 
atua ena Daa te nkoitei e keper o noo ltauja. Naa kore 
iltung'ana oong’amaa nenya Osesen le Kristo ti atua ena 
Daa naa te nkoitei e Nkirukoto naata ninche. 

Naa inia Sakramenti Endaa o Laitoriani eitu eiteng'eli 
te nkitanapata e Kristo anaa enapi idye o idye anaa eilepieki 
anaa esaii, 

29. Noo Ltung'ana torrok oonya Osesen le Kristo te 
neitobirishere Endaa o Laitoriani 


Kore iltorrok o lemeata enkirukoto naishu abaiki te 
nenyal too lala lehche Sakramenti o Sesen o Sarge le 
Kristo (anaa natojo Augustino) meng'ar ninche Kristo: 
kake te nkiguena enche e ngoro enya nemat ti atua inki- 
sudorot e embae kitok anaa inia. 


30. Noo mpukunot pokira aare 


Kore Enkikombe o Laitoriani naa keishiaakino nememi- 
tikini Olkiyama le Kanisa; amu te nkitaariyianata o te 
nkitanapata e Kristo anaata eishori le Kristo imbat pokira 
aare e Sakramenti o Laitoriani metii napaasha. 


31. No Lasar Obo le Kristo Oitabayeki te keper Oljani 


Amu kore te nkaraki olasar le Kristo eitayaki kata nabo 
etumieki elakunoto te nkop pooki naiteumu naiting'id 
Enkai neitabari yieunot naitai intorroni e nkop pooki anaa 
naiikino oltung'ani anaa noo iasat: nemeata ai kiteumunoto 
too ng'ok mara ena ake. Te nkaraki inia ketaa natini 
namorieki Enkai o saparia naasur naa nena ilasari ti atua 
Mass, ejo ilkumo inchere ilarikok ooitaa Kristo olasar te ne 
opaliki ilooishu o ilootuata te naa te mion enche anaa too 
ng'ok enche. 


32. Ne Nkiyaman eoo Larikok 


Kore Askofuni, Kasisi, o Shemasi, eitu eiboori too nkita- 
napat pooki e Nkai, neitu eitami olmomai inchere meya- 
misho; anaa aaibok ate te nkiyama: Naa te nkaraki inia 
keidim kulo tung'ana aayamisho anaa le Kristo pooki anaa 
nadol ninche, inchere keishiaakino ti atua enkanyit e Nkai. 


33. Naiwang ieki Lotooroyieki 


Kore oltung'ani otooroyieki to nadede ti atua enchola e 
Nkanisa, naa keitarriyiani Enkanisa too mbaa enyena te kue 
iltung'ana inchere entorroni enye natanang'ayiye boo naa 
keji too looiruk ilo tung'ani anaa lemeiruk metabaa na 
neishiunye enkitutumoto Enkanisa te kue iltung'ana te 


neitai limunot too nkitanapat o Larishani oishiaakino 
enkitoria. 

34. Noo mbiyon e apa e Nkanisa 


Kepaasha imbiyon o impukunot oo Itung'ana nemenyan- 


yuk katukul too ng'uejitin pooki5, amu kore imparitin 
pooki keaku kelamilama neidim aaitapasha inkitanyaan- 
yukot o inkuapi o ng'amat o impukunot oo Itung'ana, te 
naa meitobiri too Rerei le Nkai. Amu etipikaki neshamari 
too nkitanapat oo Itung'ana aajo ele oltung'ani oshukokini 
te kue iltung'ana (pee etum ilkulikai aaturia pee meas anaa 
ilo), amu oltung'ani oitaroyie enkoitei e Nkanisa neitaruo 
enkitoria naitoreisho, neitoki aiteme imparunot oo lala- 
shera ooshal. , ji . WA 

Kore pooki Anisa nalamita inkulie anaa natii atua likai 
marei keata enkidimata naiteperie neibelekeny neitoraa 
inkoiteii e Nkanisa natii enkitanapata oo Itung'ana metaa 
keasi imbaa pooki naishiaakino. 


35. Noo Limunot oo Nkitaarriyianat 


Kore Embuku e are oo Limunot oo Nkitaarriyianat nasira 
inkarn pooki te ne te nkiting'oto e na Rishiaakinoto ketii 
inkitayiolot e nkanyit e Nkai naata supatisho nayicuni oleng 
too kuna ng'amat, naa neijia etiu te Mbuku o0 Limunot 
oo Nkitarriyianat e kue naatolimuaki apa te ng'amata e 
Edward le ile: ikijo iyioo keishiaakino te neisomi ti atua 
Inkanisani naasishereki te nyuata o to ltoilo oning'o pee 
etum iltung'ana aatayiolo enkoitei enye: 


oo Inkarn eoo Limunot eoo Nkitaarrianat 
1. Naasishereki Enkanisa anaa 1o. Neishiaakino te neisomi Orerei 


naishiaakino. 


. Ne Nkitaarriyianata e nkasuroto 


nasaii inkitanyaanyukot. 


atua Inkanisani neata Digir te 
neasishereki te Nkutuk Naning'o 
too Itung'ana. 


21I. 


le Nkai te nkanyit. 


. Noo Nkishorunot too laisinak. 
. Ne Inoto e Kristo. | 
. Noo Nkitamiot e Kristo. 


. kitobirata Enkanisa o 13 kita t 
i Aa Bray o oroto. 14. Ne Nkitipiunoto e Kristo., 
4. Noo iasat supati o ne kue em- 15. Ne Naishiaakino nang'amaa 
pukuroto. iltung'ana Osesen le Kristo, o 
5. Ne anyata e luboi o merai. Sarge lenye ti atua Sakramenti, 
6. Ne anyata e Sikar e nkishopoto. 16. Nye orua e Nkiyang'et 
. Ne Nkomono. inyati, A 
3: NG Ng'ueji o Eng'amat e 17. Noo Mparitin e Nkibara. 
Nkomono. 18. Noo Mbaa e Nkiyama. k 
9. Ne Nkomono o Sakramentini ti 19. Ne Nkibelekenyata too ntorrok. . 


. Ne Anyata e Njalan. 


Ne Anyata o Lkuukui. 


36. Ne Nkiteperokinoto e Askofuni o Ilooisiaisho 
Kore Embuku e Nkiteperokinot e Askofuni kituaa o ilkulie 

Askofuni ooishori metaa Ilarikok, Kasisini o Shemasini 
naitobiraki te nkata e Edward le Ile neng amari te nkitoria e 
Enkiguena kitok eoo mbaa e inia kata, ketii imbaa pooki 
atua inia Buku naishiaakino neiteperokini lelo tung'ana 
ooishori metaa Ilarikok, metaa meatai imbaa e modai anaa 
embae nemeishiaakinore enkoitei e Nkai. Te nkaraki inia 
kore lelo tung'ana ooiteperokini Enkai anaa ooitaai metaa 
Ilarikok te nkoitei e inia Buku abaye ilo ari li oare le ilo 
Aiguenani Edward le Ile metabaki ena kata, anaa ooite- 
perokini te Nkai meitaai Olarikoni te siadi kenya ake te 
nkoitei coo mbaa e inia Buku, ikijo iyioo kore lelo ooite- 
perokini Enkai te inia oitei naa keishiaakino naa keirukuru- 
kore inkitanapat ake pooki. 


37. Noo Laiguenak le Sirkali 


Kore Oloitoreisho le ena kop e Uingereza o inkulie naaitore 
ninye etii enkitanapata naitai ilarikok pooki loo Itung'ana ti 
atua ena kitoria anaa ne Nkanisani anaa ne Sirkali too mbaa 
pooki, nemetii enkitanapata e ai kop anaa nemejshiaakino 
enkitoria enche. 

Ikincho iyioo enkitoria kitok Oloitoreisho naa kore inia 
anyit nikiparo keibaa ilkulikai te nkaraki metetel. Mikincho 
Tlooitoreisho esiai e Rerei le Nkai anaa imbaa naaing'opa 
naaitanapa Kristo, naa imbaa naatolikoyeki too naaibala 
naa inkitaarriyianat naatolimuaki det te Nkaiguenani ang 
Elizabeth: Ikincho ake nena nadede ilaitoriak pooki ooiru- 
kurukore enkuretisho e Enkai, ooisho Enkai too mparitin 
pooki ti atua Ilkigerot lenyena sinyat inchere ninche ilo- 
peny enkitoria o enkitoo naapasha too Itung'ana ooisho 
Olaitoriani Enkai te naa ti atua Enkanisa anaa ti atua Sir- 
kali pee eiboyo lelo laimetetelok o ilooas intorrok, to lalem 
le Sirkali. 

Meata hoo Askofu le Rome inkitanapat anaa engolon ti 
atua ena kitoria e Uingereza. 

Reidim Sirkali aiguenare iltung'ana le Kristo te nkiguena 
e olkiei te ntorroni nairoshi naishiaakino naarieki. 

Keishiaakino teneitanapi le Kristo ooitorei keidim aata- 
nap masaa naapuoyeki enjore. 


38. Noo Masaa oo Ltung'ana le Kristo Nemeshola 


Kore Masaa oo le Kristo naa intokitin enche meitosholi te 
nkitoria anaa eoruni anaa najo ilkulikai ooji Ilooibatisak te 

saparia. Abaiki te naa neijia keishiaakino oltung'ani pooki te 
neishoyo te yieunoto intokitin enyena aaisho ilaisinak anaa 
naidim. 


39. No Lmoma le Le Kristo 


Anaa nikilimu aajo kore olmomai le sapari o le pesho 
etimitikaki le Kristo to Laitoriani lang Yesu Kristo o Olki- 
paaret lenye Yakobo, ikinguena te mpukunoto e Kristo 
inchere memitikini oltung'ani enya olmomai te neyieuni 
neitoreii te nkaraki ilomon le nkirukoto o le nchaman, te 
naa keaasi nena baa te risioroto naitayiolo Olaidetidetani to 
sipat te nkiguena o to nadede. 

